
Tikiu... į šventąją, visuotinę Bažnyčią... 


„Ar nežinote, kad jūs esate Dievo baž- 
nyčia ir Dievo Dvasia gyvena jumyse? 
Jei kas subiaurins Dievo bažnyčią, tą 
Dievas sunaikins. Nes Dievo Bažnyčia 
šventa. Tai esate jūs“ (1. Kor. 3,16 it). 


Didžioji, šventoji Katalikų Bažnyčia! 


Nekaltą kūdikį tu mokai sudėti rankutes 

ir dedi viltį į sunkaus nusidėjėlio krūtinę; 

tu šluostai prakaitą nuo darbininko kaktos 

ir tikėjimo šviesa nušvieti uždarą tyrinėto- 
[jo celę; 


Tu laimindama dedi ranką ant mirštančio- 
jo širdies ir net ant mūs kapo statai vilties 
kryžių. 


Ir kai jau mūs kūnas bus subyrėjęs, ir 
niekas daugiau mūs neatsimins, tu mūs ne- 
užmirši, tu už mus melsiesi. 


Šventoji Katalikų Bažnyčia, kur aš turiu 
eiti? Tu viena turi amžinojo gyvenimo žo- 
džius! (Hettinger). 


Pirmoji dalis 
BAŽNYČIOS SANTVARKA 


PIRMAS SKYRIUS. 
Bažnyčios įsteigimas 
PASTABA. 


Ir mokyklos, ir valstybės gyvenimas turi būti tvarkomi. 
Turi būti žmonės, kurie vadovautų. Turi būti ir taisyklių ar įs- 
tatymų, kurių visi klausytų. Kitaip sakant, visur reikalingas 
autoritetas. 

Be jo bendras žmonių gyvenimas būtų stačiai negalimas. 

Tas pats yra ir tikėjimo arba religijos srityje. Čia reikia, 
kad būtų aiškios ir tikros tikėjimo tiesos ir elgimosi tai- 
syklės. Reikalingi ir žmonės, kurie tas tiesas skelbtų ir Kurie 
tvarkytų visus žmonių religinius reikalus, Tad ir tikėjimo 
srity reikia autoriteto. 

Tikėjimo srity toks autoritetas yra Kristaus įsteigtoji 
Bažnyčia. 
1 


$. 1. KRISTUS ĮSTEIGĖ BAŽNYČIĄ. 


1. Kristus įsteigė religinę organizaciją. 

Senajame Įstatyme buvo duota nurodymų, kaip tvarkyti 
religijos dalykus: šventes, aukas, kunigų luomą ir pareigas. 
Pagal tuos nurodymus visa izraelio tauta buvo suorganizuota 
į vieną religinę bendruomenę. 

Bet Senasis Įstatymas buvo tik „vadovas į Kristų“, Jis 
turėjo tik ; 

paruošti žmones 
prie tobūlesnio Naujojo Įstatymo, kurį paskelbė pasaulio Išga- 
nytojas, Jėzus Kristus. 


AL RA 


Paskelbęs Naująjį Įstatymą, Išganytojas nurodė žmonėms 
tikėjimo tiesas, religines pareigas, įvedė naują auką, naują kuni- 
gystę. Drauge Jėzus Kristus įsteigė ir naują 


religinę organizaciją, 
į kurią subūrė savo mokinius ir pašaukė visą žmoniją. Šią nau- 
jąją religinę savo mokinių organizaciją Išganytojas vadino 
įvairiais vardais: Dievo karalyste, dangaus karalyste, Bet daž- 
niausiai pats Išganytojas ir jo mokiniai tą naująją religinę crga- 
nizaciją vadindavo 


Bažnyčia: 


„Ant tos uolos aš pastatysiu savo. Bažnyčią“ (Mat. 16,18); 
„jei neklausytų, pasakyk Bažnyčiai“ (Mat. 18,17 ir tt.). 


Pats Išganytojas, kalbėdamas gimtąja aramajų kalba, 
savo religinę organizaciją vadino „kahal“. Šiuo vardu jau Sen. 
Įstatyme buvo vadinama tikybinė izraelitų bendruomenė, kunigų 
tvarkoma. Apaštalai evangeliją skelbė gra ikų kalba. Kahalo 
žodį jie išvertė graikų žodžiu ecclesia — susirinkimas. Šis 
vardas Kristaus įsteigtai religinei organizacijai vadinti perėjo ir 
į lotynų kalbą. 

Romanų tautos tai organizacijai vadinti vardą pasidarė 
iš graikiško pavadinimo. Jos suromanino ekklezijos žodį, pav., 
prancūzų — V'ėglise. Germa nų tautos tai organizacijai vardą 
pasidarė iš kito graikų žodžio, iš kyriak on—Viešpaties na- 
mai, pav., vokiečių — die Kirche. Mes jai vadinti turime slavų 
kilimo žodį Bažnyčia. 

Neturėdamos kito atitinkamo žodžio, kai kurios tautos tuo 
patim bažnyčios vardu vadina ir kitus dalykus. Bažnyčia 
ir mes vadiname atskirų kraštų krikščionių bendruomenes, pav., 
Lietuvos bažnyčia, Anglijos, Amerikos bažnyčia, 

Šiuo vardu dar vadiname ir namus ar trobesius, kuriuo- 
se laikomos krikščionių pamaldos, pav., parapijos bažnyčia, ka- 
tedros bažnyčia, šv. Kryžiaus bažnyčia. Rašydami gi, kai turime 
galvoje visą Kristaus įsteigtą religinę organizaciją, Bažnyčią rašo- 
me iš didžiosios raidės. Kada gi kalbama apie atskirą jos 
dalį, ar apie savo pamaldų trobesį, bažnyčią rašome iš mažo- 
sios raidės. 

Atki das 
2. Kristaus Bažnyčia yra mūs žemės organizacija. 


Kai kas (protestantai) nori aiškinti, kad Kristus visai neįs- 
teigęs mūsų žemėje savo mokinių organizacijos. Šie aiškin- 
tojai sako, kad Kristus kalbėjęs tik apie dangų, ir tik jį 
vadindavęs Dievo arba dangaus karalyste ir Bažnyčia, Šį savo 
aiškinimą tie žmonės nori paremti Kristaus žodžiais, pasakytais 
Pilotui: „Mano karalystė ne iš šio pasaulio“ (Jon. 18,36). Bet 
toks aiškinimas neturi jokio pagrindo. „Šiuo pasauliu“ Kristus 
vadindavo supagonėjusius žmones ir jų nedorus reikalus bei 
įstaigas. Pilotui pasakyti žodžiai ir parodo, kad Kristaus Baž- 
nyčia nėra tokia grynai žemiška, jėga ar kariuomene paremta or- 
ganizacija, bet dvasiška, religinė. 

Daugybė gi kitų Kristaus pasakymų ir prilyginimų apie 
steigiamą Bažnyčią aiškiausiai rodo, kad ji yra mūsų 


žemės organizacija. 


Pav., atsiminkime tik tuos prilyginimus, kuriais Kristus vaiz- 
davo savo Bažnyčios augimą, jos gerus ir negerus narius. Tie 
prilyginimai Bažnyčią vaizduoja, kaip vestuvių puotą su 
padoriais ir nepadoriais svečiais, kaip tinklą su geromis ir 
negeromis žuvimis, kaip būrį protingų ir neprotingų merge- 
lių. Iš tų prilygimų matome, kad Kristaus Bažnyčioje bus gerų 
ir negerų narių. Danguje gi negerų būti negali. Dėl to - 
aišku, kad Bažnyčia yra mūsų žemės organizacija. 

Pagaliau Kristaus žodžiai, pasakyti apaštalui Petrui, 
aiškiai rodo, kad Bažnyčia yra mūsų žemės organizacija, „Tu 
Petras, ir ant tos uolos aš pastatysiu savo Bažnyčią... ką tu su- 
riši žemėje, bus surišta ir danguje, ir ką tu atriši žemėje, 
bus atrišta ir danguje“ (Mat. 16,18 ir t.t.). 


3. Kristaus Bažnyčia yra hierarchinė organizacija. 


Kiekviena organizacija, juo labiau didelė, turi eilinių na- 
rių ir vadų arba valdybą. Panašiai Kristus sutvarkė ir sa- 
vo Bažnyčią. Iš savo mokinių tarpo jis išrinko 

dvyliką vyrų 


ir juos pavadino apaštalais, Žengdamas gi į dangų, Kristus 
apaštalus paliko šavo vietoje (Jon. 20,21). 


a 


Tad matome, kad Kristus Bažnyčios narius suskirstė į va- 
dovus ir vadovaujamus arba, senovės kalba tariant, į 
ganytojus ir ganomuosius. 
Šie ganytojai arba Bažnyčios vadovai, vadinami dvasinikų 
vardu, sudaro Bažnyčios vyresnybę arba 
hierarchiją. 
Likusieji gi Bažnyčios nariai, ne dvasininkai, yra vadinami pa- 
sauliniais žmonėmis. 


4, Apaštalų įpėdiniai. 


Kristaus Bažnyčia įsteigta ne trumpam laikui, bet visiems 
amžiams, kol tik bus žemėje žmonių. Drauge per visus amžius 
turi likti ir ta pati Bažnyčios santvarka, nes niekas 

neturi teisės jos pakeisti 
Per visus amžius Bažnyčia turi būti hierarchinė organizacija. Dėl 
to apaštalai mirdami turėjo 

palikti įpėdinių. 
Jeigu jie mirdami įpėdinių būtų nepalikę, jie būtų išgriovę Kris- 
taus įvestą Bažnyčios santvarką, būtų prieštaravę Kristaus valiai. 

Be to, Kristus yra aiškiai pabrėžęs, kad Bažnyčios hierar- 
chija turi būti ligi pasaulio pabaigos. Jis apaštalams pasakė (Mat. 
20,20): „Štai aš esu su jumis per visas dienas 

iki pasaulio pabaigai“. 
Bet patys apaštalai negyveno ligi „pasaulio pabaigos“. Jie jau 
seniai išmirė. Dėl to apaštalai turėjo palikti įpėdinių. 

Jie taip ir darė. Į nusižudžiusio Judo vietą jie tuojau 

išrinko kitą apaštalą, 
šv, Motiejų (Apd. 1,25). Vėliau, kai, padidėjus krikščionių 
skaičiui, patys jau negalėjo visų darbų atlikti, apaštalai 
pasiskyrė sau padėjėjų: 
vyskupų, kunigų, dijakonų. 

Savo padėjėjams apaštalai pavesdavo tik mažesnę ar didesnę 
savo pareigų dalį. Ligonių ir pavargėlių priežiūrą jie pa- 
vesdavo dijakonams (tarnams). Pamaldas laikyti ir sakra- 
mentus teikti jie pavesdavo presbyterams (kunigams). Di- 

desnes krikščionių bendruomenes tvarkyti apaštalai pavesdavo 
episkopams (vyskupams). Aukščiausiąją Bažnyčios valdžią 
apaštalai, kol buvo gyvi, pasiliko savo rankose. Po jų mirties 
visa valdžia perėjo vyskupams. 

Bažnyčios hierarchinė santvarka aprašyta jau Šventajame 
Rašte. Povilas apaštalas rašo: „Argi visi apaštalai? ar visi 
pranašai? ar visi mokytojai“ (1. Kor, 12,27). 

Tokia ji buvo ir pirmaisiais krikščionybės amžiais. Jau po- 
piežius Klemensas Romėnas (92 — 100 m.) Bažnyčios 
santvarką prilygina kariuomenės santvarkai, kurioje irgi 
„nėra visi generolai, pulkininkai, šimtininkai ar dešimtininkai, 
bet kiekvienas turi veikti, kas jam įsakyta“. 


Atsiskyrus nuo vyskupų, kunigų ir dija- 
kony, nėra Bažnyčios (Šv. Ignotas). 


$ 2. ŠVENTOJO PETRO PRIMATAS 


1. Primato sąvoka 


Jau matėme, kad Kristaus Bažnyčia yra hierarchinė organi- 
zacija. , 2 
Toliau matysime, kad ji yra ir 

monarchinė organizacija. 
Kristus vienam apaštalui, šventajam Petrui, pavedė aukščiau- 
siąją visos 

savo Bažnyčios valdžią, 
paliko jį regima savo Bažnyčios galva. Ši aukščiausia valdžia 
Petrui suteikė visoje Kristaus Bažnyčioje pirmenybę ar- 
ba (iš lotynų kalbos) 
primatą. 


2. Kristus žadėjo šv. Petrui primatą. 

Kartą prie Pilypo Kesarėjos miesto Kristus paklausė savo 
apaštalus, kuo jie jį laiko. Apaštalas Simonas visų vardu 
atsakė: „Tu Kristus, gyvojo Diėvo Sūnus. 

Atsakydamas gi Jėzus jam tarė: Palaimintas esi, Jono sū- 
nau Simonai, nes ne kūnas ir kraujas tau tai apreiškė, bet ma- 

no Tėvas, kurs yra danguje. Ir aš tau sakau: Tu Petras (Uo* 
la) ir ant tos uolos aš 
pastatysiu savo Bažnyčią, 
ir pragaro vartai jos nenugalės. Aš tau duosiu dangaus 
karalystės raktus: 
ką tu suriši žemėje, 
bus surišta ir danguje, ir ką tu atriši žemėje, bus atrišta ir dan- 
guje“ (Mat. 16 13 it). 

Šiais vaizdingais posakiais Kristus pažadėjo Simonui, ku- 
rio vardą pakeitė į Petrą, tris dalykus: ) 

a. padaryti jį Bažnyčios pagrindu, 
b. suteikti jam raktus ir 
c. suteikti jam rišamąją galią. 

a. Savo Bažnyčią Kristus prilygina trobesiui. Trobesys gi turi 
būti statomas ant tvirto pagrindo. Bažnyčiai tokiu tvirtu pagrindu Kristus 
ketino padaryti Simoną, dėl to ir jo vardą pakeitė į Uolą (graikiškai — 
Petrą). Petras turės ant savo pečių laikyti visą Bažnyčios rūmą, duoti 
jam stiprumą, vienybę ir t.t. O tam, žinoma, jis turės gauti iš Kristaus vy- 
riausiąją valdžią Bažnnyčioje. 

b. Antruoju posakiu Kristus dar aiškiau nurodo, kad Simonui arba 
Petrui suteiks visą Bažnyčios valdžią. Jam pažadėjo raktus. Senovės kal- 
boje raktų figūra kaip tik ir vaizdavo pilną valdžią. Tai buvo visiems su- 
prantama figūra: kas turėjo pilies ar miesto raktus, tas buvo jų šeiminin- 
kas, valdovas. Dėl to žadėdamas Petrui raktus, Kristus jam pažadėjo v a 1- 
džią. 

c. Trečiuoju posakiu Kristus nurodė Petrui pažadėtosios valdžios di- 
dumą: visą, ką Petras suriš ar atriš žemėje, bus patvirtinta ir danguje, va- 
dinasi, šiais žodžiais Kristus Petrui pažadėjo pilną, neribotą Bažnyčios 
valdžią. 

Vėliau ir visiems apaštalams drauge Kristus suteikė rišamąją galią 
(Mat. 18. 18). Tačiau Bažnyčios pagrindu buvo paskirtas tik šv. Petras. 
Raktai ir tik jam vienam buvo pažadėti. 


3. Šv. Petras — apaštalų stiprintojas. 


Po paskutinės vakarienės, atsisveikindamas su savo apaš- 
talais ir duodamas jiems paskutinius nurodymus, Kristus kal- 
bėjo (Luk. 22, 31): „Simonai, Simonai! štai šėtonas reikalavo 
jūsų, kad persijotų jus, kaip kviečius; bet 

aš prašiau už tave, 
kad nenustotumei tikėjimo; todėl tu kada nors grįžęs 
stiprink savo brolius“. 
Čia Kristus pavedė Simonui arba Petrui didžiausią pareigą: 


Ag 


stiprinti savo brolius, vadinasi, apaštalus ir visus krikščio- 
nis. Pats Petras, kaip ir visi žmonės, buvo silpnas. Dėl to ir 
Kristus už jį meldėsi, Kristaus, kaipo Dievo ir žmogaus, malda 
negalėjo likti neišklausyta. Dėl tos maldos Petras tikėjimo da- 
lykuose bus Dievo stiprinamas ir galės stiprinti kitus 
savo brolius. Bet tie broliai turės 
Petro klausyti. 
Kitaip tas stiprinimas būtų visai be naudos, be vertės. 


4. Kristus suteikė šv. Petrui primatą. 


Atsikėlęs iš numirusių, Kristus pasirodė apaštalams, 
žvejojusiems prie Genezareto ežero (Jon. 21, 15 it). Kai pabaigė 
žvejoti ir visi drauge pavalgė, „Jėzus tarė Simonui Petrui: Jono 
sūnau Simonai, ar myli mane labiau, kaip šitie? Jis jam atsakė: 
Taip, Viešpatie, tu žinai, kad aš tave myliu. Jis jam tarė: 

ganyk mano avinėlius. 


Jis vėl jį paklausė: Jono sūnau, Simonai, ar myli mane? Jis jam 
atsakė: Taip, Viešpatie, tu žinai, kad aš tave myliu. Jis jam tarė: 
ganyk mano avis. 
Jis klausė jį trečią kartą: Jono sūnau, Simonai, ar myli mane? 
Petras nuliūdo, kad jis jį trečią kartą klausė: ar myli mane? 
ir jam atsakė: Taip, Viešpatie, tu visa žinai, tu žinai, kad aš 
myliu tave. Jis jam tarė: 
ganyk mano avis“. 
Laikydamasis senovės kalbos papročių, Išganytojas save dažnai 
vadindavo ganytoju; savo gi mokinius, apaštalus ir kitus, jis 
vadindavo avelėmis. / 

Rengdamasis žengti į dangų, Išganytojas nenorėjo savo 
mokinius palikti be ganytojo arba vyriausiojo vado. Dėl 
to Petrui, net.tris kartus pabrėždamas, įsakė 

būti jo vietininku žemėje. 


“ganyti jo aveles. Kristaus gi avelėmis buvo visi jo mokiniai, 


tiek apaštalai, tiek šiaip žmonės. 


5. Apaštalai pripažino Petro primatą. 3 


Pradžioje, tik ką Kristaus pasikviesti, apaštalai ginčijosi, 
kuris iš jų būsiąs vyriausias. Vėliau pats Kristus šį jų ginčą 

išsprendė. Vyriausiuoju jis paskyrė šv. Petrą, 

Kol mūsų žemėje buvo pats Kristus, Petro primatui ne- 
buvo progos pasireikšti, nes visa kam vadovavo pats Išganyto- 
jas. Kada gi Kristus mūsų žemę paliko, tuojau pasirodė 

Petro pirmenybė. 

Visi apaštalai tuojau pradėjo apie jį telktis ir klausyti jo nuro- 
dymų. Pav., Petras pasirūpino, kad į Judo vietą būtų išrinktas 
naujas apaštalas — Motiejus (Apd. 1, 22); per Sekmines Pe- 
tras pasakė visų apaštalų vardu miniai pamokslą; Petras, Dievo 
apšviestas, į Bažnyčios gyvenimą įvedė visai naują dalyką: su- 
teikė krikštą pirmam pagoniui, šimtininkui Kornelijui, (Apd. 
10, 48); Petras pirmininkavo apaštalų susirinkimui Jeruza- 
lėje ir išsprendė tarp jų kilusį ginčą apie tai, ar privalomi krikš- 
čionims žydų papročiai (Apd. 15, 7 it); Petras visų apaštalų 
vardu kalbėjo žydų teisme, kuriame jie buvo apskųsti. Iš to 
matome, kad visi apaštalai Petrą pripažino 

savo vadu ir viršininkų, 


Kristaus įvestą Bažnyčios santvarką matome iš šios sche- 


„ mos: 


Kristaus įsteigta 

mūsų žemės organizacija 
Bažnyčia yra 4 regima organizacija 

hierarchinė organizacija 

monarchinė organizacija 


$. 3. ROMOS POPIEŽIŲ PRIMATAS. 
1. Šv. Petras turėjo palikti įpėdinių. 


Jau žinome, kad apaštalai turėjo palikti įpėdinius, 
nes jie negalėjo priešintis Kristaus valiai ir išgriauti hierarhi- 
nės Bažnyčios santvarkos. Bet Kristus savo Bažnyčioje įvedė 
ne tik hierarchinę, "bet ir monarchinę santvarką. Apaštalai 
negalėjo išgriauti nė šio dalyko. Dėl to ir Petras turėjo palikti 

primatą savo įpėdiniui. 

Primatas Bažnyčiai visada buvo ir bus reikalingas. Jis 
buvo reikalingas pačioje pradžioje, kai Bažnyčia dar tik augo, 
plėtėsi. Juo labiau jis tapo reikalingas, kai Bažnyčia išsiplatino 

visose tautose, visose pasaulio šalyse. Tai pats Kristus gerai 
žinojo. Petrą jis paskyrė Bažnyčios pagrindu arba uola ir pasa- 
kė, kad ant tos uolos pastatytos Bažnyčios pragaro vartai ne- 
nugalės, vadinasi, kad tas pagrindas atlaikys visus piktosios 
dvasios puolimus. Bet pats Petras negalėjo per visus am- 
žius būti tuo Bažnyčios pagrindu. Jis mirė. Bet sulig jo mirti- 
mi Bažnyčios pagrindas negalėjo išnykti. Dėl to Petras mirda- 
mas 
pasiskyrė sau įpėdinį. 

Tas Šventojo Petro įpėdinis mirdamas vėl paliko savo vietoje 
kitą itt. Ši tvarka Bažnyčioje tęsiasi ligi mūsų laikų. Ji tęsis, kol 
tik bus žemėje Bažnyčia, vadinasi, ligi pasaulio pabaigos. 

Šv. Petro įpėdiniai Bažnyčioje gavo tam tikrą vardą. Jie 
yra vadinami 

popiežiais 

(iš graikų žodžio — pappas, tėvas). 

Pradžioje popiežiaus vardu rytuose buvo vadinami visi vyskupai. Bet 
vėliau (5 šimtm.) popiežiaus vardu pradėta vadinti tik šv. Petro įpėdiniai, 
aukščiausi Bažnyčios ganytojai. Dėl pareigų šventumo ir kilnumo popie- 
žių dažnai vadiname šventuoju Tėvu. 


2. Šv. Petro įpėdiniai yra Romos vyskupai. 


Visa krikščioniškoji senovė vienu balsu sako, kad Romoje 
evangeliją yra 
skelbęs šv. Petras. 
Šv. Petras yra sutvarkęs Romos krikščionių bendruomenę ir 
ilgą laiką buvęs 
Romos krikščionių vyskupu. 
Dėl to ir šv. Petro įpėdiniu negali būti niekas kitas, kaip tik 
Romos vyskupas. 

Šią tiesą patvirtina ne tik visi krikščionių senovės 1ašy- 
tojai, bet ir daugelis visuotinių vyskupų susirinkimų. Vi ti- 
kano gi susirinkimas šia tiesą paskelbė tikėjimo dogma. 

Norint įrodyti, kad tikrai Romos vyskupai yra šv. Petro įpėdi- 
niai, reikia kreiptis į istorijos mokslą. Jeigu bus įrodyta, kad šv. Petras 
gyveno ir mirė Romoje, tada bus aišku, kad Romos vyskupai yra jo 
įpėdiniai . 

Šiam klausimui išaiškinti istorikai jau yra daug dirbę ir, galima sa- 
kyti, galutinai yra jį išsprendę. Šiandie jau visi rimtieji .krikščioniškosios 
senovės tyrinėtojai vienu balsu sako: be jokios abejonės, šv. Petras yra il- 
gai Romoje gyvenęs ir ten miręs. 


a 


Dėl aiškumo, čia paminėsime keletą faktų, rodančių, kad šv. Petras 
tikrai yra Romoje gyvenęs ir miręs. 

a. Senovės miestai labai mėgo girtis, kad juose yra gyvenę ar mirę 
žymūs žmonės. Ne kartą už šią garbę tarp miestų. kildavo net smarkių 
ginčų. Tačiau nė vienas senovės miestas nesisavina garbės, kad jame 
miręs šv. Petras, Visi vienu balsu tą garbę palieka Romai. 

* b. Giliausioje senovėje sudarytas Romos vyskupų sąrašas pirmuo- 
įu jos vyskupu deda šv. Petrą . 

c. Pats šv. Petras, rašydamas krikščionims pirmąjį savo laišką, pažymi, 
kad jį rašo iš „Babilono“ (5,15). Šiuo „Babilonu“ negali būti joks 
kitas miestas, kaip tik „Tiberio Babilonas“, arba Roma (plg. dabar varto- 
jamą posakį: Senos Babilonas — Paryžius). „Babilonu“ Romą vadina ne 
tik pats Petras, bet ir apaštalas Jonas (Apr. 17 ir 18 skyriai). Tikrasis 
arba rytų Babilonas Petro laikais jau buvo visiškai išnykęs. Babilonu 
tada buvo vadinama dar maža pilis ant Nilo kranto (dabartinis Kairas); 
bet ši pilis tada buvo tokia maža, kad ten visai negalėjo būti krikščionių 
bendruomenės. Ė 

č. Romos kunigas Kajus (apie 200 m.) rašo: „Aš galiu parodyti šią 
Bažnyčią įsteigusių apaštalų kapus (tropaea), vieno — Vatikane, antro — 
prie Ostijos gatvės“. 

Žinoma, Petras galėjo kur norėjo pasirinkti vietą savo sostinei. Ir 
dabar jo įpėdiniai galėtų iš Romos išsikelti kur kitur, Primatą jiems suteikia 
ne gyvenamoji vieta, bet teisėtas paveldėjimas. 


3. Popiežiaus teisės. 


„Tau duosiu dangaus karalystės raktus: ką tu suriši že- 
mėje, bus surišta ir danguje, ir ką tu atriši žemėje, bus atrišta ir 
danguje“ (Mat. 16,19), Tokias plačias teises Kristus pažadė- 
jo apaštalui Petrui. Įsakydamas stiprinti brolius ir ganyti arba ' 
valdyti visą Bažnyčią, Kristus Petrui šias teises suteikė. 

Iš šv. Petro visas šias teises ir pareigas 

paveldėjo popiežius. 
Dėl to popiežius yra aukščiausias Bažnyčios valdovas ir 
Kristaus vietininkas žemėje. 
Tačiau tvarkydamas Bažnyčios reikalus, popiežius negali elgtis 
savarankiškai. Jis turi laikytis paties Kristaus Bažnyčiai palik- 
tos „konstitucijos“. Ta „konsitucija“ yra visas 
Kristaus mokslas, 
Surašytas Šventajame Rašte ir likęs Tradicijoje. 
Kristaus mokslas popiežiaus valdžiai pavedė religijos dalykus. 
Tačiau popiežius turi pareigą rūpintis, kad krikščionys ir p4saulinius 
savo reikalus atlikdami laikytųsi Kristaus mokslo reikalavimų. +, 


i 

Krikščionių tautos gerbė ir tebegerbia savo aukščiausiąjį ganytoją, 
popiežių. Dėl to popiežiaus nurodymų bei patarimų klausė ir tebeklauso 
ne tik grynai religiniuose dalykuose. 


į 

Ypač popiežiaus įtaka visam krikščionių gyvenimui buvo išaugusi 
Viduriniais Amžiais. Krikščionių tautos tada matė, kad popiežius 
yra galingas teisės saugotojas ir visų tautų tėvas. Tada tautos ir 
jų valdovai popiežiui pavesdavo išspręsti savo ginčus ir klausydavo jo 
patarimų. Iš šio papročio išaugo ir politinė popiežių reikšmė ir įtaka. 
Krikščionys valdovai buvo tada popiežiui suteikę net atskirą valstybę. 

Nors ta pasaulinė valstybė popiežiui nėra būtinai reikalinga, tačiau 
nepriklausomybė nuo atskirų valdovų ir jų kapryzų popiežiui yra 
būtinas dalykas. Istorija pakankamai turi įrodymų, kad tik jokio valdovo 
nepriklausydamas popiežius gali tinkamai tvarkyti visų tautų Bažnyčios 
reikalus. Dėl to popiežiai savo laisvę ir nepriklausomybę visada labai gynė. 
Nors dėl to jiems teko nemaža nukentėti, bet popiežiai labiau vertina Baž- 
nyčios gerovę, negu savo asmens reikalus, ir drąsiai gina Bažnyčios lais- 
vę. Šioj kovoje popiežius visada rėmė ir teberemia visi nuoširdūs katalikai. 

Nuo seniausių laikų Bažnyčioje įsigalėjo paprotys, kad popiežiai bū- 
tų renkami. Senovėje juos rinkdavo Romos dvasininkai bei pasauliniai 
žmonės ir aplinkinių vyskupijų vyskupai. Tokia tvarka buvo gera, kol 
visi krikščionys nuoširdžiai rūpinosi Bažnyčios gerove, kol visi stengdavosi 
popiežium išrinkti tinkamiausią šioms aukštoms pareigoms žmogų. Bet vė- 
liau Romos diduomenė intrygomis ir savo įtaka į popiežių sostą pradėjo 
kelti ne Bažnyčiai atsidavusius vyrus, tik savo giminaičius ar pataikūnus. 
Tada popiežius Mikalojus II (1059 m.) išleido įstatymą, kad rinkimuo- 
se gali dalyvauti tik tam tikri, pačių popiežių paskirti rinkikai, vadinami 
kar dinolai. Popiežius Aleksandras III (1179 m.) tą įstatymą dar 
papildė; jis paskelbė, kad popiežium tik tas bus išrinktas, kas gaus ne ma- 
žiau kaip du trečdaliu balsų. Ši tvarką yra ir dabar. 


4. Popiežių veikimas amžių eigoje. 
Pirmaisiais amžiais, kol krikščionys buvo persekiojami, 
popiežiai negalėjo plačiai veikti. Bet ir tada jie rūpinosi 
visos Bažnyčios 
reikalais. Jau tada: 


a. visų kraštų krikščionys dėl svarbių reikalų kreipdavosi 
į Romą, ir 
b. popiežiai palaikydavo krikščionių tarpe vienybę, smer- 
kdavo religines klaidas (herezijas). | 
Pav., 96 m., dar gyvam tebesant šv. Jonui apaštalui, Ko- 
rinto mieste tarp krikščionių kilo smarkių ginčų. Norėdami 
tuos ginčus baigti, Korinto krikščionys kreipėsi ne į daug arčiau 
(Efezo mieste) gyvenusį apaštalą Joną, be*+ Romos vysku- 

pą Klemensą. Jiems atsakydamas, Klemensas parašė laišką. 
Tam laiške jis rašė ne kaip koks tarpininkas, bet kaip tikras 
visos Bažnyčios viršininkas, kaip Kristaus vietininkas 
žemėje: „Jei kas nepaklausytų žodžių, kuriuos per mus kal- 
ba Kristus, tas turi žinoti, kad daro sunkią nuodėmę“. Šio 
laiško Korinto krikščionys paklausė ir taip jį gerbė, kad ilgus 
metus (net dar 170 metais) jį skaitydavo savo bažnyčioje. 


107 m. nukankintas Antijochijos vyskupas Ignotas prieš 
mirdamas savo vyskupiją pavedė Romos bažnyčios globai.“ Romos baž- 
nyčią jis mini su didžiausia pagarba ir ją vadina „vadovu meilės sąjun- 
goje“ (taip tada buvo vadinama visuotinė Bažnyčia). 

Antrajame šimtmetyje buvo atsiradę klaidingų Kristaus mokslo aiš- 
kintojų. Savo vykupų pamerkti, tie klaidatikiai iš visų kraštų apeliuodavo 
į Romą (pav., Marcijonas iš Ponto, Kerdonas iš Syrijos, Valentinas iš 
Aigipto, Teodotas iš Bizantijos, Sabelijus iš Lybijos). 

Antrojo šimtmečio pradžioje popiežius Viktoras ketino atskirti 
nuo Bažnyčios (ekskomunikuoti) visus Mažosios Azijos gyventojus, jeigu 
jie laikysis klaidingo mokslo apie šv. Krikštą. 

Kai Bažnyčia gavo laisvę (312 m.), popiežiai jau galėjo niekeno ne- 
kliudomi eiti savo pareigas. Tada jų veikimas pradėjo žymiai plėstis ir pa- 
mažu apėmė visas religinio gyvenimo sritis. Iš šio laiko yra jau daugybė 
popiežiaus veikimo įrodymų. ' 

Popiežių nuopelnai religijos srityje yra ir be įrodymų aiškūs. Jie pa- 
laiko Bažnyčios vienybę, tvarko ir derina visų jos sričių veikimą. Jei Baž- 
nyčia yra tiek išaugus, tai daug tam yra prisidėję popiežiai. 

Bet ir visose kultūros gyvenimo srityse popiežių nuopelnai neapsa- 
komai dideli. Visi rimti istorijos tyrinėtojai tą pripažįsta. „Istorija neturi 
tiek garbės titulų, kad bent apyčiupom pažymėtų visą pasaulį apimantį 
popiežių veikimą, didžiulius jų kūrybinius darbus ir nenykstamą jų garbę“ 
(rašo protestantas istorikas Gregorovius). 

„Matome imperatorius ir karalius, šviesius politikus ir atkaklius karo 
vadus, kaip jie, aplinkybių verčiami, aukoja savo teises, kaip lieka neišti- 
kimi savo principams ir pasiduoda būtinumui. Su popiežiais kas panašu 
atsitinka tik labai retai arba niekada“ (Schiller). 


„Roma tarė, byla baigta“ (Šv. Augustinas). 

ANTRAS SKYRIUS. 


Bažnyčios hierarchijos uždaviniai ir galios. 


Jau žinome, kad savo Bažnyčioje Kristus įvedė hierar- 
chiją. Dabar pamatysime, kad tai hierarchijai arba dvasininkams- 
Kristus pavedė tris 

svarbius uždavinius: 

a. mokyti žmones religijos tiesų, 

b. dalinti jiems Dievo malonių ir 

c. tvarkyti visus religinio gyvenimo reikalus, 

Kad bažnyčios hierarchija arba dvasininkai galėtų šiuos užda- 
vinius atlikti, Kristus jiems suteikė 

atitinkamas galias, 
būtent: 

a. mokomąją galią. 

b. tarnaujamąją galią, 

c. valdomąją galią. 


$ 4. MOKOMOJI BAŽNYČIOS GALIA 


1. Mokomasis Bažnyčios hierarchijos uždavinys. 


Siųsdamas apaštalus į visą pasaulį, Išganytojas jiems pa- 
sakė (Mat. 28,20): „Eikite ir 
mokykite visas tautas“. 
J. Kristus nurodė ir ko, kokių dalykų turi apaštalai tas tautas 
mokyti: „Eidami į visą pasaulį, 
skelbkite evangeliją 
visam sutvėrimui“ (Mork. 16,15). 

Apaštalų gi mokymą V. Jėzus parėmė savo autorite- 
tu. Visoms tautoms uždėjo pareigą apaštalų klausyti, kaip 
jo paties. „Kas jūsų klauso, tas manęs klauso; kas jus niekina, 
mane niekina“ (Luk. 10, 16). „Kas netikės, tas bus pasmerk- 

tas“ (Luk. 16, 16). Šis apaštalams pavestas uždavinys ir yra 
vadinamas mokymu (lot. magisterium). 

Apaštalai šį jiems pavestą uždavinį vykdė. Jie apkeliavo tolimiausius 
kraštus, pasiekė visas tada žinomas tautas ir joms skelbė Kristaus evange- 
liją, Patys negalėdami vieni šio uždavinio atlikti, pasirinko sau padėjėjų. 

Po apaštalų mirties šį uždavinį vykdė jų įpėdiniai: popiežius, vysku- 
pai, kunigai. Daug jau tautų jie prie Kristaus atvedė, bet dar daug ir liko 
atvesti. Dar didžiulis darbo laukas laukia naujų darbininkų, evangelijos 
skelbėjų. 


2. Bažnyčios mokymą Kristus saugoja nuo klaidų 


Kristus visiems žmonėms, kaip jau matėme, uždėjo griež- 
tą pareigą apaštalų ir jų įpėdinių klausyti: „Kas jūsų klau- 
so, tas manęs klauso“. Vadinasi, apaštalų ir jų įpėdinių reikia 
klausyti, kaip paties Kristaus. Bet apaštalai ir jų įpėdiniai yra 
tik paprasti žmonės. Žmonės gi ir nenorėdami dažnai suklysta. 
Jie galėjo ir Kristaus mokslą iškraipyti, jo tiesas supainioti. 

Kristus šį apaštalų ir jų įpėdinių silpnumą žinojo. Dėl to jis 
pažadėjo pats su jais būti ir juos 

saugoti nuo klaidų. 
„Aš esu su jumis per visas dienas iki pasaulio pabaigai“ (Mat. 
28, 20). š 

Ši nuolatinė Dievo pagalba (vad. assistentia divina) Baž- 

nyčios mokymui teikia ypatingą 

neklaidingumo dovaną. 
Dėl tos dovanos Kristaus Bažnyčia visada buvo ir bus „tie- 
sos šaltinis ir tvirtuma“ (1. Tim. 3,15). Dėl jos katalikas vi- 
sada žino, kad Bažnyčios skelbiamas mokslas yra paties Die- 
vo saugojamas nuo klaidos. 


3. Bažnyičos neklaidingumo ribos. 


Bažnyčiai suteiktas neklaidingumas nėra beribis. 
Pats Kristus nustatė jo ribas, Tiksliau jas apibrėžė pati Baž- 
nyčia. 

Neklaidingumą savo Bažnyčiai Kristus suteikė tik tam, 
kad ji galėtų apreikštąjį mokslą 2 

tiksliai aiškinti 
(fideliter exponere), ir kad jį skelbdama galėtų 
nuo klaidų išsaugoti 

(sancte custodire). Kituose dalykuose Bažnyčia neklaidingumo 
neturi. 

Kaip matome, pasauliniuose reikaluose ir moksluose neklai- 
dingumo Bažnyčia nesisavina. Į tuos dalykus Bažnyčia nė nesi- 
kiša. Tik kada pasauliniai dalykai ar mokslai įsibrauja į religijos 
sritį ir pradeda skelbti religines klaidas, tada Bažnyčia neklysda- 
ma tas klaidas nurodo ir pasmerkia, 

Ir Kristaus mokslą beaiškinant ne kartą kyla įvairių nuo- 
monių. Kurios iš tų nuomonių teisingos, kurios klaidingos, galu- 
tinai sprendžia Bažnyčia . 


4. Bažnyčios mokymo svarba gyvenimui. 


„Anais laikais žmonės turėjo dogmų. Mes gi turime tik 
nuomonių. Bet nuomonėmis katedrų nepastatysi!“ pasakė 
rašytojas Heine, gėrėdamasis Antverpeno katedra . 

Tikrai, be tvirtų įsitikinimų žmogus yra, lyg lendrė, vėjo 
blaškomas. Jis neturi kam, nežino dėl ko pašvęsti savo gy- 
venimą, jėgas. Jį nuolat blaško abejojimai. 

Katalikas jaučiasi visai kitaip. Jis tiki Bažnyčios skel- 
biamą Kristaus mokslą. Jis žino, kad jo tikėjimas yra paties 
Dievo apreikštas ir nuo klaidų saugojamas. 

Bažnyčia reikalauja. kad kiekvienas katalikas kuo geriau- 
siai pažintų apreikštąjį mokslą. Bažnyčia žino, kad juo kas ge- 
riau jį pažins, juo tvirčiau tikės. Tik, žinoma, apreikštąjį moks- 
14 pažinti reikia ne iš Kristaus priešų, dažnai vienus niekus apie 
religiją rašančių, bet iš rimtų tyrinėtojų raštų. 

Kai kas Bažnyčiai prikiša, kad ji tikėjimą remia autoritetu (ne- 
klaidingu mokymu) ir dėl to neduoda žmogaus sąžinei laisvės. Toks prie- 
kaištas yra grynas nesusipratimas. Kas autoritetą prikiša Bažnyčiai, tas tu- 
rėtų jį prikišti ir mokslui, ir mokyklai. Mokslas, mokykla reikalauja, kad 
jų paduodamas tiesas žmonės priimtų. Taip darydamas, mokslas ar mokyk- 
la neneigia ir nevaržo sąžinės, tik praturtina žmogaus žinojimą. Religijos 
srityje tą patį daro Bažnyčia. Ji apšviečia žmogaus protą, sąžinei duoda 
tikrų nurodymų. Pagaliau žinome, kad tiesa ir klaida nėra lygios vertės 
dalykai. Žmogus turi pareigą visada pasirinkti tiesą. Dėl to Bažnyčia la- 
bai žmonėms padeda, jiems duodama tik neabejojamas tiesas arba dogmas. 

Dėl to kaip stačiai yra negalima mokykla, kuri neskelbtų ar nedės- 
tytų mokslo tiesų, taip lygiai yra negalima ir „bedogmė krikščionybė“. 
Kas atsisako nuo Bažnyčios autoriteto, tas dažniausiai pasiduoda dienos 
viešpačių ar savo geidulių autoritetui. 

$ 5. BAŽNYČIOS MOKYMO FORMOS 
1. Paprastas (ordinarinis) mokymas. 


Visose katalikų bažnyčiose sakomi pamokslai, mokyklo- 
se dėstomos religijos pamokos, knygose bei laikraščiuose gvil- 
denami įvairūs religinai dalykai. Šį darbą dirba atitinkamai pa- 
siruošę ir Bažnyčios hierarchijos įgalioti asmenys. Kada šie 
žmonės skelbia tokias religines tiesas, kurias visa Bažnyčia 

laiko Dievo apreikštomis, 
ir kada, skelbdami, tas tiesas aiškina sutartinai 
su visa Bažnyčia, 
tada šis paprastas (vad. ordinarinis) mokymas yra neklai- 
dingas. 

Apaštalams neklaidingumą Kristus buvo suteikęs kiekvienam atski- 
rai (vad. asmeninį neklaidingumą). Bet jų įpėdiniai kiekvienas atskirai nė- 
ra neklaidingi. Apaštalų įpėdiniai neklaidingi yra tik tada, kada visi s u- 
tartinai bet ką iš Kristaus mokslo skelbia ar aiškina. 

Šitoks paprasto arba kasdieninio mokymo  neklaidingumas Bažny- 
čiai yra būtinai reikalingas. Jį Kristus Bažnyčiai ir yra suteikęs. Tai matome 
iš Povilo apaštalo žodžių, kad Bažnyčia yra „tiesos šulas ir stipruma“ 
(1. Tim. 3, 15). Jeigu kasdieniniame mokyme Bažnyčia galėtų klysti, kas ji 
būtų per „tiesos šulas“ ir kas per „stipruma“ ? 


2. Visuotinio susirinkimo nutarimai, 


Kai atsiranda svarbių Bažnyčios gyvenimui reikalų, yra 

šaukiamas visuotinis 
vyskupų susirinkimas, 

(concilium). Tokį susirinkimą šaukia ir jo darbams vadovauja 
pats popiežius arba jo įgaliotinis. Sprendžiamąjį balsą juo- 
se turi tik vyskupai. Su patariamuoju balsu gali dalyvauti ir 
nevyskupai. Nutarimai priimami balsų daugumu. Jie turi būti 
dar popiežiaus patvirtinti ir atitinkamu būdu pa- 
skelbti. 

Visi susirinkimo nutarimai, popiežiaus patvirtinti ir ati- 
tinkamu būdu viešai paskelbti, 

yra neklaidingi 

ir turi privalomosios galios visai Katalikų Bažnyčiai. 

Viso pasaulio vyskupams susirinkti netaip jau lengva. Dėl to jų susi- 
rinkimai retai šaukiami. Ligi šiol jų yra buvę tik 20. Paskutinis jų buvo 
1870 metais Vatikane. Bet dėl kilusio vokiečių prancūzų karo liko nebaigtas. 

Dažniau yra šaukiami atskirų valstybių ar Bažnyčios provin- 
cijų susirinkimai. Šie vyskupų susirinkimai vadinami provinciniais susi- 
rinkimais, vyskupų konferencijomis ir tt. Kada ir kaip šie susirinkimai turi 
būti šaukiami, ką ir kaip jie turi spręsti, yra nurodyta Bažnyčios įstatymų 
Kodekse. 

Atskirose vyskupijose laikas nuo laiko šaukiami vyskupijos 
sinodai. Juose dalyvauja tos vyskupijos dvasininkai. Sinodo šauki- 
ką nustato ir jam vadovauja vyskupas. Taip pat vyskupas galutinai 
sprendžia ir visus sinode iškeltus klausimus, Aišku, kad sinodo nutari- 
mai negali prieštarauti visos Bažnyčios mokslui ar įstatymams. 


3. Popiežiaus sprendimai. 


Vyriausias Bažnyčios mokytojas yra popiežius. Jis 
galutinai prendžia kilusius, religijos tiesas beieškant, ginčus, 
smerkia klaidingas nuomones, tvirtina visuotinių ir provincinių 
susirinkimų nutarimus ir t.t. 

Šiuos darbus dirbdamas, popiežius 

yra neklaidingas. 
Popiežiaus neklaidingumas plačiai buvo aptartas visuotiniame 
Vatikano susirinkime (1870 m.) ir paskelbtas tikėjimo 
dogma. 

Tame pat Vatikano susirinkime buvo galutinai nutartos 
sąlygos, kada popiežiaus sprendimai yra neklaidingi. Svarbiau- 
sios jų yra šios trys: 

1. kada popiežius, kaipo aukščiausias Bažnyčios gan y- 

tojas ir mokytojas 

2. sprendžia ką tikėjimo bei dorovės dalykuo- 

se ir 

3. kada pasako, kad tas sprendimas privalomas vi- 

sai Bažnyčiai, e 
tada jo sprendimai yra neklaidingi. Toki popiežiaus sprendi- 
mai yra vadinami tam tikru vardu, būtent, 

sprendimais „ex cathedra“. 


Iš Vatikano -nutarimo matome, kad popiežiaus neklaidingumo sritis 
yra labai nedidelė. Jis neklaidingas tik tikėjimo bei dorovės 
dalykuose. Bet ir šiuose dalykuose popiežius, kaip jau žinome, nevi- 
sada yra neklaidingas . 

Privačiame gyvenime popiežius yra toks pat žmogus, kaip ir 
visi kiti. Jis gali, jei nesisaugoja, ir „nusidėti, ir suklysti. Pav., rašydamas 
kokį, kad ir religinio turinio, raštą, ar paprastu būdu (ne „ex cathedra“) 
skelbdamas kokį dalyką, popiežius gali suklysti. N 

Popiežiaus neklaidingumas nėra jo asmens, būdo ar išsimokslinimo 
savybė, bet ypatinga Dievo dovana. Dėl to neklaidingumas visai ne- 
pareina nuo to, ar popiežius mokytas ar ne, šventas ar ne. 


4. Popiežiaus neklaidingumo versmė. 

Šventajam Petrui Kristus suteikė plačiausių galių. Atsi- 
minkime bent jam Kristaus pasakytus žodžius: „Ką tu suriši 
žemėje, bus surišta ir danguje, ir ką tu atriši žemėje, bus at- 
rišta ir danguje“ (Mat. 16,19). 

Petras buvo silpnas, klaidingas žmogus, kaip ir mes visi. 
Tačiau Išganytojas pasakė, kad Petro sprendimai Bažnyčios 
reikaluose bus patvirtinti ir danguje, vadinasi, bus laikomi 

paties Dievo sprendimais. 
Dievas gi negali nei ką negerai padaryti, nei suklysti. Dėl to 
aišku, kad Petrui Kristus turėjo tikėjimo dalykuose 
suteikti neklaidingumą. 
Kristus tą padarė. Po paskutinės vakarienės jis mel dėsi už 
Petrą, kad nesunyktų jo tikėjimas. 

Po tos maldos Kristus jau tikrai žinojo, kad Petro tikėji- 

mą nuo klaidų 

saugos pats Dievas, 
ir dėl to jam pavedė labai svarbią pareigą: stiprinti kitus bro- 
lius (Luk. 22,31). 
Ė Petrui mirus, jam pavesti uždaviniai ir suteiktos tiems už- 
daviniams vykdyti malonės, tarp jų neklaidingumas, nepasibai- 
gė, bet atiteko jo įpė diniams, popiežiams. 

Bažnyčios mokomąją galią matome iš šios schemos. 


Kristaus įsakymas - 


| paprastas mokymas 
mokymo | susirinkimų nutarimai 


( mokymo neklaidin. suteikimas 
uždavinys 2 svarba 
| š 5 ribos 
Mokomoji 4 
galia | 
l 


formos popiežiaus sprendimai 

S6. BAŽNYČIOS VALDOMOJI GALIA. 
1. Valdomasis uždavinys. 


Be mokymo ir tarnavimo, Bažnyčios hierarchijai Kristus 
pavedė dar trečią uždavinį: 
valdyti arba tvarkyti 
visus tikinčiųjų religijos dalykus. Visiems gi tikintiesiems Kris- 
tus įsakė apaštalų ir jų įpėdinių klausyti: „Kas jūsų klauso, 
tas manęs klauso; kas jus niekina, tas mane niekina“ (Luk. 
10, 16). L 
Pavedęs Bažnyčios hierarchijai valdomąjį uždavinį, Kris- 
tus jai suteikė ir tam A 
reikalingų įgaliojimų 
arba galių. Iš tų galių svarbiausios yra šios trys: 
1. įstatymų leidžiamoji galia, 
2. teisiamoji ir baudžiamoji galia, 
3. valdomoji galia. 


2. Bažnyčios įstatymų leidžiamoji galia, 

Kiekviena didesnė organizacija duoda savo nariams pri- 
valomų įsakymų. Be tokių įsakymų organizacijose nebū- 
tų tvarkos ir jos nepasiektų savo tikslo. Negali be tokių įsaky- 
mų apsieiti nė didžiausia pasaulio organizacija — Bažnyčia: 
Tie Bažnyčios leidžiami privalomi įsakymai ir yra vadinami 
įstatymais. 

Įstatymų reikalingumą žinojo ir pats Kristus. Jis suteikė 
apaštalams ir jų įpėdiniams (arba Bažnyčios hierarchijai) reli- 
gijos dalykuose plačią 

galią leisti įstatymus. 
„Iš tikrųjų sakau jums, ką tik jūs surišite žem ėje, bus 
surišta ir danguje, ir ką tik atrišite žemėje, bus atrišta 
ir danguje“ (Mat. 18, 18). 

Aišku, kad čia Išganytojas kalbėjo ne apie medžiaginį 

(pančiais ar virvėmis) surišimą, bet apie 

dvasinį surišimą, 
apie uždėjimą ar nuėmimą pareigos. Toks gi pareigos uždėji- 
mas ar nuėmimas ir yra įstatymų leidimas. 

Šiąja įstatymų leidimo galia apaštalai ne kartą naudojosi. Pav., jų 

laikais kilo ginčas, ar privalomi krikščionims Mozės Įstatymo reikalavimai. 
Tada apaštalai, susirinkę Jeruzalėje, nutarė, kad neprivalomi (Apd. 
15 skyr.). Tai buvo pirmas Bažnyčios hierarchijos ilšeistas įstatymas. 

Vėliau, besiplečiant Bažnyčios gyvenimui ir kintant pačioms ,žmo- 
nių gyvenimo sąlygoms. reikėjo leisti kaskart daugiau įvairių privalomų 
nurodymų, paaiškinimų, vienu žodžiu, naujų įstatymų. 

Bažnyčios leidžiami įstatymai buvo pavadinti kanonais. Vėliau 
kanonai būdavo surenkami, tvarkingai surašomi į knygas, Taip atsirado 
Bažnyčios Įstatymų rinkiniai arba kodeksai (Codex iuris canonici). 

Popiežius ir visuotinės santarybos įstatymus leidžia visai 
Bažnyčiai. Atskiri vyskupai irgi gali leisti įstatymus. Tik 
šie įstatymai privalomi vienai vyskupijai, kurios vys- 
kupo išleisti. Žinoma, atskirų vyskupų leidžiami įstatymai ne- 
gali prieštarauti bendriesiems visos Bažnyčios įstatymams. 

Liuteris, 1520 m. skirdamasis nuo Bažnyčios, Wittenberge. 
viešai sudegino Bažnyčios Įstatymų Kodeksą. Tuo jis norėjo 
parodyti, kad Bažnyčios įstatymų nepripažįsta ir kad juos laiko 
nereikalingais. Bet vėliau patys Liuterio šalininkai pamatė, kad“ 
jųmokytojasklydo, kad be įstatymų religinė bendruome- 
nė apsieiti negali. Tik nenorėdami pripažinti, kad Liuteris 
suklydo, jo šalininkai net religinių įstatymų leidimą pavedė vals- 
tybių valdovams. 


3. Teisiamoji ir baudžiamoji Bažnyčios galia. 
Įstatymų leidimas neturėtų jokios reikšmės, jeigu niekas nežiū- 
rėtų, ar tie įstatymai vykdomi. Tą gerai žinojo ir V. Jėzus. 
Dėl to jis Bažnyčios hierarchijai suteikė galią tikinčiuosius už 
religinius nusikaltimus 
teisti ir bausti. 

„Jei jis nepaklausytų Bažnyčios, tebūnie jis tau, kaip pagonis 
ir muitininkas“ (Mat. 18, 17). Šiais žodžiais Išganytojas uuro- 
dė, kad Bažnyčia turi nusikaltimus ištirti ir stengtis nusikaltėlį 
pataisyti. Bet jeigu nusikaltėlis neklauso, tada lieka tik jį 
bausti: išskirti iš Bažnyčios. 

Apaštalai šiomis galiomis ne kartą yra pasinaudoję. Jau 
jų laikais atsirasdavo nusikaltėlių, kuriuos reikdavo teisti ir 
bausti. Pav., apaštalai nubaudė Ananiją ir jo žmoną už melą 
ir veidmainiavimą (Apd. 5,1), žynį Elymą — už prigaudinėjimą 
(Apd. 13,11), Simoną burtininką — už norą pirkti šventuosius 
dalykus (Apd. 8,18 ir t.t.). 

Pradžioje, kol Bažnyčia buvo maža, teismą atlikdavo ir bausmes pa- 
skirdavo patys vyskupai. Vėliau, kai Bažnyčia išaugo, popiežius ir vys- 
kupai pradėjo skirti tam tikrus teisėjus. Dabar Bažnyčios teismo yra trys 
instancijos: 1. vyskupijos teismas, 2. arkivyskupijos teismas ir 3. popie- 
žiaus teismas. 

Iš Bažnyčios vartojamų bausmių pažymėsime šias. 

a. Ekskomunika arba išskyrimas iš Bažnyčios. Šią bausmę už- 
sitraukia, pav.. kas išniekina Švenčiausiąjį Sakramentą, prisirašo prie ma- 
sonų organizacijos, dalyvauja dvikovėje ar jai pritaria ir t.t. Padariusį šiuos 
nusikaltimus atgal į Bažnyčią gali priimti tik pats popiežius. Ekskomuniką 
užsitraukia ir tie, kur susiveda prie nekataliko dvasininko, nekatalikiškai 
auklėja vaikus itt. Šiuos atgal į Bažnyčią gali priimti vyskupas. 

Ekskomunikuotas žmogus neturi teisės imti sakramentus, dalyvauti šv. 
Mišiose, gauti bažnytinio palaiminimo. 

b. Dvasininkams Bažnyčia yra įvedusi dar ypatingų bausmių. Iš jų 
galima paminėti uždraudimą eiti kunigo pareigas (vad. suspensą) ne- 
šioti kunigo drabužius ir pašalinimą iš kunigų luomo (vad. degrada- 
ciją). 

Tačiau jeigu įkritęs į bažnyčios bausmes žmogus miršta, tada jam bent 
kuris kunigas (net ir suspenduotas) gali duoti nuodėmių atleidimą . 


4. Valdomoji Bažnyčios galia. 

Kiekvienos organizacijos vadovai turi tvarkyti jos reika- 
lus, vadovauti įvairioms jos įstaigoms ir t.t. Šią galią Kristus 
suteikė ir Bažnyčios hierarchijai. Tai matome iš jo žodžių, pa- 
sakytų apaštalams: „Kas jūsų klauso, tas manęs 
klauso; kas jus niekina, tas mane niekina. Kas gi mane 
niekina, niekina tą, kurs yra mane siuntęs“ (Luk. 10,16). 

Naudodamiesi šia galia, apaštalai nuo pat pradžios tvarkė 

visą Bažnyčios gyvenimą. 
Kur tik atsirasdavo didesnis tikinčiųjų būrys, jie steigdavo vys- 
kupijas bei parapijas, skirdavo vyskupus, kunigus ir dijakonus, 
juos perkeldavo iš vienos vietos į kitą. Po apaštalų mirties šias 
pareigas ėjo jų įpėdiniai. 

Dabar Katalikų Bažnyčia yra taip sutvarkyta. Vienos apylinkės kata- 
likai sudaro parapiją, kuriai vadovauja vyskupo paskirtas klebonas ir 
natą, kuriam vadovauja dekanas. Dekanu vyskupas skiria bet kurį iš deka- 
nato klebonų. Dekanatai yra jungiami į vyskupiją (dijeceziją). Vysku- 
pijos pryšakyje stovi popiežiaus skiriamas vyskupas. Vyskupas yra tikras 
vyskupijos religinių dalykų valdovas. Jis steigia naujas ir pertvarko jai“esa- 
mas parapijas, skiria, perkelia ir atleidžia kunigus, lanko (bent kas penkeri 
metai) visas savo vyskupijos parapijas. Iš visų darbų vyskupas duoda apy- 
skaitą popiežiui, pas kurį turi kas penkeri metai nuvykti 

Keletas vyskupijų sudaro Bažnyčios provinciją ar metropo- 
liją, kurios pryšakyje stovi arkivyskupas arba metropolitas. Pav., visos 
penkios Lietuvos vyskupijos sudaro vieną Lietuvos Bažnyčios provinciją 
arba Kauno mėtropoliją. Jos pryšakyje stovi Kauno arkivyskupas metro- 
politas. 

Visos Bažnyčios provincijos sudaro vieną visuotinę Katalikų Baž- 
nyčią. Jos prieky stovi popiežius. Popiežius yra visos Bažnyčios vy- 
riausias valdovas. Jis pats arba per savo įgaliotinius steigia ar pertvarko 
vyskupijas, vienuolijas, skiria ir atleidžia vyskupus ir t.t, 

Žinoma, pats popiežius negali atlikti viso Bažnyčios valdymo darbo. 
Dėl to katalikų kraštuose jis turi nusiuntęs savo atstovus (nuncijus). 
Romoje gi jis turi nemažą įvairių bažnytinių įstaigų, kurios vadinamos 
bendru Romos Kūrijos vardu. 

Iš Romos Kūrijos įstaigų svarbiausia yra Kardinolų Kolegija 
Viso kardinolų yra apie 70. Dalis jų imuolat gyvena Romoje. Jie nuolat po- 
piežiui padeda tvarkyti Bažnyčios gyvenimo reikalus. Jie vadinami Kūrijos 
Kardinolais. Popiežius juos kviečia pasitarti apie svarbesnius Bažnyčios 
reikalus (naujų kardinolų ir vyskupų skyrimą, konkordatų sudarymą itt). 
Toki kardinolų susirinkimai, kuriems vadovauja pats popiežius, vadinami 
Popiežiaus Konsistorija. 

Einamiesiems Bažnyčios gyvenimo reikalams tvarkyti yra popiežių 
įsteigtos tam tikros komisijos, vad. kongregacijos. 


$ 7. TARNAUJAMOJI BAŽNYČIOS GALIA. 


; 1. Šventojo tarnavimo uždaviniai. 

Be mokymo, Kristus apaštalams ir jų įpėdiniams pavedė 
dar antrą uždavinį: dalinti žmonėms Dievo malones ir vesti 
juos į amžinąją laimę. Bažnyčia tai ir vykdo: ji rūpinasi, 
kad žmonės tarnautų Dievui, pildytų jo įsakymus bei nurody- 
mus, Dėl to šis antrasis uždavinys Bažnyčios kalboje yra vadi- 
namas " 

šventuoju tarnavimu 
(lotyniškai — ministerium). | 

Davęs Bažnyčios hierarchijai tokį uždavinį, Išganytojas 
suteikė ir atitinkamų galių. Iš tų galių čia pažymėsime bent dvi 
svarbiausias. 

Kristus įsakė, kad apaštalai ir jų įpėdiniai aukotų 

šv. Mišių auką. ž 
Šis nekruvinosios Naujojo Įstatymo aukos aukojimas ir yra 
pati svarbiausioji Bažynčios hierarchijos galia. 

Be šios, reikia paminėti dar ir antrą apaštalams pavestą 

galią. Juos Kristus įgaliojo 

teikti sakramentus 
visiems tikintiesiems, kurie tik norės juos imti ir bus tinkamai 
pasiruošę. 

Apaštalai šį jiems Kristaus pavestą uždavinį vykdė. Jie 
naudojosi tam reikalui Kristaus suteiktomis galiomis. Vėliau 
šias galias jie suteikė savo padėjėjams bei įpėdiniams, vysku- 
pams ir kunigams. 

2. Šventoji Liturgija. 

Įsakęs apaštalams aukoti nekruvinąją auką, teikti sakra- 

mentus, Išganytojas nurodė ir 

esminesjųapeigas, 
Vėliau pati Bažnyčia tuos šventuosius veiksmus dar papuošė 
prasmingomis maldomis ir simbolinėmis apeigomis. Tos mal- 
dos ir apeigos tikintiesiems paaiškina ir vaizdingai parodo gi- 
lią šventųjų veiksmų prasmę. Taip buvo sudaryta labai graži 
ir kilni Bažnyčios 

šventoji Liturgija. 

Nekruvinosios arba Mišių aukos jau pats Kristus nurodė 
tris pagridines dalis: 1. aukojimą, 2. konsekravimą (pašventi- 
mą) ir 3. komuniją. Bet jau giliausioje senovėje vyskupai pradėjo 
šias pagrindines dalis pabrėžti ir tinkamai prie jų pasiruoš- 
ti. Tam jie įvesdino įvairių maldų ir apeigų. Taip atsirado įvairių 
Liturgijų. Vėliau tos Liturgijos pradėta vienodinti. Bet visiškai 
suvienodintos jos nebuvo. Rytuose ir toliau buvo vartojamos 
Syrijos, Egipto, Aleksandrijos Liturgijos. Vakaruose — Galijos, 
Romos, 

Šiandieninė mūsiškė Romos Liturgija kilo iš pirmykščių Syrijos 
ir Aleksandrijos Liturgijų. Bet ji ne išsyk buvo nustatyta. Dabartinę išvaiz- 
dą jai davė popiežius Gregorijus Didysis (+ 604 m.). Vėliau Pijus 
(1570 m.) išleido visai Katalikų Bažnyčiai privalomą šv. Mišių knygą, vadi- 
namąjį Missale Romanum. 

Be šv. Mišių knygos (Mišiolo), Bažnyčia turi dar keletą oficialių li- 
turginių knygų (vad. Rituale Romanum, Pontificale Romanum, Can- 
tionale Rom., Vesperale R., Breviarium Romanum ir t.t.), Jose surašytos 
sakramentų teikimo maldos bei apeigos, bažnytinės giesmės, kunigų kalba- 
mos maldos ir t.t. 

Dabar Bažnyčios Liturgijai tvarkyti yra popiežių sudaroma tam tikra 
komisija, vad. Šventųjų Apeigų Kongregacija (sacrorum Rituum 
Congregatio), Atskiri vyskupai ar kunigai patys negali Liturgijoje nieko 
pakeisti ar naujo įvesti. Jie turi griežtai laikytis oficialių liturginių knygų. 

- Bažnyčia visiems katalikams labai pataria gerai susipažinti su litur- 

ginėmis maldomis bei apeigomis. Ji nori, kad tikintieji ne tik suprastų 

liturgines maldas ir simbolinę apeigų prasmę, bet kad ir patys 
dalyvautų liturginiuose 

Bažnyčios veiksmuose. Tam reikalui Bažnyčia ragina rašyti ir leisti atitia- 

kamus vadovėlius ir maldų knygas, kur būtų gyvąja žmonių kalba surašy- 

tos kunigo per Mišias kalbamos maldos, išaiškintos apeigos ir t.t. 

Tokios knygos yra rašomos ne tik apie šv. Mišias, bet ir apie žymes- 
nius Bažnyčios Metų laikotarpius (Didžąją Savaitę, Sekmines, Dievo Kūno 
oktavą, Jėzaus Širdies ir Marijos mėnesį, ir t.t.). Katalikų parciga tokių kay- 
gu įsigyti, kad galėtų aktyviai, viską suprasdami, dalyvauti Bažnyčios 
Liturgijoje. 

3. Karališkoji kunigystė. 


Šventąjį tarnavimą Išganytojas pavedė E šiyčios hierar- 
chijai. Tam jis įsteigė kunigystės sakramentą. 

Bet Petras apaštalas rašo visiems krikščionims: „Jūs 
esate išrinktoji giminė, 

karališkoji kunigystė, 
šventoji tauta, įsigytieji žmonės, kad | 
a. skelbtumėte dorybės to, | 
kurs pašaukė jus iš tamsybių į savo stebėtiną šviesą“ (1. Petr. 2, 
9). „Būkite dvasiniai namai, šventa kunigystė 
b. dvasinėms aukoms aukoti, 
kurios priimtinos Dievui per Jėzų Kristų“ (1. Petr. 2,5). 
Šiais žodžiais Petras apaštalas nurodo, kad visi tikin- 
tieji krikščionys yra šventosios karališkos 
kunigystės dalyviai. 
Drauge jis nurodo ir tos visiems bendrosios kunigystės pa- 
reigas: 
a, dvasines aukas aukoti (Dievą garbinti) ir 
b. skelbti Kristaus dorybes (jo gyvenimą ir mokslą). 
Bažnyčia visais laikais šią tiesą skelbė. Ji visada raginda- 
vo tikinčiuosius pasaulinius žmones bendrai dirbti su dvasi- 
ninkais ir nurodydavo į jiems tas dvi Petro SBiė AI pavestas pa- 
reigas. 

Ypač tuo rūpinosi popiežius Pijus XI. Šiam reikalui jis yra iš- 
leidęs aplinkraščių (vad. enciklikų) ir šiaip įvairiomis progomis priminė 
ir pabrėžė tas pasaulinių žmonių pareigas. Pav., vyskupams jis rašo: „Pri- 
minkite tikintiesiems pasauliniams žmonėms, kad ir jie gali. privačiai 
ar viešai 

padėti skleisti 

Kristaus pažinimą bei meilę, kad tuo būdu jie užsitarnautų garbingąjį vardą 
išrinktoji giminė, karališkoji kunigystė, šventoji tauta“ (enciklika Ubi ar- 
cano). 

Savo aplinkraščiuose popiežius Pijus XI nurodo, kad šis pasaulinių 
katalikų bendrosios kunigystės darbas turi būti suorganizuotas į tam tikrą 

Katalikų Veikimo 
organizaciją (Actio Catholica). 

Katalikų Veikimo tikslas, paties Pijaus XI žodžiais tariant, yra šis: 
„Pasaulinių katalikų ir Bažnyčios hierarchijos bendras apaštališkas darbas“. 
Tas darbas turi apimti visas katalikų gyvenimo sritis: Dievo garbės ir ar- 
timo meilės plėtimą, jaunuomenės auklėjimą, šeimos neišardomą šventumą. 
Bažnyčios laisvę, jos teisių gynimą ir t.t. 

Lietuvoje šis veikimas suorganizuotas į vad. Katalikų Veiki- 
mo Centrą (KVC). Jo skyrių yra „kiekvienoje parapijoje. Parapijiniai 
skyriai buriasi aplink vyskupijos KVC centrą. Vyriausioji Valdyba yra 
Kaune. Pusę šios valdybos narių renka skyrių atstovų suvažiavimai, antrą 
gi pusę ir Dvasios Vadą paskiria Vyskupų Konferencija. Tuo būdu visą KVC 
veikimą prižiūri vyskupai. 

KVC tikslą ir uždavinius plačiau galima pažinti iš šių knygų: 


Katalikų Veikimo Kodeksas, parašė Guery, vertė E. T., 
Katalikų Akcija, surinko Pizzardo. 


BAŽNYČIA — ANTGAMTINĖS PAGALBOS TEIKĖJA. 


$ 8. SAKRAMENTAI 


1. Malonės sąvoka. 


Žmogui Dievas yra suteikęs me džiaginį kūną ir dva- 
sinę sielą. Taip žmogų sukūręs, Dievas jam skyrė dvejopu 
gyvenimu gyventi: M 

gamtiniu ir antgamtiniu. 
Pirmieji žmonės buvo gavę ir abiem šiem gyvenimam reikalin- 
gų dovanų. Gimtoji nuodėmė 

antgamtinės dovanas sunaikino. 

Tačiau geras Dievas atsiuntė į pasaulį Išganytoją. Jėzus 
Kristus ne tik atlygino Dievo teisingumui už žmonių nusikalti- 
mus, bet dar užtarnavo nuolatinės Dievo pagalbos, kad 
žmonės vėl galėtų gyventi antgamtiniu arba 

dievišku gyvenimu. 
Ši Dievo pagalba nėra pačių žmonių užsitarnauta. Ją žmo- 


Gyvenimo šaltinis 

nės gauna dėl Jėzaus Kristaus nuopelnų. Dėl to ji ir yra va- 
dinama 
Dievo malonė. 


2. Dievo malonės šaltiniai. 

Priėmęs žmogaus prigimtį, kentėjęs ir miręs ant kryžiaus, 
Išganytojas atlygino Dievo teisingumui už žmonių nusikaltimus 
ir užtarnavo gausių nuopelnų bei malonių. Tuo būdu sulig Kris- 
taus mirtimi žmonijos atpirkimas buvo įvykdytas. 

Tačiau būdamas laisvas, kiekvienas žmogus turi pats 
Kristaus atpirkimu pasinaudoti, 

turi pasisavinti 
Kristaus užtarnautas malones ir nuopelnus. 

O kad žmonės tų malonių galėtų pasisavinti, Kristus paliko 
savo Bažnyčioje tam tikrus jų šaltinius. Tuos malonių šal- 
tinius vadiname 

sakramentais. 
3. Sakramento sąvoka. 


Jau iš katekizmo atsimename, kad sakramentas yra 
regimas ženklas, 
Kristaus įstatytas, 
turįs ir duodąs Dievo malonę. 
Tais žodžiais yra nurodyti visi trys esminiai kiekvieno sakra- 
mento dalykai. Toliau apie juos ir kalbėsime. 


4. Sakramento regimas ženklas arba kūnas. 

Kol žmogus gyvena šiame pasaulyje, jo siela glaudžiai su- 
sijusi su medžiaginiu kūnu, Ir veikti ji gali tik pasinaudodama 
kūno organais. Kūno gi organai lengviausiai pastebi medžiagi- 
nius ar bent su medžiaginiais ženklais susietuss re gimus da- 
lykus. 

Kristus gerai žinojo šias žmogaus prigimties savybes. Dėl 
to jis ir malonės šaltinius susiejo su 

regimais ženklais, 
nelyginant, apvilko juos regimu rūbu. Tie regimi ženklai yra 
lyg koki laidai Dievo malonei į žmogaus sielą atitekėti. 

Sakramento regimuos ženkluos reikia skirti šiuos du da- 
lyku: į 

a. sakramento medžiagą ir 

b. sakramento formą. 

Sakramento medžiaga (materija) vadiname tą sakra- 
mento ženklo dalį — (daiktą bei veiksmą), kurį Baž- 
nyčia vartoja sakramentą teikdama. Tokio daikto pavyz- 
džiu gali būti vanduo, alyva, plotkelė. Veiksmo pavyzdžiu 
gali eiti vandens pylimas, alyva tepimas, rankų už- 
dėjimas ir t.t. 

Sakramento forma vadiname Kristaus nurodytus žo- 
džius, kuriuos kalbėdama Bažnyčia duoda sakramentą. For- 
mos pavyzdžiu gali būti šv. Krikšto žodžiai: „Aš tave krikš- 
tiju“.., 

Sakramentui yra lygiai svarbi tiek medžiaga, tiek 
forma. „Atimk žodį (forma), ir Krikšto vanduo (medžiaga) liks 
tik paprastas vanduo. Kai žodis pridėdamas prie ele- 
mento, turime sakramentą“ (Šv. Augustinas). 


4. Sakramento teikiama malonė. 


Visuotinis Tridento susirinkimas moko: Naujojo Įsta- 
tymo sakramentai 
duoda malonių 
tiems, kurie juos imdami nestato kliūčių . 
Šie žodžiai rodo, kad sakramento malones gauna ne visi, bet 
tik tie, kurie 
nestato kliūčių. 
Iš tų kliūčių, trukdančių gauti sakramento malones, svarbiau- 
sios bus šios: 
a. kiekvienam sakramentui atitinkamo pasiruošimo stoka, 
b. nepakankamas apie imamąjį sakramentą nusimanymas ir 
c. stoka noro sakramentą priimti. 


+» 5. Sakramentų veikimas. 


Malones teikti ir jos šaltinius tvarkyti Jėzus Kristus yra 
pavedęs apaštalams ir jų įpėdiniams, kitaip sakant, 
Bažnyčios hierarchijai. 
Dėl to sakramentus teikti gali tik atitinkamo laipsnio dvasi- 
ninkai. S 
Bet sakramento malonė pareina ne nuo jį teikiančio dva- 
sininko, tik nuo paties Kristaus ir nuo jo suteiktos sakramentui 
galios. Dvasininkas yra ne kas kita, kaip tik 
tarpininkas malonėms gauti. 

Dvasininkas turi tik padaryti tam tikrus veiksmus bei sukalbėti 
maldas ir sakramento ėmėjas, jeigu tik nestato kliūčių, gauna iš 
Dievo atitinkamų malonių. 

Bažnyčios kalboje sakoma, kad sakramento malonių gavi- 
mas pareina nuo atliktojo veksmo, būtent, nuo tinkamo me- 
džiagos ir formos pavartojimo (ex opere operato), bet ne nuo vei- 
kėjo (dvasininko) šventumo ar kitų savybių. Dėl to sakramento 
ėmėjas gauna lygiai tas pačias malones, ar sakramentą duos 
šventas kunigas, ar nusidėjelis. Sėkla lygiai dygsta, ar ją pasės 
švari, ar purvina ranka, Saulė lygiai šviečia į kambarį, gryna 
ar suteršta ranka atidarys langą. Taip ir sakramento malones Die- 
vas lygiai duoda, šventas ar nusidėjęs kunigas atliks Bažnyčios 
reikalaujamas sakramento apeigas ir sukalbės reikalingus žodžius. 

Kai kas nori prikišti, kad mūsų sakramentai yra kažkoki 
magiški veiksmai. Tačiau tarp magijos ir sakramentų nėra 
jokio panašumo. Magija pagonys laikė ar tebelaiko tokius veiks- 
mus, kurie, jų manymu, gali Dievybę paveikti, padaryti jai 
įtakos. Mūsų sakramentai Dievui įtakos padaryti ar Jo pa- 
veikti nesiima ir negali, Sakramentai yra paties Dievo įsta- 
stytos priemonės Jo malonei įsigyti. 


6. Sakramentų skaičius. 


„Septyni sakramentai, arba regimi ženklai, Kristaus 
įstatyti, turį ir duodą Dievo malonę“, taip nuo seniausių laikų 
mokė Bažnyčia ir tikėjo visi krikščionys. Taip tikėjo ir tebe- 
tiki ne tik katalikai, bet ir senovėje nuo Bažnyčios atsi- 
skyrę klaidatikiai (koptai, armėnai, graikai). Tik 16 šimtmetį 
klaidatikiai pradėjo kitaip kalbėti apie sakramentų skaičių. 

Katalikų Bažnyčia ne be pagrindo moko, kad sakramentų 
yra septyni, Apie juos visus turime žinių iš Apreiškimo. 

Malonių šaltiniams (sakramentams) pavadinti pirmieji 
krikščionys paėmė graikų žodį mysterion, kuris reiškė 
paslaptį, paslaptingą mokslą ar dalyką. Lotyniškai tas graikų žo- 
dis buvo išverstas žodžiu sacramentum. Romėnai pagonys 
sakramento vardų vadindavo kiekvieną šventą daiktą ar veiksmą 
(pav., karių priesaiką vėliavai). Ir krikščionys pradžioje, kol bu- 
vo nenustatyti religiniai terminai, sakramento žodį vartojo s e- 
nąja, romėniška prasme. Bet jau šv. Augustinas sakra- 
mento vardu pradėjo vadinti tik Kristaus įstatytus malonių šal- 

tinius. Tačiau kol dar nebuvo griežtai išdirbti religiniai krikš- 
čionių terminai, nė „sakramento“ žodžio prasmė nebuvo tiksliai 
nustatyta. Tik vėliau, kada scholastikai (12 šimt.) ga- 
lutinai išdirbo religinius terminus, sakramento vardas buvo pa- 
liktas tik 7 malonių šaltiniams vadinti. 


$ 9. KRIKŠTAS — ATGIMIMO SAKRAMENTAS 
1. Krikštas — Kristaus įstatytas sakramentas. 


Ruošdamasis žengti į dangų, Jėzus Kristus apaštalams įsa- 
kė: „Eikite ir mokykite visas tautas, 

krikštydami jas vardan 
Tėvo ir Sūnaus ir Šventosios Dvasios“ (Mat, 28,19). 

Apaštalai visą laiką vykdė šį savo mokytojo įsakymą. Jau 
per Sekmines įtikėjusiems į Kristų ir klausiantiems: „Ką mes tu- 
rime daryti?“ Petras skelbė: „Darykite atgailą, ir tepasi- 
krikštija kiekvienas iš jūsų Jėzaus Kristaus vardan jūsų 
nuodėmėms atleisti“ (Apd. 2,38). 

Katalikų Bažnyčia šį Kristaus įsakymą tebevykdo ir da- 
bar. Ji ne tik visus savo narius krikštija, bet Krikštą gina nuo 
visokių klaidatikių priekaištų. Pav., Pijus X pasmerkė 
šį klaidatikių posakį: „Krikščionių bendruomenė Krikštą įvedė“ 
(D. 2042). 

Krikštijo žmones ir paskutinis pranašas Jonas. Dėl to jis net gavo 
Krikštytojo vardą. Tačiau jis pats savo „vandens krikštą“ griež- 
tai skyrė nuo Kristaus „Šventosios Dvasios ir ugnies krikšto“. „Aš, tiesa, 
krikštiju jus vandenimi atgailai; bet kuris turi po manęs ateiti, yra 
galingesnis už mane, jis krikštys jus šventąja Dvasia ir ugnimi“ (Mat. 3.11). 

Sielos nusivalymo reikalingumą jautė daugelis senovės pagoniškų tau- 
tų. Neturėdamos tam tikrų priemonių, jos vartodavo paprastą kūno nusi- 
plovimą ir tuo bėnt simboliškai vaizduodavosi sielos nusivalymo rei- 
kalą. Tokių nusiplovimo apeigų vartodavo ir izraelitai. Jėzus Kristus 
paėmė šias plačiai vartotas apsivalymo apeigas, padarė jas tikro sielos mu- 
sivalymo priemone. Tuo būdu jis patenkino visų tautų jaustą sielos nu- 
sivalymo reikalingumą. 


2. Krikšto medžiaga ir forma, 


Regima Krikšto sakramento medžiaga (materija) yra 
naturalus vanduo. 
Tuo vandeniu kunigas tris kartus nuplauja krikštijamo 
žmogaus galvą . 

Tačiau kada reikia skubiai (mirties pavojuje) kam su- 
teikti Krikštą, krikštyti gali ne tik kunigas, bet ir kiekvie- 
nas žmogus, net nekatalikas ir nekrikščionis, by tik jis tur ė- 
tų norą suteikti Kristaus įstatytą Krikštą. 

Krikšt6 forma yra šie žodžiai: NN (čia ištariamas var- 
das ar vardai, kuriais krikštijamas turės būti vadinamas), a š 
tave krikštiju 

vardan Tėvo 

ir Sūnaus 

ir Šventosios Dvasios. 
Krikšto formos žodžius reikia ištarti tuo pat laiku, kada 
pilamas ant galvos vanduo. 

Krikštijant būtų gana kad ir vieno, net mažiausio, vande- 
niu plovimo. Tačiau Bažnyčios paprotys reikalauja, kad 
vanduo būtų pilamas tris kartus ir taip, kad nutekėtų. 

Senovėje ir Viduririais Amžiais suaugusius krikštydami 
tris kartus panardindavo tam tyčia įrengtuose Krikšto šal- 
tiniuose (fons baptizmalis). Tie šaltiniai buvo įrengti tam tikro- 
se, dažniausiai prie vyskupo katedrų, bažnyčiose ir koplyčiose 
(vad. baptisterijose). Tačiau kūdikiai ir ligoniai ir tada būdavo 
nuplaunami. 

Senovėje Krikšto sakramentą dažniausiai imdavo tik atsi- 
vertę pagonys, jau suaugę, Prieš Krikštą jie būdavo išmok o- 
mi krikščionių religijos tiesų. Toki mokiniai būdavo vadinami 
katechumenais. Katechumenai būdavo, paprastai, krikš- 
tijami du kartu per metus: šeštadieniais prieš Velykas 
ir Sekmines. Tomis dienomis būdavo ir Krikšto vanduo šventi- 
namas. Nors dabar jau yra beveik išnykęs paprotys tomis die- 
nomis krikštyti, bet vandens šventinimo paprotys tomis dienomis 
yra pasilikęs. 

Per Krikštą žmogui yra duodamas vardas. Jį pasirenka 
pats krikštijamas arba jo tėvai bei globėjai. Dėl to vardo Bažny- 
čios kanonai taip sako: „Klebonai turi rūpintis, kad krikštija- 
miems būtų duodami krikščioniški vardai; jeigu ne, tai 
kad prie tėvų pasirinkto vardo būtų. pridedamas dar antras, 
bet kurio šventojo, vardas ir kad abu tie vardai būtų įrašyti į 
metrikų knygas“ (can. 761). 

Seniausias paprotys ir Bažnyčios įstatymai reikalauja, kad 
krikštijamas turėtų vad. Krikšto tėvą ar motiną, ar abu 
drauge (can, 764). Krikšto tėvai gali būti tik katalikai, neišskirti 

iš Bažnyčios, moką bent pagrindines tikėjimo tiesas ir turį bent 
14 m. Dvasininkai, jeigu nori būti Krikšto tėvais, turi gauti iš 
savo vyskupo leidimą (vienuoliai — iš savo viršininko). 

Krikšto tėvai turi griežtą pareigą visą gyvenimą glo- 
boti savo dvasinį sūnų ar dukterį, išmokyti jį religijos bei 
dorovės tiesų ir doro gyvenimo (can. 769), jeigu negali to pada- 
ryti tikrieji tėvai. 


3. Krikšto vaisiai — žmogaus atgimimas. 

Kalbėdamas su Nikodemu apie šv. Krikštą, Išganytojas pa- 
sakė, kad per šį sakramentą žmogus 

dvasiškai atgimsta 
ir kad tik taip atgimęs gali įeiti į dangaus karalystę (Jon. 3,5). 
Kas yra tas „dvasiškas atgimimas“, paaiškina apaštalai. 
Petras, kaip jau matėme, sako, kad Krikštas 
atleidžia nuodėmes. 
Kas imdamas Krikštą dar nėra nuodėmių padaręs, tam atlei- 
džiama tik gimtoji nuodėmė. Kas jau turi ir pats jų pada- 
ręs, tam atleidžiama ne tik gimtoji, bet ir visos, prieš Krikštą 
padarytos, nuodėmės. . 
Tačiau Krikštas atleidžia ne tik nuodėmes, bet ir visas 
bausmes už nuodėmes. 
Dėl to Povilas rašo: „Jūs esate apiplauti, esate pašven- 
tinti, esate nuteisinti mūsų. Viešpaties Jėzaus Kristaus 
vardu ir mūsų Dievo Dvasia“ (1. Kor. 6,11). Tas gi pašventi- 
nimas ir nuteisinimas yra ne kas kita, kaip pašvenčiamo- 
sios malonės gavimas ir visų bausmių už nuodėmes  atlei- 
dimas. 

Be šių gausių malonių, Krikšto sakramentas žmogaus sielai 

įspaudžia 
neišdildomą žymę 
(character indelebilis). Dėl to žmogus gali būti tik vieną kar- 
tą krikštijamas. 

Šv. Krikšto sakramentas grąžina visus antgamtinius nuostolius, 
kuriuos žmonijai padarė Adomo pirmoji nuodėmė. Jis grąžina žmogui 
pašvenčiamąją malonę, vėl jį padaro mylimu Dievo kūdikiu ir suteikia ga- 
lią po mirties nueiti į dangų. Tačiau ypatingųjų malonių Krikštas ne- 
grąžina. Dėl to ir pakrikštyti žmonės turi skausmus kentėti, sirgti, mirti, 
juos vargina pikti geiduliai. 

4. Šv. Krikšto reikalingumas. 


„Jei kas neatgims iš vandens ir šventosios Dvasios, 
tas negalės įeiti į dangaus karalystę“ (Jon. 3,5). Kas tikės 
ir bus pakrikštytas, tas bus išganytas“ (Mork. 16,16). 
Tokiais griežtais žodžiais Išganytojas nurodo šv. Krikšto rei- 
kalingumą. 

Dažnai jį mums primena ir Bažnyčia. Pav. Tridento susi- 
rinkimas moko: „Jei kas sakytų, kad krikštijamasis yra 
paliktas laisvai žmogaus valiai, tai yra, kad jis išganymui n e- 
reikalingas, tas teesie išskirtas“ (D. 861). 

Toks būtinas šv. Krikšto reikalingumas visai aiškus. 
Turėdamas nuodėmę niekas negali į dangų nueiti. Gim- 
tąją gi nuodėmę atleidžia tik vienas šv. Krikšto sakramentas. 
Dėl to į dangų gali nueiti tik pasikrikštijęs. Ir kitus sakramen- 
tus imti žmogus gali tik pasikrikštijęs. 

Galima net sakyti, kad šv. Krikštas yra reikalingiausias sak- 
ramentas. Be jo negali būti išganyti nė kūdikiai, nes ir jie turi gim- 
tąją nuodėmę. Dėl to tėvai ar globėjai turi griežtą pareigą 

neatidėliodami pakrikštyti 2 
savo vaikus. Jau apie 250 m. Kartagos vyskupų sinodas buvo nutaręs, 
kad kūdikiai būtų krikštijami ne vėliau, kaip per tris dienas po gimimo. 
Dabar Bažnyčia nėra paskyrusi laiko, per kurį kūdikiai turi būti pakrikšty- 
ti. Bet ir dabar ji nuolat ragina, kad šv. Krikštas nebūtų atidėliojamas. 

Tvirtinimas, kad kūdikio krikštijimas laužo laisvąją žmogaus va- 
lią, neturi jokio pagrindo. Taip sakyti gali tik tas, kas nežino ar nesupranta 
Dievo ir žmogaus santykių. Dievas visiems žmonėms uždėjo parei- 
gą nueiti į dangų ir suteikė teisę gauti amžinąją laimę. Suaugę žmonės 
savo pareigomis ir teisėmis rūpinasi patys. Už kūdikius tai padaryti 
turi jų tėvai ar globėjai. 

Dėl tų pačių priežasčių turi ir katalikai gydytojai bei ligonių slaugy- 


"tojai ar slaugytojos laiku įspėti tėvus apie jų vaikų gyvybei gręsiantį pavo- 


jų, Kada gi nėra kam, turi patys gydytojai ar slaugytojai 
ligoniams šv. Krikštą suteikti. Kiekvienam yra didelė garbė atidaryti sielai 
dangaus vartus. Jei kyla abejonė, ar dar kūdikis gyvas, reikia jį krikštyti su 
sąlyga: 
„Jei tu esi gyvas, aš tave krikštiju vardan Tėvo ir Sū- 

naus ir šventosios Dvasios“. y 

Žinoma, tardamas šiuos žodžius, turi užpilti ant galvutės vandens, 

Apie be Krikšto mirusių kūdikių likimą Bažnyčia nėra paskelbusi dog- 
mos. Teologai mano, kad tie kūdikiai į dangų, žinoma, negali nueiti, 
bet negali būti ir pragaru baudžiami, nes patys jie nėra nieko nusikaltę; jie 
yra laimingi tam tikra naturale laime. Smulkiau šio dalyko Bažnyčia nėra 
išaiškinusi. 


Saja 
Mokslą apie šv. Krikšto sakramentą parodo ši schema 
Kristaus įsakymas 


apaštalų žodžiai 
Bažnyčios mokslas 


( Kristaus 
įstatytas 


medžiaga: švęstu vandeniu 3 k. 
nuplovimas 
regimi ženklai forma: „aš tave krikštiju...“ 
Krikšto tėvai. 
vardas 
Us 


kiekvienas žmogus 


Krikštas | 

teikėjas 
nuodėmių atleidimas 
visų bausmių dovanojimas 
pašvenč. malonės gavimas 
| Įneišdildomos žymės gavimas 
Į 


vaisiai 


Las suaugusiems 
reikalingumas kūdikiams 


$ 10. SUTVIRTINIMAS — ŠVENTOSIOS DVASIOS 
SAKRAMENTAS. 


1. Sutvirtinimas — Kristaus įstatytas sakramentas. 


Ir po Krikšto žmogus turi kovoti su piktybe, išsaugoti pa- 
švenčiamąją malonę, išsiugdyti per Krikštą gautus antgamtinių 
dorybių diegus. Tai yra sunkūs uždaviniai. Ypač jie sunkūs 
dėl piktųjų žmogaus geidulių ir polinkių įsigalėjimo. 

V. Jėzus žinojo šių uždavinių sunkumą. Dėl to jis apaš- 
talams pažadėjo 

atsiųsti šventąją Dvasią. 
Apaštalai jos laukė, ruošėsi, Pagaliau per Sekmines (Apd. 
2, 1 ir tt.) šventoji Dvasia 

regimu būdu ant jų nusileido. 

Po to jau apaštalai šventąją Dvasią teikdavo visiems pri- 
ėmusiems Krikštą žmonėms. „Apaštalų Darbuose“ ir jų laiš- 
kuose yra daug kartų aprašyta, kam ir su kokiomis apeigomis 
ji būdavo teikiama. Pav., (Apd. 8,14 ir t.t.) skaitome: „Buvu- 
sieji Jeruzalėje apaštalai, išgirdę, kad Samarija priėmusi Dievo 

žodį, siuntė pas juos Petrą ir Joną, Tuodu atėjusių meldėsi 
už juos, kad gautų šventąją Dvasią, nes ji dar nebuvo atėjusi 
nė ant vieno iš jų; jie buvo tik pakrikštyti Viešpaties Jėzaus 
vardu, Tuomet dėjo ant jų rankas ir jie gavo šventąją 
Dvasią“. 

Šv. Raštu pasiremdama, Katalikų Bažnyčia visada mokė, 
kad šventosios Dvasios teikimas arba Sutvirtinimas yra 
tikras V. Jėzaus įstatytas sakramentas. Pav., tam pačiam Tri- 
dento susirinkime buvo pasmerkta protestantų nuomonė, kad 
Sutvirtinimas tai tik „tuščia apeiga“ (D. 871 it). 


2. Sutvirtinimo medžiaga ir forma. 


Jau matėme, kad Sutvirtinimo sakramentą duodavo patys. 
apaštalai. Samarijos krikščionis buvo pakrikštijęs  dijakonas 
Pilypas. Sutvirtinimo gi sakramentą jiems teikti nuvyko apaš- 
talai Petras ir Jonas. Dėl to ir dabar šį sakramentą duoda tik 
apaštalų įpėdiniai — vyskupai. Tik misijų kraštuose, 
kur negali nuvykti vyskupas, kai kada popiežius įgalioja ir 
kurį kunigą šiam sakramentui teikti, 

Duodamas Sutvirtinimo sakramentą, vyskupas ant jį 
imančio 

galvos deda rankas ir 

kaktą patepa šv. Krizma 
(alyvos ir balzamo mišiniu, Didįjį Ketvirtadienį vyskupo pa- 
šventintu). Tai ir yra Sutvirtinimo sakramento me džiaga. 

Tepdamas tvirtinamojo kaktą, vyskupas taria formos 
žodžius: „Aš tave ženklinu kryžiaus ženklu ir tvirtinu išgany- 
mo krizma, vardan Tėvo ir Sūnaus ir šventosios Dvasios“. 

Dabar vartojami Sutvirtinimo sakramento regimi ženklai 
yra tokie patys, kuriuos vartojo pirmieji krikščionys. Pav., T e r- 
tulijonas (gyv. 2 šimtm.) rašo: „Kai išlipame iš Krikšto 
maudyklės, mus pate pa, pagal seną paprotį, šventintu tepalu... 
Po to eina rankų uždėjimas, kur maldos žodžiais yra 
šaukiama šventoji Dvasia“ (De Batp. 7). Šv. Kiprijonas. 
(5 šimtm.), aiškindamas jau mūs minėtus Apd. 8, 14 žodžius, 
rašo: „Tai pas mus daroma ir dabar: tuos, kur jau pakrikštyti, 
pristatome vyresniesiems, kad per jų maldą ir rankų uždėjimą 
pakrikštytieji gautų šventąją Dvasią ir kad per Viešpaties ženk- 
14 būtų ištobūlinti“ (Ep. 73, 9). 

Kaip matome iš senovės Bažnyčios rašytojų, Sutvirtinimo 
sakramentas tada buvo duodamas drauge su Krikštu. 

Kūdikiams Sutvirtinimo sakramentą Katalikų Bažnyčia duo- 
da tik kai jie paauga, kai jau moka pagrindines tikėjimo tiesas 
ir eina išpažinties. Pravoslavai jį duoda ir kūdikiams, tuojau 
po Krikšto. Pas juos šį sakramentą duoda kunigai. 

Sutvirtinimo sakramentą imdamas žmogus turi turėti šio 
sakramento tėvą (vyras) ar motiną (moteris). Bažnyčia rei- 
kalauja, kad Sutvirtinimo tėvas ar motina būtų priėmę šį sa- 
kramentą, atlieką savo religines pareigas katalikai, ne jaunesni 
kaip 14 metų itt. Jų pareigos tokios pačios, kaip ir krikš- 
tatėvių. Jie turi globoti savo dvasios sūnus ar dukteris ir rū- 
pintis jų religiniu bei doroviniu auklėjimu. 


3. Sutvirtinimo teikiamos malonės. 


Sutvirtinimo sakramentas žmogui suteikia stiprina- 

mąją malonę, kuri 
stiprina žmogų ir padeda 
drąsiai išpažinti Kristų. 

Be to, Sutvirtinimo sakramentas žmogaus sielai įspaudžia 
neišnaikinamą žymę. 

Dėl to šį sakramentą galima imti tik vieną kartą. 

Sutvirtinimo sakramentas tik stiprina žmogų. Ji im- 
damas žmogus turi neturėti sunkiųjų nuodėmių. Kas su sun- 
kiąja nuodėme Sutvirtinimo sakramentą ima, tas padaro sunkią 
šventvagystės nuodėmę. Žinoma, šventvagiškai priimtas sakra- 
mentas malonių neduoda. Tačiau antrą kartą jo imti nereikia. 
Kai vėliau atliekama išpažintis, tada gaunamos ir, nuodėmės su- 
laikytos, šio sakramento malonės. 

Sutvirtinimo sakramentas n ėra išganymui būtinai rei- 
kalingas. Pav., pakrikštyti kūdikiai ir be šio sakramento numirę 
eina į dangų. Tačiau suaugusiems jis labai naudingas. Dėl 
to Bažnyčia visiems katalikams uždeda pareigą, jeigu tik turi 
progos, šį sakramentą priimti (can, 788). 

$ 11. KUNIGYSTĖ — ŽMONIŲ PAŠVENTIMO 
SAKRAMENTAS 


1. Kunigystė yra Kristaus įstatyta. 


Kristus savo apaštalams pavedė įvairių pareigų: mokslą 
skelbti, krikštyti, nuodėmes atleisti, Mišias laikyti itt, = Kad 
apaštalai galėtų šias pareigas eiti, V. Jėzus suteikė jiems ir 
atitinkamų galių, būtent, juos 

įšventino į kunigus. 
Tą šventinimą Kristus atliko per paskutinę vakarienę, kai jiems 
kalbėjo: „Tai darykite mano atsiminimui“. 

Paskui apaštalai šiuos šventinimus teikė savo padėjėjams 
ir įpėdiniams. Jau Šv. Rašte yra aprašytas Sauliaus (Povilo) ir 
Barnabo šventinimas: apaštalai „pasninkavo, meldėsi, dė- 
jo ant jų rankas ir išleido“ (Apd. 13, 3). Šv. Rašte 
yra ir daugiau nurodymų, kad apaštalų mokiniai buvo įšven- 
tinti į dijakonus, kunigus ir vyskupus (1. Tim. 4, 14; 2. Tim. 
1, 6). Kas gaudavo vyskupo šventinimus, tas galėjo. ir ki- 
tiems šventinimus suteikti (1. Tim. 5, 22). 

Šiuos Kristaus suteiktus šventinimus ir vadiname 

kunigystės sakramentu. 

Visa Bažnyčios Tradicija vienu žodžiu sako, kad kuni- 
gystė yra Kristaus įsteigtas sakramentas. Tridento gi susirin- 
kimas nutarė: „Jei kas sakytų, kad kunigystė arba šventasis 
šventinimas (ordinatio) nėra tikras sakramentas, ar kad ji yra 
žmonių išgalvota, tas teesie išskirtas“ (D. 963). 

Kunigystės šventinimai duodami ne iš karto, Jų yra keletas 
laipsnių. Trys laipsniai: dijakono, kunigo ir vyskupo jau yra 
aprašomi Šv. Rašte. Jie yra įvesti paties Kristaus ir dėl to va- 
dinami sakramentiniais šventinimais. Be šių trijų, jau 
pačioje krikščionybės pradžioje buvo žinomas ir ketvirtas šven- 
tinimų laipsnis — subdijakono. Ar šis laipsnis Kristaus 
įvestas, ar tik Bažnyčios, tikrų žinių neturime. Šie keturi kuni- 
gystės laipsniai yra vadinami didžiaisiais laipsniais. - Juos 
priėmę, jau turi tam tikrų Bažnyčioje pareigų. 

Subdijakono laipsnis arba šventinimas uždeda parei- 
gą pasilikti dvasininkų luome, nevesti žmonos, kalbėti kunigų 
poterius itt, Dijakono šventinimai duoda galios krikštyti, 
dalinti šv. Komuniją. Kunigo šventinimai duoda galios eiti 

paprastas kunigo pareigas: Vyskupo šventinimai suteikia 
kunigystės pilnybę ir duoda galios teikti Sutvirtinimo ir Kuni- 
gystės sakramentus. 


2. Regimi Kunigystės sakramento ženklai. 

Kunigystės sakramento medžiaga yra vyskupo 

rankų uždėjimas 
ant šventinamojo galvos. Prie šios pagrindinės apeigos vėliau 
Bažnyčia pridėjo dar visą eilę kitų simbolinių apeigų, ku- 
rios vaizduoja 

šventinimų uždedamas pareigas. 

Pav., dijakonui vyskupas uždeda stulą, paduoda 
evangelijos knygą, itt. Šventinamajam į kunigus vyskupas 
patepa šv. alieiumi rankas, įteikia pateną su ostija ir kieliką su 
vynu, itt. 

Šio sakramento forma, kaip jau Šv. Rašte nurodyta, yra 
malda. Tos maldos turinio šv. Raštas  nepaduoda. 
Jis tik trumpai sako, kad šventindami apaštalai „meldėsi“. Šven- 
tinimų maldas turime senovinėse liturginėse knygose. Tai yra 
ilgos, iškilmingos maldos, kuriose Bažnyčia šaukiasi prie Dievo 
ir prašo malonių, 


3. Kunigystės sakramento! teikiamos malonės. 


Kunigystės sakramento teikiamos malonės yra labai di- 

delės. Šį sakramentą imdamas, žmogus gauna: 
a. šventąją Dvasią ir 
b. kunigiškąją žymę. 

a. Šventoji Dvasia ir jos pagalba imančiam Kunigystę 
labai reikalinga, kad galėtų tinkamai eiti sunkias kunigo parei- 
gas. Žinoma, kas nori gauti šventąją Dvasią, turi turėti pašven- 
čiamąją malonę. Dėl to imdamas Kunigystės sakramentą, turi 
būti be sunkios nuodėmės. 

b. Sakramentinė Kunigystės malonė yra šventinamojo sie- 
lai įspaudžiama ypatinga kunigiška žymė (charakteris). Ši 
žymė suteikia 

antgamtinių galių 
krikštyti, atleisti nuodėmes, laikyti šv. Mišias, dalinti Komuniją 
itt. Ji visam amžiui šventinamąjį susieja su dvasininkų 
luomu. 

Visas Kunigystės sakramento teikiamas malones nurodo 
Tridento susirinkimas. „Jei kas sakytų, kad kunigo šventinimas 
nesuteikia šventosios Dvasios ir kad vyskupas. veltui ta- 
ria: „Imk šventąją Dvasią“, ar kad jis (šventinimas) neįspau- 
džia žymės; ar kad tas, kuris kartą tapo kunigu, vėl gali būti 
pasauliniu žmogumi, tas teesie išskirtas“ (D. 964). 

Šventinimo įspaudžiama kunigiškoji žymė suteikia galią 
kunigo pareigoms eiti, bet dar neduoda leidimo joms eiti. 
Tą leidimą kunigas turi gauti iš savo vyskupo, vyskupas — iš 
popiežiaus. Tas leidimas vadinamas pasiuntinybe (mis- 
sio). Jei kuris dvasininkas be to leidimo duotų sakramentus ar 
kitus kunigo darbus dirbtų, tam tiktų Kristaus žodžiai: „Kas ei- 
na ne pro duris, tas yra vagis ir plėšikas“ (Jon. 10, 1). Dėl to at- 
kritęs nuo Bažnyčios dvasininkas, kuriam atimtas leidimas, ne- 
turi teisės duoti sakramentus, laikyti šv. Mišias ir t.t. Jeigu jis vis- 
tiek tai daro, papildo šventvagystės nuodėmę. Tačiau jo suteikti 
sakramentai yra tikri. Tik mirštančiojo ligonio, kai nėra turinčio 
pasiuntinybę kunigo, išpažinties gali klausyti ir atkritęs dvasi- 
ninkas. 


4. Kas gali Kunigystės sakramentą imti. 


Kunigo pareigos labai svarbios, Jis savo rankomis dalina 
žmonėms Kristaus kūną, sulig jo žodžiu per Mišias ateina ant 
altoriaus pats Dievas. Kunigas žmonėms skelbia Dievo mokslą. 
Dėl to nenuostabu, kad Bažnyčia daug reikalauja iš tų, kurie 
nori imti Kunigystės sakramentą. 

Kunigystės sakramentą gali imti kiekvienas pakrikštytas 
ir sutvirtintas katalikas, kuris l 

a. turi pašaukimą, 
b. yra tinkamai pasiruošęs ir 
Cc. yra nevedęs. 

a. Savo pašaukimą rasti ne kiekvienam žmogui lengva. 
Tačiau kas yra religingas, myli Dievą, mėgsta Bažnyčios darbą 
ir turi gryną ir rimtą norą visas savo jėgas pašvęsti Dievui ir ar- 
timui, tas jau, galima manyti, pašaukimą į kunigus turi. Be 
tokio pašaukimo žmogui kunigo pareigos būtų labai sunki 
naštą. 

b. Pirmaisiais amžiais ypatingų dvasininkams ruošti įstai- 
gų nebuvo. Apaštalai patys pasirinkdavo tinkamus vyrus, juos 

mokydavo ir paskui šventindavo. Vėliau pačios katalikų pa- 
rapijos išsirinkdavo tinkamus asmenis, kuriems vyskupas su- 
teikdavo Kunigystės sakramentą. Kai geriau susitvarkė Baž- 
nyčios gyvenimas, dvasininkai buvo pradėta auklėti ir mokyti 
tam tikrose mokyklose, vad. kunigų seminarijose. Tridento 
susirinkimas nutarė, kad tokia seminarija būtų kiekvienoje vys- 
kupijoje. Taip yra ir dabar. 

Pats Kristus nereikalavo, kad dvasininkai būtų nevedę. Jis 
tik pavyzdžiu ir žodžiu nurodė, kad skaistybė yra labai brangi 
dorybė. Pradžioje Bažnyčia ir vedusius šventindavo į kunigus. 
Bet greitai pasirodė, kad vedusieji dvasininkai negali visiškai pa- 
sišvęsti Bažnyčios ir sielų išganymo reikalams. Jie turi žymią da- 
lį laiko ir jėgų skirti šeimai. 

Jau 4 šimtm. pradžioje kai kuriose Bažnyčios provincijose 
buvo išleistas įstatymas, kad vyskupai, kunigai ir dijakonai bū- 
tų nevedę. Pamažu šis įstatymas įsigalėjo visoje vakarų 
krikščionijoje. Popiežius Leonas I šį įstatymą dar praplėtė. 
Jis įsakė, kad ir subdijakonai turi būti nevedę. 

Rytų krikščionijoje įsigalėjo kitoks paprotys, Ten dija- 
konai dar gali vesti ir juos šventina į kunigus. Tačiau v y s- 
kupai ir ten turi būti nevedę. 


S12. BE BAŽNYČIOS — NĖRA IŠGANYMO 


1. Bažnyčia — paslaptingas Kristaus kūnas. 


Kiekviena organizacija turi tam tikrą išorinę santvar- 
ką: valdybą, įvairių įstaigų, sekcijų itt. Tas pats yra ir Baž- 
nyčios organizacijoje. Joje, kaip jau matėme, yra pasaulinių 
žmonių ir dvasininkų; be to, yra dar visokių religinių įstaigų, 
brolijų. Ši visa išorinė santvarka galima pavadinti 

Bažnyčios kūnu. 
Tačiau Išganytojas žadėjo su Bažnyčios vadovais pasilikti „per 
visas dienas iki pasaulio pabaigai“ (Mat. 28, 20). Per Sekmi- 
nes apaštalams buvo atsiųsta šventoji Dvasia. 

Šis Šv. Dvasios Bažnyčioje buvimas duoda gyvybės vi- 
sam išoriniam Bažnyčios kūnui. Dėl to jį galima pavadinti 

Bažnyčios siela. 

Dabar matome, kad Bažnyčia labai skiriasi nuo visų; kitų 

organizacijų. Ji nėra tik žmonių organizacija. Su Bažnvčia 

yra glaudžiai susijęs pats Kristus. Taip glaudžiai, kad 
anot Povilo apaštalo (1. Kor. 12 skyr.), Bažnyčia ir Kristus 
sudaro vieną gyvą organizmą. Šio organizmo galva 
arba siela yra pats Kristus (Efez. 4, 15); visa gi regimoji Baž- 
nyčia yra mistinis arba į Ė 
paslaptingas Kristaus kūnas. 

? 2. Kristaus Bažnyčios nariai, 

Pirmas žingsnis į Kristaus Bažnyčią yra tikėjimas į 
Kristų ir nuoširdus pasiryžimas 

vykdyti jo įsakymus. 
Kada jau žmogus tiki į Kristų ir yra pasiryžęs gyventi taip, 
kaip jo įsakymai reikalauja, tada lieka padaryti antrą žingsnį 
į Kristaus Bažnyčią: 

imti šv, Krikštą, 
o paskui, sulig reikalu, ir kitus sakramentus. Tiek padaręs 
žmogus jau yra tikras Kristaus Bažnyčios narys. 

Kai krikštijami kūdikiai, už juos tikėjimą išpažįsta jų 
tikrieji arba Krikšto tėvai ar globėjai. Kūdikiams paaugus, 
tėvai turi pareigą tinkamai juos išmokyti religijos tiesų. 

Ne visi Bažnyčios nariai lygiai dalyvauja paslaptingajame 
Kristaus kūne. Pilnai dalyvauja tik teisingieji, kurie neturi 
sunkių nuodėmių. Nusidėjėliai yra lyg apmirę Bažnyčios 
nariai; juos su Bažnyčia jungia tik šv. Krikštas ir tikėjimas. 

Kas visai netenka tikėjimo į Bažnyčios skelbiamas Kristaus 
mokslo tiesas, tas jau -nustoja buvęs Bažnyčios nariu. „Kas ne- 
tiki, tas jau pasmerktas“ (Jon. 3, 18). 

Dabar jau patys galime spręsti, kad prie Kristaus Bažnyčios 
nepriklauso šie žmonės: 

a. nekrikštyti, 
b. kad ir krikštyti, bet netikintys į Kristų, 
c. kad ir tikintys į Krisų, bet asiskyrę nuo Bažnyčios. 

Tačiau gali būti ir tokių žmonių, kurie, nepriklausydami 
prie Bažnyčios organizacijos arba jos kūno, priklauso prie jos 
sielos. Mes jau žinome, kad Kristus atpirko visus žmo- 
nes. Dėl to kas myli Dievą, stengiasi gyventi pagal savo 
sąžinės reikalavimus ir tobūlai gailisi už savo nuodėmes, 
tas priklauso prie Bažnyčios sielos, nors ir nieko nežinotų nei 
apie ją, nei apie patį Kristų. 

3. Be Bažnyčios nėra išganymo, 


„Kas tikės ir bus pakrikštytas, tas bus išganytas, kas gi 
netikės, bus pasmerktas“ (Mor. 16, 16). Bet vieno tikėjimo ir 
šv. Krikšto dar negana. Kad būtume išganyti, turime dar 

klausyti Bažnyčios' vadovų. 
„Kas jūsų klauso, tas manęs klauso; kas jus niekina, tas mane 
niekina. Kas gi mane niekina, tas niekina tą, kurs yra- mane 
siuntęs“ (Luk. 10, 166), 
Tokiais griežtais žodžiais Kristus yra pareikalavęs, kad 
visi žmonės 
tikėtų, priimtų šv. Krikštą ir klausytų Bažnyčios. 

Povilas apaštalas dar tiksliau nurodo šį Kristaus reikala- 
vimą: „Žmogaus klaidatikio, vieną ar du kartu jį sudraudęs, 
saugokis, žinodamas, kad jis pats savo ištarme yra pasmerk- 
žas (Li6:3, 11): 

Panašiai sako ir seniausieji Bažnyčios Tėvai. Pav., šv. 
Ignotas įspėja: „Neapsigaukite, mano broliai: kas prisidės 
prie atsiskyrusio nuo Bažnyčios, tas nepaveldės Dievo karalys- 
tės“, 

Taigi paties Kristaus, apaštalų ir Bažnyčios Tėvų žodžiai 
vienu balsu skelbia, kad 

be Bažnyčios nėra išganymo, 
kad į ją neįstojęs, ar iš jos išstojęs negali nueiti į dangų. 

Čia tuojau kyla klausimas, koks likimas tų žmonių, kurie 
prie Bažnyčios nepriklauso? Ar jie visi bus pasmerkti? Baž- 
nyčia to nesako. Pasmerkimas yra bausmė. Bausmę gi užtrau- 
kia tik nusikaltimas. Dėl to ir išganyti negali būti tik 
tie, kurie 

dėl savo kaltės 
nepriguli prie Bažnyčios. Kitaip sakant, išganyti negali būti 
tie, kurie žino, kad be Bažnyčios nėra išganymo, ir vis tik prie 
jos neprisideda, 

Kas be sunkios kaltės nėra Bažnyčios narys, vadi- 
nasi, kas Bažnyčios nepažįsta, tas išganytas gali būti, jeigu tik 
myli Dievą, stengiasi dorai gyventi ir gailisi už padarytas nuodė- 
mes. Toks žmogus, kaip jau žinome, priklauso prie Bažn y- 
čios sielos. Žinoma, tokiam žmogui daug sunkiau išganyti 
savo sielą. Jis neturi daugelio labai naudingų išganymo prie- 
monių: išpažinties, šv. Komunijos, šv. Mišių ir t.t. 


Agis 


Popiežius Pijus IX rašo: „Mes žinome, kad tie žmonės, 
kurie be savo kaltės nežino šventosios religijos, bet ištikimai 
vykdo savo širdyse įspaustą prigimtąjį dorovės įstatymą ir vi- 
suomet nori klausyti Dievo, tie, jo malonės padedami, gali pa- 
siekti amžinąją laimę“. 

Tas pats popiežius įspėja, kad lengvamaniškai nespręstume, 
kuris žmogus be savo kaltės nėra Bažnyčios narys, ir kuris jau 
dėl to pats kaltas, ir kad nesiskubintume dėl to smerkti atskirus 
asmenis ar tautas. 

„Regimoji Bažnyčia yra lyg koks gerai aptvertas sodas, ku- 
riame tryška šaltinis, Tvora saugoja, kad šaltinis nebūtų pri- 
terštas ir užkimštas, tačiau nekliudo, bet, priešingai, įgalina, kad 
to šaltinio vanduo tekėtų ir už sodo ribų ir kad gaivintų visus, 
kurie prie tos tvoros glausis, nors nežinotų, iš kur tas vanduo 
tryška“ (K. Neundorfer). 

Kas metai daugelis žmonių, pažinę Kristaus Bažnyčią, prie 
jos prisideda. Nemaža į ją grįžta ir krikščionių klaidatikių. Toki 
sugrįžę į Kristaus Bažnyčią klaidatikiai yra vadinami konver- 
titais. Kas tik dėl žemiškų sumetimų (dėl tarnybos, vedybų ir 
tt.), pakeičia savo tikybą, tas sunkiai nusideda. Žinoma, ly- 
giai negerai daro ir tie, kurie, pažinę tikrąjį tikėjimą, dėl tų pa- 
čių žemiškų sumetimų jo nepriima. Dėl tokių žmonių išganymo 
reikia rimtai abejoti, 


4. Dogmatinė ir pilietinė apykanta. 


Žmonės dažnai klysta. Jų skelbiamuose dalykuose ne kartą 
yra žymių klaidų. Dėl to pasaulyje yra labai daug viena kitai 
prieštaraujančių nuomonių ir pažiūrų. Tačiau visi žmo- 
nės trokšta pažinti tiesą. Tam deda didžiausių pastangų, ne 
vienas jėgas ir gyvybę tam paaukoja. Dėl to kiekvienas pro- 
tingas žmogus patirtą 

tiesą brangina. 

Brangindamas tiesą, žmogus negali lygiai su ja vertinti 
klaidą. Matydamas besigrumiančias tiesą ir klaidą, žmogus 
negali likti abejingas, negali rodyti 

klaidai apykantos (tolerancijos), 
Jis turi stoti už tiesą, už Dievo apreikštąjį religijos mokslą. 

Dėl to kiekvienas krikščionis turi branginti ir ginti savo 
religijos tiesas arba do gmas, turi kovoti su joms prieštarau- 

Liepa 


jančiomis klaidomis. Dėl to kiekvienas sveiko proto žmogus 
sutinka, kad 

dogmatinės apykantos 
negali būti. 

Tačiau ne visi žmonės yra tiesą pažinę. Tautos ar vals- 
tybės gyvenime dažnai tenka susidurti su kitokių pažiūrų, ki- 
tokios religijos žmonėmis. Nors tiesą mylįs žmogus negali 
pagirti klaidingų pažiūrų, bet turi krikščioniškai mylėti 
klyštančius asmenis. Santykiuose su klystančiais as- 
menimis turi vyrauti vadinamoji 

pilietinė apykantą, 

Kam tenka turėti reikalų su kitokių pažiūrų žmonėmis, tas 
turi saugotis, kad: 

a. iš to nekiltų pavojus jo paties tikėjimui ir 

b. nebūtų piktinami kiti katalikai žmonės. 

Bažnyčios įstatymai katalikui draudžia bendrauti su neka- 
talikais vad. šventuosiuose „dalykuose (commu- 
nicatio in sacris). Vadinasi, negalima nekatalikų kviestis šv. 
Krikšto ar Sutvirtinimo sakramentų tėvais, negalima aktyviai 
dalyvauti nekatalikų pamaldose (eiti jose kokias pareigas); šiaip 
jau, minioje, per nekatalikų šventes, jungtuves ar laidotuves 
stovėti nėra draudžiama. 

„Negali vadinti Dievo savo tėvu, kas Bažnyčios 
nevadina savo motina“ (Šv. Kiprijonas). 
( Kristaus įsakymas 
neklaidingumo suteikimas 
2 svarba 
» ribos 
paprastas mokymas 
mokymo Į susirinkimo nutarimai 
formos popiežiaus sprendimai 


mokyti 


Bažnyčios popiežiaus neklaidingum. 
uždaviniai Kristaus įsakymas 

ir Įstatymų leidžiam. galia 
galios valdyti teisiamoji galia 


baudžiamoji galia 
valdomoji galia 
Kristaus įsakymas 
šv. Mišių aukojimas 
tarnauti + sakramentų teik'mas 
| Liusi reikšmė 
KVC dalyvavimas 


Antroji dalis 


KRISTAUS BAŽNYČIOS ŽYMĖS. 
Pastaba. 


Kristus įsteigė vieną Bažnyčią. Bet vėliau daug kas 
nuo Bažnyčios atsiskyrė ir sudarė naujas krikščionių religines 
organizacijas, naujas bažnyčias. Ir šios naujosios organizacijos 
sakosi, kad jos esančios tikroji Kristaus Bažnyčia ar bent jos 
dalis. 

Šiame skyriuje ir žiūrėsime, kokios yra tikrosios 
Kristaus Bažnyčios žymės. 
Radę gi tas žymes, ieškosime, kuri iš dabar esančių religinių 
krikščionių. organizacijų 
tas žymes turi 
Kristaus Bažnyčios žymėmis krikščionys rūpinosi jau nuo 
seniausių laikų, Jos yra aptartos pirmuosiuose visuotiniuose S U- 
sirinkimuose. Surašytos jos Tikėjimo Išpažinimuo- 
se.  Trumpiausiais žodžiais jos pažymėtos šv. Mišių tikėjimo 
išpažinime (Credo): Tikiu į 
vieną, 
šventą, 
katalikišką ir 
apaštališką "Bažnyčią. 
(Credo in unam, sanctam, catholicam et apostolicam ecclesiam). 
Be šių keturių, yra dar jų ir daugiau. 


$. 13, KRISTAUS BAŽNYČIA YRA VIENA 


1. Kristus norėjo, kad jo Bažnyčia būtų viena. 


„Kiekviena karalystė savyje suskilusi bus sunaikinta“ (Luk. 
11, 17). Taip kalbėjo Kristus apie vienybės reikalingumą. 
Jis žinojo, kad be vienybės negali gyvuoti jokia organizacija. 


Ežio pas 


Dėl to ir savo mokinius jis norėjo sujungti į vieną organiza- 
ciją, į 

vieną Bažnyčią. 
Šį savo norą Išganytojas ne vieną kartą yra išreiškęs. Pav., kal- 
bėdamas apie tai, kad dar ne visi žmonės pažįsta savo gerąjį 
Ganytoją (Jon. 10, 16), pasakė, kad reikia ir juos atvesti, ir 
tada 

„bus viena avidė 

ir vienas ganytojas“. 
Per paskutinę vakarienę Kristus net meldėsi už tai, kad visi 
jo mokiniai būtų vienybėje. „Prašau ne tik už juos (apaštalus), 
bet ir už tuos, kurie per jų žodį tikės į mane, kad 

visi būtų viena, 
kaip tu, Tėve, esi manyje ir aš tavyje, kad ir jie būtų mumyse 
viena“ (Jon. 17,21), 
Visus tikinčiuosius Jis vadina vienu gyvu organizmu, vienu 
Kristaus kūnu. 

Dabar krikščionių religinių organizacijų yra ne viena. Bet 

toji vienybė, kurios Kristus taip norėjo, yra tik vienoje 
Katalikų Bažnyčioje. 
Katalikų Bažnyčios vienybė pasireiškia šiomis trimis formomis: 
1. tikėjimu, ; 
2. Liturgija, 
3. valdymu. 
2. Katalikų Bažnyčios tikėjimo vienybė. 

„Vienas Viešpats, vienas tikėjimas, vienas krikš- 
tas“ (Efez.4, 4), rašė Povilas apaštalas. Žinoma, tikėjimo 
vienybė išlaikyti nelengva. Žmonių jėgoms net per sunku. Kris- 
tus tai žinojo. Dėl to Jis Bažnyčios hierarchijai suteikė 

mokamąją galią ir 

neklaidingumo dovaną. 
Dėl to per paskutinę vakarienę jis ir meldėsi, kad tikė jimo 
dalykuose „visi būtų viena“. 

Eidama Kristaus ir apaštalų nurodymais, Katalikų Baž- 
nyčia visada labai rūpinosi ir tebesirūpina 

tikėjimo vienybe, 
Tai vienybei palaikyti Katalikų Bažnyčia imasi net griežčiausių 
priemonių: ardančius tikėjimo vienybę ji įspėja; tuos gi, kurie 


E 


įspėjimo neklauso, visai išskiria iš savo narių. Dėl to 
Katalikų Bažnyčia tikėjimo dalykuose nuostabiai per visus am- 
žius išlaikė vienybę. Apie senovės laikus šv. I reniejus rašo: 
„Nors išsisklaidžiusi po visą pasaulį, Katalikų Bažnyčia laikosi 
to paties mokslo, lyg kad jos nariai gyventų vienuose namuose; 
visi jos nariai tiki į tą patį mokslą, lyg kad turėtų vieną sielą, 
sutartinai tą mokslą skelbia, lyg kad turėtų vieną burną. Kaip 
saulė yra ta pati visame pasaulyje, taip ir Bažnyčia visur ta pati 
ir skelbia visur tas pačias tiesas“. Dar ryškiau tikėjimo vienybė 
katalikų tarpe matyti dabar. Visur nuomonių nuomonės, ginčų 
ginčai, tik Katalikų Bažnyčioje nuostabi tikėjimo ir pažiūrų 
vienybė. 

Ne visi katalikai lygiai gerai žino visas apreikštojo mokslo 
tiesas. Ne visi lygiai giliai jas supranta. Tačiau visi vienu balsu 
kalba: tikiu į visa, 

ką Dievas yraapreiškęs 
ir ką Bažnyčia duoda tikėti. 

Be to, visi katalikai moka tas pačias svarbiausias Ketu- 
rias Tikėjimo tiesas, visi kalba tą patį Tikiu į Die- 
vą Tėvą... | 

Kalbėdami apie tikėjimo tiesas ar jas aiškindamiesi, katali- 
kai turi laikytis šios taisyklės: išaiškintuose dalykuose — vie- 
nybė, abejojamuose — laisvė, visuose — meilė (in necessariis — 
unitas, in dubiis — libertas, in omnibus — caritas). Tą pati sa- 
ko ir Bažnyčios įstatymai: kol nėra įrodyta, kad kuri tiesa yra 
Dievo apreikšta, nereikia jos nė laikyti apreikšta. Tačiau svar- 
biausia yra visada atsiminti: visur meilė. Bet koks siauras fa- 
natizmas nėra katalikiškas dalykas. 

Atsiskyrę nuo Katalikų Bažnyčios krikščionys tikė- 
jimo dalykuose 

vienybės neturi. 
Jie nė negali jos turėti. Atsiskyrę nuo vieno visiems privalomo 
Bažnyčios mokymo, neturėdami neklaidingumo dovanos, jie 
susipainioja patys 

savo nuomonėse 


ir nesukalba net dėl pagrindinių Kristaus mokslo tiesų. Jų tarpe 
tuojau atsiranda kas galva, tai vis kitokia nuomonė. Pravosla- 
vų ir ypač protestantų istorija tą aiškiausiai parodo, 

3, Katalikų Bažnyčios Liturgijos vienybė. 


Katalikų Bažnyčios Liturgijos vienybė visiems lengva 

pastebėti. Katalikų pasaulyje visur aukojama ta pati 
šventųjų Mišių auka. 

Bemaž visur šv. Mišios laikomos su tomis pačiomis apeigo- 

mis, iš to paties Romos Mišiolo (Missale Romanum). Katalikų 

pamaldose visur giedamos tos pačios giesmės, visur vartoja- 

mos net tos pačios choralinės melodijos. 

Tą patį reikia pasakyti ir apie sakramentų teikimą ir 
ėmimą. Visur katalikų pasaulyje teikiami 

tie patys sakramentai. 
Visur jie teikiami su tomis pačiomis maldomis, su tomis pačio- 
mis apeigomis, iš tų pačių knygų (Rituale Romanum). 

Katalikų Liturgijos vienybė tokia didelė, kad viso pasau- 
lio bažnyčiose katalikas jaučiasi, kaip namie, kaip savo gimto- 
joje parapijoje. 

Katalikų Liturgijos vartojama negyva lotynų kalba tuo 
yra patogi, kad ji nekinta ir kad ji padeda išvengti nesusi- 
pratimų tose bažnyčiose, kur renkasi įvairių tautų 
žmonės. 

Vadinamos pridedamosiosios pamaldos (įvai- 
rios giesmės, litanijos, novenos, kryžiaus keliai arba stacijos, ra- 
žančius) visur laikomos vietine žmonių kalba. Tuo būdu į kata- 
likų Liturgiją /kiekviena tauta įneša savo 

tautinio elemento 
ir dar labiau ją praturtina. 

Atsiskyrę nuo Katalikų Bažnyčios krikščionys netu- 
ri nė Liturgijos vienybės. 

Jie neturi visiems privalomo valdomojo centro, kurs jų 
Liturgiją tvarkytų, kuris kaskart ją plėstų, gražintų, bet kuris 
drauge ir neleistų įvesti Dievo garbinimui netinkamų dalykų. 
dėl to atsiskyrusių nuo Katalikų Bažnyčios krikščionių Liturgi- 
jos arba turi pasilikti tokios, kokias ji išsineša iš Katalikų Baž- 
nyčios, be jokios pažangos (pav., pravoslavų); arba turi 
jas tvarkyti pasauliniai valdovai (pav., An glų — parlamentas); 
arba atskirų žmonių fantazija į ją įveda gana keistų dalykų (pav. 
kai kur protestantai į pamaldas įveda kiną ir baletą). 

4. Katalikų Bažnyčios valdymo vienybė. 


Išorinė Katalikų Bažnyčios vienybė stebina visus. Šimtai 
milijonų jos narių gyvena visose žemės rutulio dalyse, visuose 
kontinentuose ir didesnėse salose, Ir šie įvairių rasių, kultūrų 
iv tautų žmonės sudaro 

vieną religinę šeimą. 
Si nuostabioji Katalikų Bažnyčios išorinė vienybė pareina 
nuo stiprios 

centralinės valdžios, 
kuri yra popiežiaus rankose. Popiežius yra katalikams žemėje 
vyriausias mokytojas, kunigas, valdytojas ir teisėjas. Jis stei- 
gia vyskupijas, skiria ir atleidžia vyskupus, tvarko vienuolijas 
ir t. t. 

Be popiežiaus didžiulė Kristaus Bažnyčios katedra su- 
skiltų į mažytes koplytėles. Tą aiškiai rodo nuo Bažnyčios 
atsiskyrusių provoslavų ir protestantų likimas. Kai tik 
jie atsiskyrė nuo Katalikų Bažnyčios, jų religinės bendruomenės 
tuojau pavirto smulkiomis valstybinėmis įstaigo- 
mis, vadinamomis 

tautinėmis bažnyčiomis 
su kuriomis ką norėjo, tą ir darė pasauliniai valdovai ar jiems 
prisigerinę pataikūnai (pav., Bizantijoje, Rusijoje). O kur pasau- 
liniai valdovai atsiskyrusių nuo Katalikų Bažnyčios krikščionių 
bendruomenių netvarko, ten yra dar blogiau. Ten jos patenka į 
atskirų grupių, srovių ar net asmenų rankas. Besivaržydami už 
įtaką, tų grupių žmonės ne kartą ima su kitais kovoti, vieni 
kitus šmeižti, Ne kartą jiems rūpi visai ne Kristaus mokslas, ne 
žmonių dorovė, bet įtaka, garbė ar pinigai. Ir sudrausti jų nėro 
kam, nes atsiskyrusieji nuo Katalikų Bažnyčios neturi jokio 
aukštesnio autoriteto, jokio centro, kurio visi turėtų klausyti. 

Šią savo religinio gyvenimo negerovę pastebi ir patys at- 
siskyrusieji krikščionys. Jie mato, kad bekovodami tarp savęs 
tik išnaudoja 

žmonių religiškumą, 
piktina nekrikščionis ir trukdo misijų darbą. Kai kurie iš pro- 
testantų ir pravoslavų vadovų labai dėl tos jų tarpe nesantar- 
vės sielojasi ir ieško būdų jai pašalinti. Jie bando šaukti visų 
savo religinių bendruomenių atstovų suvažiavimus. Bet ir iš tų 
suvažiavimų naudos nėra. Jų 


dalyviai nesusikalba 
dėl pačių pagrindinių dalykų. Žinoma, sunku ko gero iš tų suva- 
žiavimų ir norėti, kada kiekvienas jų dalyvis save laiko tikru 
ir neklystančiu Šv. Rašto aiškintoju: 


5. Bažnyčios vienybės svarba žmonijai. 


Bažnyčios vienybė yra svarbi ne tik pačiai Bažnyčiai. La- 
bai ji naudinga ir visai žmonijai. Pav., paminėsime tos 
vienybės svarbą tautų santykiams ir kultūrai. 

Bažnyčia moko, kad visi jos nariai yra „vienas kūnas“, 
kad visi žmonės to paties Dievo vaikai. Ji nuolat skelbia, kad 
žmonių, luomų ir tautų santykiai turi būti tvarkomi ne smurtu 
ir jėga, bet 

teisingumu ir meile. 
Jeigu visos tautos ir jų valdovai būtų vienos Kristaus Bažny- 
čios nariai, tikri jo mokslo išpažintojai, tada iš- 
nyktų labai žymi dalis žmoniją žudančių karų, nesusipratimų ir 
kivirčų. Tada nereiktų tautoms be paliovos ginkluotis ir vienai 
kitos bijoti, 

Sutelkusi tautas į vieną šeimyną, Bažnyčia joms padeda 
nudirbti 

didelius darbus 
medžiaginės ir dvasinės kultūros srityje. Tik sutraukusi prie 
savo altorių visas vakarų Europos tautas, Bažnyčia ga- 
lėjo panaikinti jose vergiją, dvikovas, vad. Dievo teismus. 
Tik kada jos balso klausė visos tautos ir jų valdovai, Baž- 
nyčia galėjo įvesti vad. Dievo Taiką, pašalinti lupika- 
vimą, statyti didingas katedras, universitetus, ligonines ir prie- 
glaudas. Ir šiandie tik viena Bažnyčia, jeigu jos balso klausytų 
visos tautos, galėtų bent sušvelninti 

socialinę nelygybę, 
darbininkų išnaudojimą ir skurdą, kuris gręsia pržaudyti visą 
mūs kultūrą . 

Šiandien visa žmonija mato vienybės reikalingu- 
mą. Dėl to nuolat kuriamos įvairios tautų sąjungos, įvai- 
rūs internacijonalai. Bet visos tos sąjungos maža ką padeda, o 
ne kartą dar labiau žmoniją suskaldo. Tos sąjungos negalės daug 
gero padaryti, kol jų veikimas bus pagrįstas ginklu, jė- 
ga, išnaudojimu. Tik kada visa žmonija, kada tautos ir jų vado- 

vai darbais pradės vykdyti Kristaus mokslą, tada tik įsiga- 
lės taika, teisingumas ir ramybė. 
Nemaža gilaus mokslo žmonių, ilgai ieškojusių tiesos, 


grįžta atgal į Katalikų Bažnyčią. Toki žmonės vadinami 


konvertitais. 
Labai naudinga susipažinti su jų kovomis ir darbais. — 
Bažnyčios vienybės įsakymą, formas ir kas tą vienybę turi 
matome iš šios schemos. 
(sak A Kristaus žodžiai 
saKYMaS 1 Povilo žodžiai 
(tikėjimas 
formos 4 Liturgija 
Į valdymas 
tikėjimo vienybę 
Liturgijos vien. 
valdymo vienybę J 


VIENYBĖ ! 


atsiskyru- 


Katalikų Baž- 
sieji neturi 


nyčia turi 

$ 14. KRISTAUS BAŽNYČIA YRA ŠVENTA. 


1. Kristus norėjo, kad jo Bažnyčia būtų šventa. 

„Jei jūsų teisybė nebus piln esnė, kaip Rašto žinovų 
ir pariziejų, jūs nejįeisite į dangaus karalystę“ (Mat. 
5,20). Taip griežtai Kristus reikalavo, kad ' jo mokiniai negali 
pasitenkinti tik tuo dorumu, kokio laikėsi uoliausio ji to 
meto žydų grupė, pariziejai. Iš savo mokinių Kristus reikalavo, 
kad jie būtų tiesiog ė į 

tobuli, šventi. 
Paveikslu jiems stato pačią begalinę Tobūlybę, patį Šventumą — 
Dievą. „Būkite tobūli, kaip ir jūsų dangiškasis Tėvas 
tobūlas“ (Mat. 48). s y 

Išganytojas ne tik reikalavo, kad visi jo mokiniai būtų 

šventi. Už šventą gyvenimą jis pažadėjo 

atlyginti dangumi. 
Tuos gi žmones, kurie gyvendami ir mirdami nebus šv en- 
ti, jis pasmerks į amžinas pragaro kančias. 

Taip griežtai reikalaudamas iš savo mokinių šventumo. 

Kristus jiems paliko ir 
priemonių jam įsigyti: 

aukštą dorovės mokslą, savo gyvenimo pavyzdį, Dievo malonę, 
sakramentus ir t.t. 

Apaštalai nuolat krikščionims primindavo, kad Kri- 
stus iš jų reikalauja švento gyvenimo. Pav., Povilas rašo: 
„Tai yra Dievo valia, kad jūs būtumėte šventi“ (J. 


Tes. 4,3). 
2. Katalikų Bažnyčia yra šventa. 


Jau anksčiau kalbėjome, kad Bažnyčia yra paslaptingas 
Kristaus kūnas, kad Kristus yra jos galva ir kad jis Baž- 
nyčią gaivina dieviškąja gyvybe. 

Tačiau Katalikų Bažnyčia rūpinasi, kad visi to kūno 

nariai būtų šventi. 
Šiam darbui Bažnyčia atiduoda visas savo jėgas. Savo narių 
šventumo siekdama, Bažnyčia 

gina dorovines tiesas 
nuo visokių pastangų jas reformuoti, palengvinti ar pritaikinti 
žmonių geiduliams. Nors daug kas už tai Bažnyčią smerkė 
ir tebesmerkia, nors nemaža žmonių dėl to jos net išsižada, 
bet jokių 

nuolaidų dorovės dalykuose 
Bažnyčia nedaro. 

To dar negana. Katalikų Bažnyčia griežtai reikalauja, kad 

visi jos nariai Kristaus paskelbtas dorovės tiesas 

vykdytų gyvenime. 
Kas tų tiesų nesilaiko, kas savo darbais jas laužo, Bažnyčia tą 
stengiasi įtikinti, pataisyti. Kas gi užsispyręs nenori iš savo 
nuodėmių pakilti, tą Bažnyčia net atitinkamomis bausmėmis 
baudžia, arba nėt visai pašalina iš savo narių skaičiaus, 

Lygiai uoliai Katalikų Bažnyčia gina ir Kristaus paliktas 

šventumui įsigyti priemones, 
pav., išpažintį, moterystę, maldą. Nors šie dalykai ne vienam 
išrodo per sunkūs, ne „moderniški“, bet Bažnyčia jų nepanaiki- 
na ir nelengvina, 

Besirūpindama žmonių šventumu, Katalikų Bažnyčia leidžia 
tam reikalingus įsakymus. Pav, vad. 5 Bažnyčios 
įsakymai nurodo kiekvieno kataliko pareigą šventadienius 

švęsti, jais šv. Mišių klausyti, pasninkus pasninkauti, eiti išpažin- 
ties, imti Komuniją itt. - 

Toliau Katalikų Bažnyčia stengiasi pašvęsti visą žmonių 
gyvenimą. Metams pašvęsti ji įsivedė ištisą eilę švenčių 
(adventas, Kalėdos, Nauji Metai, itt). Sekmadienio pa- 
maldomis nori pašvęsti savaitę. Valgio, darbo, pamokų mal- 
domis ji pašvenčia visus savo narių darbus. 

Visai kitaip yra pas atsiskyrusius nuo Katalikų 
Bažnyčios krikščionis. Tiesa, vieną, kitą šventumo reikalavimą 
bei priemonę jam įsigyti jie 

išsinešė iš Katalikų Bažnyčios, 
bet vėliau, pasiduodami žmonių geiduliams, ir tuos iš katalikų 
išsineštus reikalavimus kaskart labiau lengvino ar net 
visai panaikino (pav. skaistybės, moterystės neišardo- 
mumo, pamaldų lankymo, sakramentų ėmimo itt.). 

Toliausiai šiuo keliu yra nuėję protestantai. Nei 
šventumo, nei gerų darbų vertybės išganymui jie visai nepri pa- 
žįsta. Jų mokytojas Liuteris vienoj iš garsiausiųjų savo 95 
tezių skelbė: „teisusis kiekvienu savo geru darbu nusideda“ (in 
omni opere bono iustus peccat). Dėl to jis moko, kad žmogaus 
Ašganymui negali pakenkti, „nors viena diena tūkstantį kartų pa- 
leistuvautų ar žmogų užmuštų“ (Liuterio laiškai, de Wette II, 
37). Išganymui, anot jo, gana tik vieno pasitikėjimo Kristumi. 
Po tokių mokytojo žodžių nėra ko nė kalbėti apie protestantų 
religinių bendruomenių šventumą. Tik laimė, kad ir protestan- 
tai ne vici laikosi savo mokytojo nurodymų. Ir jų daugelio s 4- 
žinė rodo mokytojo klaidas ir verčia jo mokslo nesilaikyti. 
Žinoma, gyvenime visi protestantai yra priversti laikytis dauge- 
lio Kristaus dorovės reikalavimų. Tik čia nuopelnas ne jų ben- 
druomenių, bet Katalikų Bažnyčios, kuri dar prieš 
Liuterį sugebėjo taip 

įgyvendinti pagrindinius 

Kristaus dorovės 
reikalavimus, kad nė pats „reformatorius“ negalėjo jų pašalinti. 

Pravoslavų religinės bendruomenės šventumo sieki- 

mo atžvilgiu yra artimesnės Katalikų Bažnyčiai. Jie, kaip ir kata- 
likai, pripažįsta, kad išganymui reikalingi ger i darbai. 
Tie turi šv. Mišias, sakramentus itt. Bet atsiskyręs nuo Katalikų, 
pravoslavų religinis gyvenimas 

„neteko gyvybės, dvasios, 

sustingo ir dažnai pasitenkina tik vienomis išorinėmis formomis. 
Pav., išpažintį pravoslavai turi, bet iš ją atliekančio reikalauja 
tik atsakyti į kunigo klausimus; nuodėmių gi pačiam pasisakyti 
ir pasižadėti daugiau jų nebedaryti nereikalauja. Savo bažnyčio- 
se pamaldas jie laiko tik šventadieniais, itt. 


3. Bažnyčia — šventųjų motina. 


Katalikų Bažnyčia moko, kad šventu gali ir turi būti 
kiekvienas žmogus. Visiems Dievas duoda tam reika- 
lingos pagalbos. Kas tąja Dievo pagalba naudojasi ir pats iš visų 
jėgų stengiasi, tas tikrai įsigyja krikščionių dorybių ir pasiekia 
didesnio ar mažesnio šventumo laipsnio. 

Kai kurie žmonės, Dievo padedami, įsigyja net nepaprastų 
vad. 

herojiškų dorybių. 
Kartas nuo karto Dievas per tokius nepaprastų dorybių žmo- 
nės, gyvus ar mirusius, padaro, stebuklų. Po tokių žmonių 
mirties Bažnyčia (šv. Apeigų Kongregacija) smulkiai ištyri- 
nėja jų gyvenimą, darbus, dorybes ir dėl jų maldų įvykusius 
stebuklus. Ir jeigu pasirodo, kad tie žmonės gyvendami turėjo 
tikrai herojiškų dorybių, ir kad per jų užtarymą yra įvykę tik- 
rų stebuklų, Bažnyčia juos beatifikuoja arba 

paskelbia palaimintaisiais. 
Jeigu po šio paskelbimo įvyksta dėl palaimintojo užtarymo 
dar bent pora stebuklų, Bažnyčia pradeda antrą kartą tyrinėti 
jo gyvenimą, dorybes ir stebuklus. Kai laimingai pasibaigia 
ir šis tyrinėjimas, tada popiežius palaimintąjį jau iškilmingai 
kanonizuoja arba 

paskelbia šventuoju. 

Žinoma, beatifikuodama ar kanonizuodama kurį žmogų, 
Bažnyčia nepadaro jo šventu, tik viešai paskelbia, 
remdamosi paties Dievo parodytais ženklais, kad jis tikrai jau 
yra danguje. Paskelbusi ką šventuoju, Bažnyčia leidžia viešai 
prašyti jo užtarymo, statyti jo vardo bažnyčias, altorius, jo gyve- 
nimą imti pavyzdžiu ir t4. 

Kaip matome, palaimintųjų bei šventųjų Bažnyčia nelaiko 
kokiais dievukais ar pusdieviais. Ji sako, kad ir šventieji yra 
žmonės, tik švento gyvenimo, 

nepaprastų dorybių žmonės. 

Jie žemėje gyvendami labai mylėjo Dievą i“ daug gero darė 
žmonėms. Numirę gi ir nuėję pas Dievą, jie dar labiau Jį myli 
ir dar daugiau gali žmonėms išprašyti Jo pagalbos. Dėl to Baž- 
nyčia visiems labai pataria prašyti šventųjų užtarymo 

Bažnyčia brangina ir garbina ne tik šventuosius, bet ir jų 

paveikslus ir palaikus 
(relikvijas). Tik ji moko, kad tie paveikslai bei palaikai neturi dieviš- 
kos galios ir/patys negali nieko mums padėti. Jie yra tik brangūs 
šventųjų atminimai, nuolat mums primeną pačius šventuosius ir ska- 
tiną sekti jų pavyzdžiu, 

Seniausiais laikais Bažnyčios buvo garbinami tik 

apaštalai ir kankiniai. 
Bet jau viduryje 53 šimtmečio pradėta garbinti ir sava mirtimi mirusius 
žmones, kurie gyvendami pasižymėjo nepaprastomis dorybėmis; Šie šven- 
tieji buvo pavadinti 

išpažintojais, 

Pradžioje patys katalikai imdavo švento gyvenimo žmones, po jų 
mirties, laikyti šventaisiais ir juos garbinti. Vyskupai tik tų šventųjų gar- 
binimą savo vyskupijoms patvirtindavo arba“ uždrausdavo. Vėliau (10. 
šimtm.) šventųjų beatifikavimą ir kanonizavimą pasiėmė popiežius. 

Ar gali būti šventųjų iš nekatalikų? Šis klausimas jau turi būti 
aiškus iš to, kas pasakyta apie nekatalikų išganymą. Dievas atpirko visus. Jo 
malonė visus veda į gerą, Kas Dievo balso klauso, tam Jis neleidžia am- 
žinai žūti. Iš tikro, ir tarp nekatalikų matome Dievą mylinčių žmonių. 

Protestantai, nepripažindami gerųjų darbų vertės išganymui, tu- 
rėjo atmesti ir Marijos, Juozapo, apaštalų ir kitų šventųjų garbinimą. 

Provoslavai šventųjų garbinimą pasiliko. Jie brangina ir šven- 
tųjų paveikslus bei relikvijas. 


S 15. BAŽNYČIA — GYVENIMO ATN UJINTOJA. 


1. Ji iškėlė žmogaus vertybę. 


Pagonių pasaulyje žmogus ir jo gyvybė buvo nebrangina- 
mi. Tik atsiminkime, kaip jie žudydavo kūdikius, vergus, kaip 
apleisdavo ar iš namų išvarydavo senelius, ligonius, moteris. 

Tik atėjęs Kristus paskelbė, kad visi žmonės yra tarp savęs 
broliai, to paties dangiškojo 

Tėvo vaikai, 
Jo Sūnaus kančia ir krauju atpirkti, 

Povilas ap. vaizdingais žodžiais skelbė šią tiesą: „Čia ne- 
bėra nei žydo, nei graiko; nebėra nei vergo, nei laisvojo; nebėra 
nei vyriškio, nei moteriškės; nes jūs visi esate vienas Jėzuje Kri- 
stuje“ (Gal. 3,28). 

Ir Bažnyčia nuolat skelbė šią tiesą ir reikalavo, kad jos na- 
riai ją vykdytų. Tuo būdu ji pamažu išnaikino vergiją, kūdikių 
bei ligonių išmetimą itt. 

2. Ji atnaujino šeimą. 

Sutvėręs pirmuosius žmones, Dievas įsteigė ir moterystę. 
Jis ir nurodė, kad moterystė turi būti vieno vyro ir vienos mo- 
ters- Bet vėliau, užmiršdami Dievo įsakymus ir prasimanę stabų, 
žmonės iškreipė ir moterystę. Visas teises joje paliko tik vyrui. 
Moteris ir kūdikiai buvo visiškai be jokių teisių. Ką norėjo vy- 
ras su jais, tą ir darė, Žmoną galėjo pavaryti, kūdikius parduoti. 

Bažnyčia ir šioje srityje griežtai reikalavo, kad moterystė 
būtų vieno su viena irneišardoma. Ir kad vyras 
nėra visagalis šeimos viešpats, bet kad ir moteris yra to paties 
Dievo kūdikis, lygi su vyru. 

Bažnyčia skelbė ir 

tėvų pareigas vaikams. 
Ji mokė, kad tėvai šeimoje tėra Dievo vietininkai. Dėl to jų 
pareiga rūpintis, kad vaikai būtų tinkamai auklėjami ir paruoš- 
ti gyvenimui. Vaikai už tai turi tėvus mylėti, gerbti ir jų klau- 
syti. 
3. Ji išmokė dirbti. 

Pagonys rankų darbą niekino. Sakė, kad laisvajam žmogui 
jis nepritinka, Kad dirbti tegali vergai. 

Bažnyčia ir šioje srityje padarė perversmą. Ji mokė ir tebe- 
moko, kad 

darbas yra pareiga 
kiekvieno žmogaus. ; 
Ir pareiga ne tik dėl to, kad žmogus užsidirbtų sau duoną. 
Bažnyčia darbą brangina dėl 
religinių priežasčių. 
Ji skelbia, kad darbas yra atgaila už nuodėmes, 
saugoja nuo pagundų ir nuodėmių, Tingėjimas gi yra visų ydų 
ir nedorybių versmė. 

Dar daugiau. Bažnyčia moko, kad žmogus 

darbu garbina Dievą 
lygiai taip pat, kaip ir malda, pasninku itt. Dėl to vienuolių stei- 
gėjas šv. Benediktas paskelbė įsakymą: 

melskis ir dirbkie! 
(ora et labora). 

4. Ji išmokė artimo meilės 


Išganytojas pats, gyvendamas žemėje, „vaikščiojo gera da- 
rydamas“. Tai jis įsakė ir savo mokiniams. „Aš jums duodu 
naują įsakymą mylėti vienas kitą. Iš to visi pažins, kad jūs 
mano mokytiniai, jei turėsite meilę vienas kito“ (Jon 13, 34 it). 
Kalbėdamas gi apie paskutinį teismą, Jėzus sakė, kad nuo mūs 
artimo meilės darbų pareis amžinoji mūs laimė ar pasmerkimas 
(Mat 25 25, 40 it). 

Jau pačioje pradžioje Bažnyčia, kiek galėdama, rūpinosi 
vargšais ir ligoniais. Dar apaštalų laikais Jeruzalėje krikščio- 
nys „nė vienas nesakė apie savo lobį, kad tas jo vieno būtų, 
bet visa buvo jiems bendra“. (Apd. 4, 32). 

Panašiai buvo ir kitose krikščionių vietose. Pavargėliai, 
ligoniai ir kaliniai buvo nuolat šelpiami, vergai išperkami. Buvo 
steigiamos tam tikros kasos ar fondai jiems padėti. 

Vėliau buvo pradėta steigti prieglaudų ir ligoninių. Visur 
jomis rūpinosi ir jas išlaikė Bažnyčia. 

Tas pats yra mūsų laikais. Tik atsiminkime mūsų tėvynė- 
je šv. Vincento a Paulio, Vaikelio Jėzaus ir kitų draugijų vei- 
kimą, kuriam vadovauja Bažnyčia. O kiek vienuolių, ypač mo- 
terų, dirba ligoninėsę ir prieglaudose?! 

Visa tai rodo, kaip rūpinosi Bažnyčia ne tik artimo mėiių 
skelbti, bet ir ją vykdyti. Šioj srityj Bažnyčios nuopelnus pri- 
pažįsta ir nekatalikai, ir nekrikščionys, ir netikintieji. 


$ 16. KRISTAUS BAŽNYČIA YRA VISUOTINĖ 
(KATALIKIŠKA). 


1. Visuotinumo arba katalikiškumo sąvoka. 


Visuotinumas arba (iš graikų k.) katalikiškumas yra ryš- 
kiausia Kristaus Bažnyčios žymė. Tai yra lyg kokia jos pa- 
vardė. Šiuo vardu ji yra vadinama ir žinoma visam pasauliui. 

Kristaus Bažnyčią katalikiška pirmą kartą pavadino 
šv. Ignotas iš Antijochijos. Drauge jis nurodė ir to vardo 
priežastį: Kristus atėjo atpirkti visą žmoniją, dėl to ir jo 
įsteigtoji Bažnyčia yra 

skirta visai žmonijai, 
visoms tautoms, visiems luomams ir visiems asmenims. 

Toliau mes pamatysime, kad: 
a. Kristus įsakė Bažnyčią plėsti visose tautose, 
b. Bažnyčia gali plėstis visose tautose, 
c. Bažnyčia nori plėstis visose tautose. 


2. Kristus norėjo, kad Bažnyčia būtų visuotinė. 

Išganytojas savo mokslą skelbė tik vienos tautos žmo- 
nėms, Bet jis nevengė ir kitų tautų (samariečių, romėnų ir t.t.). 
Apaštalams gi jis daug kartų nurodė, kad Bažnyčia skiriama 
ne vienai kuriai tautai, bet visai žmonijai. 

Pakalbėjęs su romėnų šimtininku, Išganytojas apaštalams 
pasakė: 

„Daugelis iš rytų ir vakarų 
ateis ir sėsis prie stalo dangaus karalystėje“ (M at. 8.11). 

Atsikėlęs gi iš numirusių ir rengdamasis jau palikti apaš- 

talus, jiem kalbėjo: „Eikite ir 

mokykite visas tautas, . 
krikštydami jas vardan Tėvo, ir Sūnaus, ir Šventosios Dva- 
sios, ir mokydami jas laikyti visa, ką tik esu jums įsakęs“ (Mat. 
28,28). 

Nors Kristus buvo labai aiškiai pasakęs, kad visas tautas reikia mo- 
kyti ir krikštyti, bet apaštalai. kaip tikri žydai, į pagonis žiūrėjo labai iš 
aukšto ir nelabai buvo linkę priimti juos į Bažnyčią. Dėl to Išganytojas dar 
kartą Petrui nurodė (Apd. 10, 19), kad Dievui visos 

tautos lygiai brangios. 
Tada jau visi apaštalai ir jų įpėdiniai pradėjo skelbti Povilo žodžiais, 
kad Bažnyčiai „nebėra nei žydo, nei graiko; nebėra nei vergo, nei laisvo- 
jo; nebėra nei vyriškio, nei moteriškės: nes jūs visi esate vienas Kristuje Jė- 
zuje“ (Gal. 5, 28). 


L 
3. Kristaus Bažnyčia gali būti visuotinė, 

Bažnyčios galva yra pats Kristus, Žemėje jo vieti- 
ninkas yra popiežius. Jis skiria atskiroms Bažnyčios da- 
lims (vyskupijoms) ganytojus, juos pakeičia ir atleidžia. Jis 
pats ar per savo įgaliotinius tvarko visus svarbiuosius Baž- 
nyčios reikalus, Tuo būdu 

viso pasaulio katalikai 
sudaro vieną didžiulę organizaciją, vieną visuotinę 
arba Katalikų Bažnyčią. 

Tačiau ne tik dėl savo santvarkos Kristaus Bažnyčia 
gali būti visuotinė, Visuotinė ji gali būti ir dėl Kristaus pa- 
skelbtojo 

religinio bei dorovinio mokslo. 
To mokslo tiesos yra tokios gilios ir sudaro tokią darnią sis- 
temą, kad apšviečia ir patenkina labiausiai 

išlavintą protą. 
Drauge jos yra tokios 2rtimos žmogaus kilniesiems troški- 
mams ir išreikštos tokia genijaliai paprasta forma, kad yra 
suprantamos ir 

paprasčiausiems žmonėms. 

Kristaus Bažnyčia dėl to gali būti visuotinė, kad jos skelbiamas 

mokslas 

atitinka žmogaus prigimtį, 

patenkina visus tauruosius žmogaus proto ir širdies troškimus. Šis atitiki- 
mas toks ryškus, kad net yra sakoma: „žmogaus siela iš prigimties yra 
krikščioniška“ (anima naturaliter christiana). Dėl to Kristaus mokslas yra 
lygiai artimas ir suprantamas visų rasių, tautų ir kultūrų žmonėms. Tik 
tiems jis išrodo netinkamas ar sunkus, kurie negali pakilt aukščiau savo 
kūno geidulių, partinių, luominių ar kitų siaurųjų reikalų. 

Būdama visuotinė, Kristaus Bažnyčia netrukdo ir atskiroms 
tautoms pareikšti savo savybes. Bažnyčios mokslo ir darbo 
sritys tokios plačios, kad jose turi gražiausios progos pasirodyti 
romanų tautų dvasios gyvumas bei grožio formų jautimas, 
germanų abstraktaus galvojimo tikslumas, anglų blaivu- 
mas ir apsisvarstymas, amerikiečių praktiškumas, indų 
subtilumas ir fantastiškumas, kiniečių pasišventimas, itt. 

Bažnyčios mokslas ir uždaviniai tinka ir visokios dvasinės 
struktūros, visokių gabumų, visokio charakterio žmonėms. 
Jos šventųjų eilėse matome ne tik švelnias moteris, ne tik 
poetiškos sielos vyrus (kaip šv. Pranciškus iš Asyž.), bet 
ir aktyvius, karingus veikėjus (kaip šv. Ignotas Lojolė). 
Joje randa nusiraminimo ir darbo ne tik besiblaškančios, n e r a- 
mios prigimties žmonės (kaip šv. Augustinas), bet ir šalti 
mokslininkai (kaip šv. Tomas iš Akvino). 

Bažnyčios šventųjų eilėse yra ne tik baltaspalvių žmonių, 
bet ir vad. spalvotųjų tautų atstovų. Popiežius Bene- 
diktas XV, skelbdamas palaimintaisiais ne gr us Ugandos 
kankinius, vienam Afrikos vyskupui pasakė: „Šie kankiniai pa- 
rodo, kad, Dievo malonei padedant, juodajai rasei gali 
būti teikiama altorių garbė lygiai kaip ir baltajai“. 

Atsiskyrę nuo Katalikų Bažnyčios krikščionys yra su- 
siskaldę į daugybę valstybinių, tautinių ir kitokių or- 
ganizacijų. Tarp šių jų organizacijų nėra jokio ryšio, 
ne tik valdymo, bet nei tikėjimo, nei dorovinių reikalavimų, nei 
pamaldų, nei sakramentų srityse. Dėl to negalima nė kalbėti apie 
jų religinių organizacijų visuotinumą. Pagaliau jos nė pačios ne- 
sivadina visuotinėmis. 

4. Kristaus Bažnyčia nori būti visuotinė. 

Jau apaštalai iš visų jėgų rūpinosi įvykdyti Kristaus įsa- 
kymą mokyti ir krikštyti visas tautas. Po apaštalų 
mirties šį darbą uoliai dirbo jų įpėdiniai, vyskupai, kuni- 
gai, dijakonai. Vėliau prie šių Kristaus dirvos darbininkų pri- 
sidėjo dar vienuoliai. 

Ir mūsų laikais Bažnyčia ištisais būriais siunčia vyrus ir 
moteris Kristaus mokslo skelbti. Šie Kristui pasišventę žmo- 
nės, 

; vadinami misijonieriai, 
išsižada visų gyvenimo patogumų ir keliauja į tolimiausias p a- 
gonių šalis. Ne kartą jie ir gyvybę paaukoja. Vieninteliu jų 
obalsiu yra šv. Pranciškaus Ksavero žodžiai: „Imk iš manęs 
viską, tik atiduok man savo sielą“. 

Ir tų pasišventėlių, vyrų ir meterų, darbo vaisiai yra di- 
džiausi. Niekada dar Katalikų Bažnyčia nebuvo tiek išaugusi, 
tokias tolimas šalis pasiekusi, kaip dabar. Jau labai žymi 
„žmonijos dalis yra Katalikų Bažnyčios nariai, 


Kaip matome, dar labai 
didelė žmonijos dalis nėra 
Katalikų Bažnyčios nariai. Dar 
apie ?/5 žmonijos laukia misi- 
jonierių, atnešančių jiems 
„linksmąją naujieną“. Mūsų pa- 
reiga jais rūpinti. Į misijų 
darbą Kristus šaukia visus. 
„Šios pareigos negali kratytis 
nė vienas iš tikinčiųjų šeimos“, 
sako popiežius Bijus XI. 


Misijos nėra tik vieno žmogaus, vienų dvasininkų ar vienos 

kurios tautos rūpestis. Kad jos sėkmingai vyktų, reikia didžiu- 
lės armijos misijonierių kunigų, mokytojų, gydytojų, slaugytojų, 
inžinierių, reikia įvairiausių įstaigų (bažnyčių, mokyklų, ligoni- 
nių) ir susisiekimo priemonių . 

Visų kraštų katalikai gerai supranta misijų darbo reikalin- 
gumą ir labai jas remia. Kurie gali, patys, tinkamai pasiruošę, 
vyksta į misijų kraštus dirbti. Kurie patys vykti negali, tie bent 
maldomis ir aukomis padeda misijonieriams. Šie misi- 
jų talkininkai turi sudarę tam tikras misijoms 1em- 
ti draugijas, leidžia misijoms skirtas knygas ir laikraščius, renka 
aukas, laiko misijonieriams ruošti įstaigas itt. 

Stiprėjant katalikiškam veikimui Lietuvoje, auga ir pas mus 
misijomis susirūpinimas. Jau vienur kitur pradeda atsirasti jau- 


. nuomenės ir suaugusiųjų misijoms remti būreliai. Jau turi- 


me misijoms skirtų spaudos leidinių. Tai yra TT Jėzuitų leidžia- 
mos Misijos. Daug apie misijas rašo ir Saleziečių Ži- 
nios, Žvaigždė ir kiti katalikų laikraščiai. Jau pradeda 
atsirasti pasišventėlių jaunuolių, kurie tėvo Rudaminos pa- 
vyzdžiu sekdami, keliauja į tolimus pagonių kraštus. 
„Kiek rūpinamės misijomis, tiek mks 
esame susipratę katalikai“ (Pacian). 


$ 17 ŠVENTŲJŲ BENDRAVIMAS 


1. Šventųjų bendravimo sąvoka. 


Katalikų Bažnyčia yra visuotinė ne tik dėl to, kad nesiri- 
boja tautų ar valstybių sienomis, kad apima visą žemės 
rutulį. Jos visuotinumas eina dar toliau, net už mūsų že- 
mės ribų. 

Povilas apaštalas rašo, kad visi Jėzaus garbintojai, 
kurie yra 

žemėje, danguje ir skaistykloje, 
sudaro vieną paslaptingą organizaciją, vieną Kristaus Baž- 
nyčią (Pil. 2, 10), kurios galva yra pats Kristus. 

Žemės, dangaus ir skaistyklos Jėzaus garbintojai su j un g- 
ti daugeliu bendrų ryšių. Visi jie myli tą patį Dievą ir 
vieni kitus. Visi jie gyvi ta pačia, Kristaus teikiama 

antgamtinė gyvybe. 


B 


Šią didžiulę Kristaus garbintojų, esančių žemėje, danguje it 
skaistykloje sąjungą vadiname 
šventųjų bendravimu, 

Nors visi paslaptingojo Kristaus kūno nariai yra 
vadinami šventais, tačiau tarp jų yra ir daug skirtumo. 
Dangaus šventieji jau yra tobūlai šventi ir džiaugiasi nuėję 
pas Dievą. Dėl to daugaus šventieji dar yra vadinami besilinks- 
minančia arba 

trijumfuojančia Bažnyčia. 

Skaistyklos sielos, nors yra šventos, bet dar kančioms 
valosi (iš žemės gyvenimo likusius) netobulumus ir galutinai 
atsilygina Dievo teisingumui. Dėl to skaistyklos sielos ir vadi- 
namos 

kenčiančia Bažnyčia. 

Žemės gyventojus krikščionis apaštalai irgi vadina šven- 
taisiais, nes jie per šv. Krikštą yra pašvęsti ir per visą gyvenimą 
stengiasi tapti šventais. Bet tai nėra lengva, Žemėje gyvendami 
krikščionys turi nugalėti savo piktuosius geidulius, pasaulio pa 
gundas. Jie turi sunkią kovą kovoti su nuodėmėmis. Dėl to že- 
mėje gyvenantieji Kristaus garbintojai ir yra vadinami 

kovojančia Bažnyčia. 


2. Šventųjų tarpusavio santykiai. 
Šventųjų bendravime yra šios trys santykių grupės: 
a. žemės Bažnyčios narių tarpusavio, 
b. žemės Bažnyčios narių su skaistyklos sielomis, 
c. žemės Bažnyčios narių su dangaus šventaisiais. 

a, Žemėje esančios arba kovojančios Bažnyčios na- 
riai kasdie vieni už kitus meldžiasi: „Tėve mūsų... kas- 
dieninės mūsų duonos duok mums“..., itt. Be to, žemėje gy- 
venantieji Kristaus garbintojai myli vieni kitus ir visuose 
kūno ir sielos reikaluose vieni kitiems padeda. „Iš to visi 
pažins, kad jūs mano mokytiniai, jei turėsite meilę kits kito“ 
(Jon. 15,55). Dėl to visi kariaujančios Bažnyčios nariai sudaro 
didžiulę 

maldos ir gerų darbų bendruomenę. 

b. Su kenčiančia Bažnyčia mes, dar žemėje gyvė- 

nantieji, irgi turime santykių. Mes aukojame už skaistykloje 

kenčiančias sielas šv. Mišių auką, sa- 
vo maldas, gerus darbus. Šiuo būdu 
mes joms padedame greičiau at- 
silyginti Dievo teisingumui ir trum- 
piname jų 

skaistyklos kančias. 


c.- Su trijumfuojančia 
Bažnyčia arba su dangaus šventaisiais 
mes turime abipusių santykių. Mes 


gerbiame juos ir garbiname, švenčia- 
me jų šventes, kalbame jų vardo 
litanijas ir kitas maldas, sekame 
jų pavyzdžiu. 
ventieji gi prie mūsų ne- 

tobūlų maldų prideda dar šventas 
savo maldas ir užtaria mus pas 
Dievą. 

Mūsų santykius su skaistyklos 
sielomis ir su dangaus šventaisiais 
matome iš šio brėžinio. 


3. Religinė šventųjų bendravimo reikšmė. 


Šventųjų bendravimas didžiuliu, stačiai antpasauliniu mas- 
tu išplečia Kristaus įsakytosios 
artimo meilės sritį. 
Tos meilės darbai apima ne tik žemės gyventojus, bet ir skais- 
tyklos sielas, ir dangaus šventuosius. Vadinasi, didžiulėje Kris- 
taus Bažnyčios bendruomenėje padeda vieni kitiems ne tik gy- 
vieji, bet ir jau mirusieji. Kiek yra Kristaus garbintojų žemėje, 
skaistykloje ir danguje, tiek mes turime š 
uolių talkininkų 
visiems savo geriems sumanymams ir darbams. Mes drąsiai 
imamės kad ir sunkiausių žygių, nes žinome, kad mums padės 
visa Bažnyčia, su jos galva, pačiu Kristumi, pryšakyje. 
Kada gi mūsų drąsa sumažta, jėgos nusilpsta, mes atsi- 
mename milijonus kitų Kristaus garbintojų. Ir jie savo 
šventu pavyzdžiu 
drąsina mus, skatina kovoti toliau ir ištesėti ligi galo, ligi „nu- 
galėtojų vainiko“, kurį gausime danguje. 

Šventųjų bendravimas turi ne tik religinės, bet ir didelės 
visuomeninės reikšmės. Jame dalyvauja visų rasių, tau- 
tų, luomų ir profesijų vyrai ir moterys. Dėl to šventųjų bend- 
ravimas yra didžiausia žmonių 

lygybės mokykla. 

Toliau, šventųjų bendravimas moko, kad visos tautos, luo- 
mai ir atskiri asmens yra vieno paslaptingo Kristaus kū- 
no nariai, kad visų jų tas pats galutinis tikslas, ir kad visi, be n- 
drai dirbdami, turi to tikslo siekti. Dėl to šventųjų ben- 
dravimas yra svarbi tautų ir luomų 

solidarumo mokykla. 


„Katalikas niekad nesijaučia vienas. Su 
juo visada yra Kristus ir visi jo Bažnyčios 
nariai“ (Adam). 


$ 18. KRISTAUS BAŽNYČIA YRA APAŠTALIŠKA 


1. Kristus norėjo, kad Bažnyčia būtų apaštališka. 
Savo Bažnyčios pagrindu Kristus paliko Uolą arba 
apaštalą Peti4. 
„Tu Petras, ir ant tos uolos aš pastatysiu savo Bažnyčią ir pra- 
garo vartai jos nenugalės“ (Mat, 16, 18). Dėl to tikroji Kristaus 
Bažnyčia yra tik ta, kuri 
nenutraukus ryšių 
su Petru ir kitais apaštalais, arba jų įpėdiniais. Tik jai Kristus 
yra pažadėjęs, kad „pragaro vartai jos nenugalės“. 
To dar negana, Kristus pažadėjo nuolatinės 
antgamtinės pagalbos 
tai Bažnyčiai, kuri nenutrauks ryšių su apaštalais. „Štai 
aš esu su jumis per visas dienas iki pasaulio pabai- 
gai“ (Mat. 28,20). 
Iš to matome, jog pats Kristus reikalavo, kad Bažnyčia 
nenutrauktų ryšių su Petru ir kitais apaštalais, kad 
ji būtų apaštališka. 
Bažnyčios ryšys su apaštalais arba jos apaštališkumas pasi- 
reiškia šiomis trimis formomis: 

a. apaštališka pradžia (kilimu), 
b. apaštališku mokslu ir 
c. apaštališku paveldėjimu. 


2. Apaštališka Katalikų Bažnyčios pradžia. 
Iš visų krikščioniškųjų religinių organizacijų tik viena 
Katalikų Bažnyčia siekia Kristaus ir 
apaštalų laikus. 
Patys pirmieji žymiausi Kristaus mokiniai: apaštalai, kanki- 
niai, Bažnyčios Tėvai ir Mokytojai. yra Katalikų Bažnyčios 
nariai ir jos šventieji. Jų gilūs raštai ir paprastučiai kata- 


"kombų įrašai bei piešiniai kalba katalikiška kalba, 


vaizduoja katalikų mokslą. 

Visos kitos religinės krikščionių organizacijos tik vėliau 

nuokatalikųatsiskyrė. 

Pav., pravoslavai (szhizmatikai) nuo Katalikų Bažnyčios 
atsiskyrė 11. šimtmetyje, protestantai — tik 16., ir tt. 

Ir atsiskyrusieji nuo Katalikų Bažnyčios stengiasi 
įrodyti, kad jų religinės organizacijos esančios apaštališko 
kilimo, Tik beaiškindami savo apaštališką kilimą, jie nesutaria. 

Vieni iš jų pasakoja, kad Katalikų Bažnyčia yra nutolu- 
si ar net visi atsiskyrusi nuo tikrosios krikščionybės. 
Žinoma, sakyti taip nėra sunku. Tik visa bėda, kad rimtoje kal- 
boje savo 

pasakymą reikia įrodyti, 
faktais pagrįstais. Dėl to ir iš jų reikalaujama, kad įrodytų, k a- 
da ir kaip tas tariamasai Katalikų Bažnyčios nutolimas ar 
atsiskyrimas įvyko. To gi padaryti atsiskyrusieji nuo katalikų 
negali. Seniau jie skelbdavo, kad katalikai nuo Kristaus 
mokslo nutolę 1200 metais. Bet geriau ištyrus krikščionybės is- 
toriją, tą nutolimo datą teko kelti kaskart giliau į senovę: į 800 
m., paskui į 500 m:, paskui į 250 m., į 150 metus. Dabar jau patys 
jie prisipažįsta, kad ir 
visas Naujasis Įstatymas 

yra katalikiškas, vadinasi, nutolęs nuo Kristaus mokslo! 
Tik truputį keista, kad 16 šimtmetyje gyvenęs Liuteris ar Kalvi- 
nas geriau pažino Kristaus mokslą, negu apaštalai, evangelis- 
tai ir visi pirmieji krikščionys. Juk Šv. Raštas ir Bažnyčios Tra- 
dicija yra vienintėliai šaltiniai Kristaus mokslui pažinti. Kas sa- 


bee 


ko, kad Šv. Rašte jau iškraipytas Kristaus mokslas, tas ne tik 
neturi nieko bendra su apaštalais, bet neturi teisės nė krikščio- 
niu vadintis. 

Negalėdami šiuo keliu pateisinti savo atsiskyrimo nuo Ka- 
talikų Bažnyčios, kiti atsiskyrėliai sugalvojo kitą pateisinimą. Jie 
sako, kad jau seniausiais laikais buvę krikščionių, ki- 
taip Kristaus mokslą supratusių ir aiškinusių, negu Ka- 
talikų -Bažnyčia. Šie ir esą dabartinių atsiskyrėlių pirmata- 
kai. Iš tokių savo pirmatakų atsiskyrėliai ypač mėgsta nurody- 
ti šv. Povilą ir šv. Augustiną. Bet ir šis atsiskyrėlių pa- 
siteisinimas yra be pagrin do. Jau vienas faktas, kad Povilas 
ir Augustinas yra 

Katlikų Bažnyčios šventieji, 
rodo, kad jų mokslas yra katalikų mokslas, Klaidatikių 
Bažnyčia šventais neskelbia, bet juos išskiria iš savo narių skai- 
čiaus. ; S 

Iš tikro, kas yra bent kiek skaitęs Povilo apaštalo laiš- 
kus, tas mato, kad tarp jo ir Liuterio ar kito kurio protestantų 
vado pažiūrų yra begalinis skirtumas. Pav., paminėsime tik 
+ vieną dalyką. Šv. Povilas reikalauja, kad tikėjimas būtų g y- 
vas, veiklus (Gal. 5.6); Liuteris gi sako, kad tas veiklumas 
visai nereikalingas. Šv. Augustinui pažinti užteks pami- 
nėti tik šią vieną jo raštų ištrauką: „Aš netikėčiau evangelijomis, 
jeigu nežadintų mane prie to Bažn yčios autoritetas“. 
Tad ar gali kas skirtis nuo Bažnyčios ir dar tą skyrimąsi remti 
šv. Augustino autoritetu? 


3. Apaštališkas yra Katalikų Bažnyčios mokslas, 


Kristus savo mokslo išmokė apaštalus. Apaštalai 
vėliau jį skelbė visoje Romos imperijoje ir jo išmokė dau- 
gybę žmonių. Kai patys apaštalai jau nebegalėjo viso 
šio darbo atlikti, pasirinko sau padėjėjų. Tinkamai juos pa- 
ruošę ir išmokę, šventindavo į kunigus ar vyskupus ir paves- 
davo toliau skelbti Kristaus mokslą. Taip 

gyvu žodžiu skelbiamas, 
Kristaus mokslas siekė kaskart toliau į pasaulį. 

Atsivertusieji krikščionys norėjo turėti ir įknygas su- 
rašytą Kristaus mokslą, kad galėtų jį geriau ir plačiau pažinti. 
Tada kai kurie apaštalai (Matas, Jonas) ir jų mokiniai (Mor- 

kus—Petro ir Lukas—Povilo) Kristaus mokslą surašė į kny- 
gas. Taip atsirado Šventojo Rašto 

Naujasis Įstatymas. 
Bet knygos apaštalų laikais buvo brangus ir keblus dalykas. 
Nedaugelis žmonių ir skaityti mokėjo. Dėl to apaštalai nesi- 
rūpino viską surašyti. Žymi Kristaus mokslo dalis taip ir 
liko tik gyvu žodžiu paduodama vienų kitiems. Ši 
nesurašytoji į Šv. Raštą Kristaus mokslo dalis buvo (iš lotynų 
kalbos) pavadinta 

Tradicija. 

Katalikų Bažnyčia lygiai gerbia ir brangina tiek Nauja- 
jame Įstatyme surašytąjį, tiek I radicijos pa- 
duodamąjį Kristaus mokslą. Ji žino, kad šie abu šaltiniai pa- 
duoda mums apaštalų skelbtąjį mokslą. Dėl to galime sa- 
kyti, kad Katalikų Bažnyčios 

mokslas yra apaštališkas. 
„Visi katokombų įrašai ir paveikslai yra tikriausi dokumentai. 
Jie parodo, kad mes tikėjimu, viltimi ir meile, auka ir išpaži- 
nimu, malone ir jos priemonėmis esame vienybėje su ta 
bendruomene, kurią patys apaštalai yra išmokę Krištaus 
mokslo“ (Kuhu). 

Asiskyrėlių nuo Katalikų Bažnyčios mokslas nėra 
apaštališkas, Teisindami savo pažiūras, jie yra priversti at- 
mesti didesnę ar mažesnę apaštalų skelbtojo mokslo dalį. Pav,. 
protestantai atmeta visą Tradiciją ir kai kurias Nau- 
jojo Įstatymo knygas (Jokūbo apaštalo laišką) ar jų dalis. 
Pravoslavai (schizmatikai) neatmeta nei Šv. Rašto nei Tra- 
dicijos, tačiau ne visur laikosi jų nurodymų (apie Šv. Dvasios ki- 
limą, popiežiaus primatą ir t-t.): 

Kai kas prikiša, kad apaštalai neži noję Kalėdų šventės, 
Kristaus širdies garbinimo, lotyniškų Mišių, popiežiaus kojos 
bučiavimo ir t.t. Dėl to štai ką reikia pasakyti. Apaštalai ir visa 
Bažnyčia norėjo ir tebenori kuo labiausiai 

pagarbinti Dievą 
ir pagerbti įžymiausius jo tarnus. Tam reikalui Bažnyčia 
įsiveda įvairių švenčių, sukuria maldų, apeigų ir tt. Žinoma, įves- 
dama naujas šventes ar apeigas Bažnyčia 

nekuria naujų religijos tiesų, 
bet tik nori geriau išpildyti Dievo įsakymus ir gražiau jį pa- 
garbinti ar jo tarnus pagerbti. 

Dar nekatalikai sako, kad apaštalai neskelbę atlaidų, Švenč. 
Panelės nekalto prasidėjimo, popiežiaus neklaidingumo itt, Ir šis 
priekaištas yra nepagrįstas. Bažnyčia negali pramanyti ir ne- 
pramano jokios naujos religinės tiesos. Bet ji gali ir turi 

apreikštąsias tiesas aiškinti, 
Kristus yra apreiškęs tokį gilų mokslą, kad apaštalai ir pirmieji 
krikščionys nespėjo išlukštenti viso jo turinio, Šis darbas 
nė dabar nėra baigtas. 

Apreikštųjų tiesų aiškinimas eina tokiu keliu. 

1. Apaštalai jas skelbė, krikščionys gi jas priėmė ir tikėjo. 
Tai yra pirma stadija: paprastas tikėjimas. 

Vėliau mokyti krikščionys ima tą ar kitą tiesą aiškinti. 
Čia atsiranda įvairiausių nuomonių, pažiūrų. Vienos jų būva 
teisingos, kitos — klaidingos. 

2. Tada jau yra priversta įsikišti Bažnyčia. Ji savo ne- 
klaidingu žodžiu negeras nuomones pasmerkia. Tai yra 
antra apreikštosios tiesos aiškinimo. stadija, 

3. Kada gi jau šiuo keliu apreikštoji tiesa yra išaiškinta, 
Bažnyčia visuotiniame vyskupų susirinkime ar popiežiaus 
„€x cathedra“ sprendimu ją tiksliai apibrėžia ir paskelbia, 
kad visi katalikai turi ją priimti. Tai yra trečia ir paskutinė 
apreikštosios tiesos aiškinimo stadija. 

Tokios galutinai išaiškintos apreikštos tiesos yra vadina- 
mos dogmomis. 

Dabar matome, kad naujų tiesų nei Dievas Bažnyčiai 
neapreiškia, nei ji pati nekuria. Bet dogmų skelbti Bažnyčia 
gali ir turi. Tačiau dogmų skelbimas nedaugina apreikštųjų 
tiesų skaičiaus, tik jąs aiškina. | 


4. Katalikų Bažnyčia apaštalų paveldėtoja. 
Savo Bažnyčiai valdyti, mokslui skelbti ir sakramentams 
teikti Kristus paliko apaštalus ir jiems suteikė 
atitinkamų galių. 
Apaštalai šias galias suteikė savo padėjėjams ir įpėdiniams. Šie 
— vėl kitiems. Tuo būdu Bažnyčios hierarchijoje Kristaus pa- 
liktos galios eina iš kartos į kartą, per šimtus ir tūkstančius 
metų. 
Šias Kristaus suteiktas apaštalams galias yra paveldėjusi 
Katalikų Bažnyčia, 

Jos popiežius yra tiesioginis šv. Petro įpėdinis. Da- 


visų apaštalų paveldėtojai. Dabartinė jų karta per savo pirma- 
takus nenutrūkstamai susisiekia su apaštalais. 

Atsiskyrusiųjų gi.nuo Katalikų Bažnyčios krikš- 
čionių bendruomenės nėra apaštalų paveldėtojos. Jų 
hierarchija neturi Kristaus suteiktų apaštalams galių. 

Jau žinome, kad vyriausias Kristaus Bažnyčios mokytojas, 
tarnautojas ir valdytojas yra popiežius. Jis gali, kam ran- 
da reikalinga, mokomąją, tarnaujamąją bei valdomąją 

galią suteikti ar atimti. ž 
Kai kuris kunigas ar vyskupas ima skelbti klaidingą mokslą ir 
jį popiežius išskiria iš Bažnyčios, tai jam atima ir anksčiau 
suteiktas galias. Dėl to atsiskyrusiųjų dvasininkai 
neturi ryšio su apaštalais ir nėra jų paveldėtojai 

Tačiau kunigystės šventinimai yra nepanaikinami. 
Atskirtieji nuo Bažnyčios dvasininkai 

3 kunigystės nenustojąa, 

nors neturi teisės eiti kunigo pareigų. Dėl to atskirtųjų ku- 
nigų laikomos šv. Mišios, teikiami sakramentai yra tikri, tik 
šventvagiškai duodami. Atskirtų vyskupų teikiami šven- 
tinimai į kunigus bei vyskupus irgi yra tikri, tik taip pat švent- 
vagiški. 

Protestantai (išskiriant anglus) kunigystės 
šventinimų visai nepripažįsta. Dėl to jų pastoriai neturi 
iš apaštalų paveldėję nė jokios galios, 

Provoslavai (schizmatikai) kunigystės šventini- 
mus pripažįsta ir duoda savo dvasininkams. Dėl to jų dva- 
sininkų teikiami sakramentai yra tikri, nors neteisėtai 
duodami. Vadinasi, šv entinimus jie turi iš apaštalų pa- 
veldėtus. Bet mokomojo, tarnaujamojo ir valdomojo 

įgaliojimo jie neturi 
paveldėję. Nutraukdami ryšius su popiežium, provoslavų dva- 
sininkai tų įgaliojimų neteko ir dabar neturi. iš kur gauti. 
Juos gautų tik vėl susijungdami su Katalikų Bažnyčia. 
Dalis pravoslavų ir yra susijungusių su Katalikų Bažnyčia. Tai 
yra vad. unitaiarba rytų apeigų katalikai. 


„Kur Petras, ten Bažnyčia“. 

Iš čia įdėtos schemos matome, kuri iš trijų didžiųjų krikš- 
čioniškų organizacijų turi Kristaus Bažnyčios žymes: jei turi 
— žymime + (pliusu), jei neturi — (minusu). 


Kas turi Kristaus Bažnyčios žymes 


Kristaus Bažnyčios 
žymės 


Katalikai | pravoslavai | protestantai 


vienybė 
šventumas 
visuotinumas 


apaštališkumas 


Kristaus noras 
tikėjimas 
formos 4 Liturgija 
valdymas Ė 


vienybė 


( Kristaus noras 


| ( dieviškoji gyvybė. 
kia | dorovės tiesų gynimas | 
formos 4 šventumo priemonių gynimas 
ABA Iabers, reikalavimas 
žyakės ; šventųjų garbinimas 


sąvoka 

Kristaus noras 

Kat. Bažn. gali būti visuotinė 
Kat. Bažn. nori būti visuotinė 


visuotinumas 


Kristaus noras 
apaštališ- 


apaštališka pradžia 
kumas 


Įformos J apaštališkas mokslas 
lapaštališkas paveldėjimas 


— 

$ 19. BAŽNYČIOS PATVARUMAS 


Nieko taip netrokšta Bažnyčia, kaip taikos ir laisvės. Bet 
žemėje retai ji tuo gali džiaugtis. Nuolat jai reikia kovoti su 
valdovais, herezijomis, klaidingu mokslu ir savo narių ydomis. 


1. Valdovų puolimai. 

Žinome, kaip krikščionis persekiojo žydų ir romėnų val- 
dovai. Bet ir vėliau tai vienoj, tai kitoj vietoj kildavo perse- 
kiojimai. Per ilga būtų dėstyti tą Bažnyčios kančios ir persekio- 
jimo istoriją. Užteks pažymėti, kad 171 kartą popiežiai buvo 
valdovų pašalinti nuo sosto, ištremti ar nužudyti. Bet tiek pat 
kartų jie vėl grįždavo į savo sostą, ar jų vietoj būdavo išren- 
kami nauji. 

Nemažiau yra nukentę vyskupai, kunigai bei pasauliniai 
katalikai. 

Tik atsiminkime protestantizmo laikus vokiečiuose, Angli- 
joje bei kituos kraštuos. Toliau — prancūzų revoliuciją, 19. šim- 
tmečio Bažnyčios puolimus. Dar visų mūs atmintyje sovietų Ru- 
sijos, Meksikos ir Ispanijos masiniai katalikų žudymai. 

Ir visuose tuose persekiojimuose kartojasi Bažnyčios is- 
torijos taisyklė: kankinių kančios yra Dievo triumfas (Jero- 
nimas), 

Pavojingas Bažnyčiai yra ir vad. bizantinizmas, t-y., kai 
valdovai kišasi į sielų ganymo dalykus, kad ir gero Bažnyčiai no- 
rėdami, ją gindami bei palaikydami. 

Tada Bažnyčia dar labiau netenka laisvės, pasidaro vals- 
tybės, dinastijos, politikos ar nacionalizmo tarnaitė. Jau dėl vie- 
no tik įtarimo, kad Bažnyčia pataikauja valdovams, netenka ji sa- 
vo narių nuoširdaus pasitikėjimo. Tada pildosi pran. Jeremi- 
jo žodžiai: „Medinius pančius tu sulaužei, bet juos pakeitei 
geležiniais“. 

2. Klaidatikių puolimai. 

Nuo pirmųjų amžių Bažnyčią mėgino sunaikinti klaidin- 
gi mokslai (herezijos). Jų skelbėjai visada teisindavosi, kad Baž- 
nyčioje įsibrovę klaidų ar šiaip negerovių, ir girdavosi nori tai 
pataisyti, reformuoti. Susidėję su kitais Bažnyčios priešais, ne 
kartą jie yra padarę Bažnyčiai skaudžių žaizdų. Bet vidaus 
gyvenimo Bažnyčios jie niekad nėra sužeidę, Greičiau tik pa- 

dėdavo jai, paskatindavo labiau įtempti jėgas ir toliau dirbti, 
pašalinti negeroves, 

Pažymėtina, kad klaidatikius dažniausiai paremdavo val- 
dovai. Arijonai karalių rūmuose turėjo savo globėjus. Rytų baž- 
nyčios, Anglijos atskilimas — tai valdovų darbas. Ir vokie- 
čiuose reformacijos išsiplatinimas — tai politikos, ne religijos, 
darbas: „keno valdžia, to ir religija“. 


3. Netikro mokslo puolimai. 


Drauge su valdovais ir klaidatikiais visada išvien eidavo 
ir tie, kur ją puldavo prisidengę mokslo vardu. Jie stengdavosi 
Bažnyčią pažeminti, suniekinti, Šie sakydavo, kad Bažnyčios 
skelbiamos tiesos tik mulkina žmones, kad jos viršininkai —- tai 
apgavikai, nedorybių platintojai ir t.t. 

Žinoma, taip gali sakyti tik netikri mokslininkai, kurie ti- 
kėjimo nėra pažinę. 

„Bažnyčia nieko daugiau nenori, tik kad jos neišklausę 
nepasmerktų. Tyrinėkite, kaip aš tyrinėjau, tada tikėsite, kaip 
aš“ (Tert. apol. c. I). i 

Giliausioji priežastis, dėl kurios Bažnyčia puolama, yra 
ta, kad ji reikalauja iš žmogaus nuolankumo, skaistybės, arti- 
mo meilės ir t.t. „Sužeistam kūnui skauda, jei tik kas jį palie- 
čia . Taip ir nuodėmės sužeistam žmogui skauda, kai tik jį pa- 
liečia išganomas Bažnyčios veikimas. Bet taip yra tik tol, kol 
žmogus paskendęs nuodėmėse. 

Bažnyčios priešams geros visos priemonės, kuriomis jie 
gali ją niekinti ar juodinti. Volteris, vienas iš pikčiausių Baž- 
nyčios niekintojų, rašo: „Mano draugai, meluokit kaip velnias, 
meluokite. Kad ir ne viskas, tai vis bent šis tas prilips“. 

Protestantas Bėhmer rašo: „Kiekvienas netikintis save lai- 
ko didvyriu. Tai mūs laiko žymė. Puldami šventąją Bažnyčią 
jie nori išsikovoti riterių garbę“, kaip tie budelio padėjėjai, ku- 
rie mušė į veidą surištą Kristų“. 


4. Žmonių silpnumas. 


Pikčiausias Bažnyčios priešas yra jos viršininkų ir narių 
nuodėmės. Jų pasitaiko, nes ir katalikai yra žmonės su visomis 
žmogaus silpnybėmis. Tik pamažu Bažnyčia žmogų ištobūlina, 
jeigu tik jis duodasi tobūlinamas. Ką gali čia Bažnyčia padary- 

ti, rodo tie tikėjimo ir meilės didvyriai, kuriuos Bažnyčia yra 
davusi pasauliui. O jų — daugybė. 

Tik siauro proto žmogus gali, matydamas katalikų nuo- 
dėmes, sakyti, kad per Bažnyčią neveikia Dievas. Tai dar di- 
desnis stebuklas, kad ir blogi vadai negalėjo Bažnyčios sunai- 
kinti, Kuo silpnesni žmonės, tuo ryškiau matyt Dievo galybė. 

Kiek sostų sugriuvo dėl to, kad juose sėdėjo nedori val- 
dovai! Valstybės kyla ir griūva, dinastijos ateina ir sunyksta. 
Istorijoj visa nuolat keičias. Tik Bažnyčia nesikeičia ir nesu- 
nyksta, Ligšiolinė jos istorija rodo, kokios nesunaikinamos gy- 
vybės ji pilna. Dėl kai kurių klystančių narių jos peikti jau 
dėl to neteisinga, kad niekas labiau tų klaidų nesmerkia už pa- 
čią Bažnyčią! 

Apie Bažnyčios priešų likimą šiandie nemėgstama kal- 
bėti. O tai būtų labai įdomu. Užtektų paminėti kad ir to paties 
Volterio mirtį. 

Pradžioje 19 šimtm. Prancūzijoje atsirado gyvenimo pa- 
tvirtintas priežodis: kas popiežių valgo, nuo to miršta. 


$ 20. IDEALAS IR TIKROVĖ 


1. Bažnyčios įdealas. 


„Būkite tobūli, kaip ir jūsų dangiškasis Tėvas tobūlas“ 
(Mat. 5,48). Taip kalbėdamas savo mokiniams, Kristus norėjo, 
kad jo Bažnyčia būtų tikra „Dievo karalystė“, kad visi jos 

nariai būtų tobūli. 
Klausydama Kristaus žodžių, Bažnyčia visada rūpinosi ir dėjo 
pastangų, kad jos nariai būtų tobūli, šventi. Žmonių šventumas 
visada buvo ir bus 

Bažnyčios idealas, 
didžiausias jos troškimas, jos rūpesčių ir darbų tikslas. 

Bet visiškai pasiekti to šventojo idealo Bažnyčiai nepa- 
vyksta. Šalia kilnių, šventų žmonių joje visada buvo ir yra 
netikusių, nedorų. Jau Kristaus laikais atsirado apaštalų tarpe 
išdavikas Judas. Vėliau Bažnyčios gyvenimą pradėjo drumsti 
klaidatikiai ir šiaip nusidėjėliai. 

Visais laikais Bažnyčia turėjo nesuskaitomus būrius šven- 
tų, pavyzdingų narių. Bet šalia jų kiekvienas šimtmetis, kiek- 

viena tauta, kiekviena kultūra turėdavo ir tebeturi savų blo+ 
gumų, ydų ir nedorybių, kurios trukdo ir kilniesiems Bažnyčios 
nariams dirbti sielų pašventimo darbą. 


2. Bažnyčios netobulumo versmė. 


Jau žinome, kad Kristus sudėjo Bažnyčioje savo malonių 
turtus: savo mokslą, sakramentus, pagrindinius jos santvarkos 
bruožus. 

Bet mūsų žemiškosios Bažnyčios nariai yra žmonės. 
Žmonės yra ir jos vadovai: popiežiai, vyskupai, kunigai. Baž- 
nyčios nariai, kad ir aukščiausiųjų jos hierarchijos pasiekę 
laipsnių, nenustoja 

buvęžmonėmis. 
Ir jie turi linkusią į piktą prigimtį, blaškomą geidulių, ambicijų 
ir kitų žmogiškų silpnybių. 

Bažnyčios nariai turi kovoti sunkią kovą, kad nugalėtų 
savo žmogiškos prigimties silpnybes. Jeigu jie kovoja, tai, Die- 
vo malonės padedami, nugali savo piktus polinkius ir pasie- 
kia aukšto tobūlumo laipsnio. Jeigu gi kovoti nenori, tai, nors 
ir būtų popiežiai, vyskupai ar kunigai, nesugeba pakilti aukš- 
čiau visuomenėje įsigalėjusių nedorybių, nepastebi ar nenori pa- 
stebėti savo klaidų ir nedorybių. 

Šį žmogiškojo Bažnyčios elemento silpnumą žinojo ir pats 
Bažnyčios steigėjas, Jėzus Kristus. Dėl to jis paliko 

Atgailos sakramentą, 
apaštalams gi ir jų įpėdiniams suteikė dar ypatingą neklai- 
dingumo dovaną. 

Kaip gyvenamojo laiko dvasia gali paveikti Bažnyčios 
narius, net aukščiausius jos hierarchus, matome iš Renesan- 
so popiežių. To meto popiežiai, pasidavę laiko dvasiai, meno 
dalykais rūpinosi labiau, negu kuo kitu. 


3. Bažnyčios narių tobūlumas — visų mūsų uždavinys. 


Visuomenė susideda iš atskirų žmonių. Koki jie, tokia ir 

„visuomenė. Panašiai yra ir Bažnyčioje. Kur atskiri jos nariai 
vykdo Kristaus mokslą, 

ten klesti visas Bažnyčios gyvenimas, ir ji nudirba didelius 

darbus. Tačiau jei kuriam krašte Bažnyčios nariai žiūri ne Die- 

vo įsakymų, bet savo geidulių, ten sunyksta visuomenė, su- 


8 


nyksta ir to krašto Bažnyčia, Kristus nėra pažadėjęs prievarta 
ar stebuklu versti žmones krikščioniškai gyventi. Jis tik yra 
pažadėjęs, kad Bažnyčios 

„pragaro vartai nenugalės“. 
Bet tai dar nereiškia, kad tame ar kitame krašte ji negalėtų su- 
silpnėti ar visai sunykti. Istorija tokių pavyzdžių rodo nemaža. 

Iš to aišku, kad mūsų krašto Bažnyčios likimas žy- 

mia dalimi 

pareina nuo mūs pačių. 
Už Bažnyčios klestėjimą ar merdėjimą Lietuvoje prieš "Dievą 
ir istoriją atsakys ne kas kitas, tiktai mes, jos nariai. Dėl to 
mes turime ne tiek knaisiotis po Bažnyčios narių praeities klai- 
das ir jomis piktintis, kiek rūpintis, kad 
patys būtume tobuli. 


Trečia dalis 
PASKUTINIAI DALYKAI 


$ 21. MIRTIS IR TEISMAS 
1. Mirtis yra nuodėmės padarinys. 


Pirmiesims žmonėms Dievas buvo suteikęs, tarp kitų ma- 

lonių, ir tą, kad jie neturėjo 

nei kentėti, nei mirti. 
Pagyvenę kurį laiką rojuje, jie turėjo su kūnu pereiti į amžinąją 
laimę, į dangų. Bet jie neišpildė Dievo įsakymo, ir dėl to sau 
ir visai žmonijai 

neteko kūno nemarumo. 
„Kaip per vieną žmogų nuodėmė įėjo į pasaulį ir per nuo- 
dėmę mirtis, ir tai mirtis perėjo ant visų žmonių“ (Rom. 
5, 12). Tad mirtis ir yra pirmųjų tėvų nuodėmės padarinys. 


2. Sulig mirtimi baigiasi nuopelnų laikas. 


Žemės gyvenimas žmogui yra duotas tam, kad 

užsitarnautų amžinąją laimę. 
Sulig mirtimi tas užsitarnavimo laikas pasibai gia. „Man rei- 
kia daryti darbai to, kur mane siuntė, kolei yra dienos; ateina 
naktis (mirtis), kuomet niekas nebegalės nieko padaryti“ 

(Jon. 9, 4). š 
Numiręs žmogus jau nebegali pakeisti savo li- 
kimo. Tai Išganytojas nurodė didžiaturčio lėbautojo ir varg- 
šo Lozoriaus prilyginimu (Luk. 16, 19). Nuo sielos būties mi- 
rimo valandą pareina žmogaus amžina laimė ar nelaimė. Bet 
savo mirties valandos žmogus nežiao. Dėl to 
Kristus įspėja, kad visada būtume pasiruošę mirti. „Budėkite 
ir melskitės, nes nežinote, kuomet bus laikas“ (Mork. 13, 33). 
Nežinojimas savo mirties valandos žmogui turi didelės 
dorovinės vertės. Jis žmogų ragina kiekvieną gyvenimo valan- 
dą tinkamai praleisti. Žinojimas, kad kaip tik šį momentą gali 

numirti, daug ką sulaiko nuo nuodėmės. Šv. Raštas moko: „Vi- 
suose savo darbuose atsimink savo (gyvenimo) galą ir tu ne- 
nusidėsi per amžius“ (Ėkli. 7, 40). 

Ši tiesa yra ir galingas pažangos veiksnys. Ji žmogui 
nuolat primena, kad jo dirbamas darbas gali būti šioj žemėj pas- 
kutinis, kad nuo sąžiningo to darbo atlikimo gali pareiti jo am- 
žinas likimas. Tas priminimas žmogų verčia kuo geriausiai at- 
likti visas pareigas, nesigailėti savo jėgų ar net gyvybės. 

Kai kurių kraštų pagonys tiki, kad po mirties žmo- 
gaus siela įsikūnija į kitą žmogaus kūną, gyvulį ar net 
daiktą. Tokį įsikūnijimą jie vadina reinkarnacija. Tačiau ap- 
reikštasis mokslas sako, kad taip nėra. 


3. Atskirasis teismas. 


„Žmonėms skirta vieną sykį mirti, paskui gi būva teis- 
mas“ (Žyd. 9, 27), rašo Povilas apaštalas. To paties didžia- 
turčio lėbautojo ir vargšo Lozoriaus prilyginimas rodo, kad 
šis teismas įvyksta tuojau po žmogaus mirties, nes jų sielos 
tuojau nuvyksta į amžinojo likimo vietas: „elgeta buvo angelų 
nuneštas į Abraomo prieglobstį (pragarus), turtingasis gi buvo 
palaidotas pragare“ (Luk. 16, 22). 

Smulkesnių žinių apie šį atskirąjį žmogaus teismą Šv. Raš- 
tas mums neduoda. Mes nežinome, nei k am e šis teismas vyks- 
ta, nei kada, nei kokiu būdu. .Tik galime manyti, kad tas 
teismas įvyksta tą patį momentą, kai siela atsiskiria nuo kūno. 
Galimas daiktas, kad tada prieš sielos akis stoja visas jos žemiš- 
kas gyvenimas, visi geri ir pikti darbai, ir kad ji pati pamato, 
koks jos laukia likimas: dangus, pragaras ar skaistykla. 

Mirtis yra gyvenimo vartai, 


$ 22. DANGUS — AMŽINOSIOS LAIMĖS VIETA 
1. Amžinoji laimė. 
Kiekvienas žmogus stengiasi pasiekti laimės, būti laimin- 
gas. Bet šiame gyvenime tobūlos laimės niekas neranda. Juo 
kas daugiau jos turi, juo geriau pamato, kokia ji nepastovi, 


kokia netikra, nepilna. Dėl to pats žmogaus protas rodo, 
kad bent po mirties tą laimę turime įsigyti. 

Šį žmogaus proto balsą paremia 
visų tautų religijos. 
Jos visos sutartinai skelbia: po mirties prasideda antras, lai- 
mingas gyvenimas. Tiesa, ne visos religijos vienaip tą po- 
mirtinio gyvenimo laimę vaizduojasi, bet visos tvirtai į ją tiki. 

Šį bendrą žmonijos įsitikinimą patvirtina ir apreikštoji re- 
ligija. Jau pirmiesiems žmonėms buvo aiškiai pažadėta amži- 
noji laimė. Sen. Įstatymas nuolat ją primindavo. 

Daugybę kartų apie amžinąją laimę yra kalbėjęs ir V. 
Jėzus. 

Tos pomirtinės laimės vietą Išganytojas vadindavo įvai- 
riais vardais: rojum, Viešpaties namais, dangaus karalyste. Mes 
tą pomirtinę laimę ir jos vietą vadiname dangumi. 

Kur yra dangus — niekas nežino. Daugelis jį vaizduojasi 
„aukštai“. Toks vaizdavimas rodo ne dangaus vietą, bet tik 
simboliškai nurodo, kad dangus yra kilnesnis arba aukštesnis 
už visus žemiškus dalykus (šv. Augustinas). 


2. Kas eina į dangų. 


Į dangų „nejeis nieko sutepta“ (Apr. 21, 27), rašo Jo- 

nas apaštalas. Tik kas po šv. Krikšto nėra padaręs 

jokios nuodėmės, 
tas numiręs eina tiesiog į dangų. Kas gi po Krikšto jau yra 
nusidėjęs, tas dar žemėje gyvendamas turi per Atgailos sakra- 
mentą ar bent tobūlą gailestį gauti savo nuodėmių atleidi- 
mą. Bet to dar negana. Atgailos sakramentas, kaip jau ži- 
nome, atleidžia tik amžinąją bausmę. Laikinoji gi bausmė 
po išpažinties dar lieka. Ją turi pats žmogus antgamti- 
niais gerais darbais atlikti žemėje gyvendamas, arba numi- 
ręs atkentėti skaistykloje. Ir tik kada jau yra p visą 
laikinąją bausmę, vadinasi, kada visiškai 

nieku nėra susitepęs, 

tada eina į amžinąją laimę, dangų. 

Prieš Kristų į dangų niekas negalėjo nueiti. Net švento 
gyvenimo žmonės turėjo gimtąją nuodėmę. Į dangų gi nie- 
kas suteptas eiti negali. Tik kada Išganytojas atpirko žmones, 
užtarnavo visiems antgamtinės gyvybės, tada visiems 
šventiems žmonėms buvo atidaryti dangaus vartai. Žengdamas 
į dangų, Jėzus Kristus drauge nusivedė ir visus Senojo Įstatymo 
šventuosius žmones. 

3. Danguje ne visi lygiai laimingi. 

Danguje visi šventieji džiaugiasi tąja pačia laime ir 
visi yra laimingi. Tačiau Šv. Raštas ir Bažnyčios Tradicija mo- 
ko, kad ne visi gali tos laimės po 

lygiai pasisavinti. 

Kad geriau tą suprastume, imkime, pav., kempinę ar elektrą. 
Elektra yra vis ta pati. Tačiau ne visos lemputės gali jos sro- 
vės lygiai paimti ir ne visos lygiai gali duoti šviesos. Taip 
ir dangaus šventieji ne visi lygiai gali jo laimės pasisavinti. 
Kas šiame gyvenime karščiau myli Dievą, kas daugiau įsigyja 
pašvenčiamosios malonės, daugiau užsidirba antgamtinių nuo- 
pelnų, tas ir danguje turi daugiau laimės. „Kas šykščiai sėja, 
tas šykščiai ir piaus; ir kas sėja palaiminimuose, palaimini- 
muose ir piaus“ (2 Kor. 9, 6). 

Bet šis laimės nelygumas danguje nekiakdo visiems būti 
tobūlai laimingiems. Tenai visi džiaugiasi ta pačia laime, visi 
jos pasisavina tiek, kiek kuris gali, 

Bažnyčioje yra visų bendras įsitikinimas, kad trys šven- 
tųjų grupės: 

kankiniai (Apr. 7. 14), 

nekaltieji (Apr. 14, 4 it) ir 

Bažnyčios Mokytojai (Dan. 12, 53) 
danguje gauna ypatingą atlyginimą bei garbingumą. Šį jų gar- 
bingumą Bažnyčia vaizduoja vad. aureole (apskritimu ap- 
link jų galvas). Ypatingas jų garbingumas, sako šv. Tomas, 
pareina nuo to, kad-kankiniai yra nugalėję pasaulį, n e- 
kaltieji — savo kūną, Bažnyčios gį Mokytojai — piktą- 
ją dvasią, kuri nuolat stengiasi sunaikinti Kristaus mokslą ir 
Bažnyčią. 


4. Dangaus laimės esmė. 

„Ko akis neregėjo, nei ausis negirdėjo, nei į žmogaus širdį 
neįėjo, Dievas prirengė tiems, kurie jį myli“ (1. Kor. 2, 9), taip 
Povilas apaštalas trumpai vaizduoja dangaus laimę. Vadinasi, 
tos laimės gausumo mes negalime nei suprasti, nei jos numa- 
nyti. Ji praneša visa, ko gali žmogus norėti, ilgėtis, trokšti. 

Išganytojas mums paliko šiek tiek žinių ir apie dangaus 
laimės esmę. Pirmiausia jis išsklaidė medžiaginės lai- 
mės sąvoką, kurią apie dangų turėjo pagonys. V. Jėzus nu- 

rodė, kad dangaus laimė yra grynai dvasiška. Ji pareina 
nuo to, kad šventieji 
amžinai yrasu Dievu, 
jį mato, pažįsta ir myli. 

„Palaiminti nesuteptos širdies, nes jie matys Dievą“ (Mat. 5,8). 
„Dabar mes (Dievą) matome atspindyje, lyg mįslę, tuomet gi 
veidu į veidą. Dabar aš pažįstu dalimi, tuomet pažinsiu, 
kaip ir esu pažintas“ (1. Kor. 13, 12). 

Drauge su Dievu buvimas, jo tobūlas pažinimas ir meilė 
taip gausiai patenkina žmogaus protą, valią, ir visus troškimus, 
kad jaučiasi visiškai patenkintas ir laimingas. Tada jau žmo- 
gui yra aiškūs visi Dievo išminties ir meilės planai ir žygiai. 
Tada jam nėra nieko nežinomo ir nesuprantamo. 

Dangaus laimės didumas pareina dar ir nuo to, kad ji yra 
amžina. Kartą nuėję pas Dievą, šventieji niekada jau nebus 
nuo jo atskirti. „Teisingieji eis į amžinąjį gyvenimą“ 
(Mat. 25, 46). | 

Nors apie dangaus laimės e s m ę žinome tik tiek, kad ji pa- 
reina nuo buvimo drauge si Dievu, bet tai jau labai daug mums 
pasako. Dangus mums yra tas pats, kaip ir Dievas. Eisim į 
dangų, vadinasi, eisime į Dievybę. Džiaugsimės dangaus džiaug- 
smais, — dalyvausime Dievo gyvenime. Peržengsime amžinybės 
ribą, — dalyvausime Dievo didybėje. Valgysime nuo dangiško- 
sios puotos stalo, — mūsų sielą patenkins Dievo tobulumo paži- 
nimas. Gersime iš gaivinančios amžinosios laimės taurės, — Die- 
vas mus pasotins savo begaline meile. Gyvensime Dievo būsti- 
nėje, — pas jį būsime kaip savo tėvo namuose. Jis dovanos 
mums amžinąjį gyvenimą, vadinasi, jis pripildys mus amžinosios 
jėgos, kuri iš jo kilusi ir jo palaikoma. Jis įves mus į šventųjų 
draugiją, — jis išvaduos mus iš visų disonansų ir saugos nuo 
viso, kas galėtų sukelti nepasitenkinimą ir neramumą. 

Ir visa tai tęsis be paliovos. „Tai bus diena, kuri neturi va- 
karo... Tada mes ilsėsimės ir regėsime, regėsime ir mylėsime, 
mylėsime ir garbinsime. Iš tikrųjų, taip bus pabaigoje be pa- 
baigos“, rašo šv. Augustinas. O antras žymus katalikų ra- 
šytojas, kardinolas Newman, prie šių Augustino žodžių pri- 
duria: „Visa tai mums bus amžinai nauja ir vis tik pradžia... 
Milijonų metų pabaigoje būsiu aš tave, o Dieve, dar tiek mažai 
pažinęs, kad, išrodys, dar tik pradedu tave pažinti. Pabaigoje 
milijonų metų tu man duosi tiek pat, ar net daugiau malo- 

numo, negu pradžioje, kad, išrodys, dar tik pradedu tavim 
džiaugtis. Ir taip per amžius aš liksiu tik mažu kūdikiu, kuris 
tik pradeda pažinti tavo, dieviškoji Būtybe, begalybę“. 


$23. PRAGARAS — AMŽINOSIOS BAUSMĖS VIETA 


1. Amžinoji bausmė. 


Vieni žmonės visą gyvenimą rūpinasi daryti gera, sten- 
giasi uoliai eiti savo pareigas. Kiti gi nuolat daro tik pikta, 
žeidžia Dievą, skriaudžia artimą. Ar būtų teisinga, kad jų visų 
po mirties lauktų tas pats likimas? Ne. Protas ir sąžinė sako, 
kad geriesiems turi būti atlyginta, piktieji gi turi būti nu- 
bausti. 

Panašiai skelbia ir visų tautų religijos. Net pagonys 
tikėjo ir tebetiki, kad nedorieji žmonės po mirties yra bau- 
džiami, kad jų sielos eina į amžinos bausmės vietą. Tą po- 
mirtinės bausmės vietą ir vadina pragaru. 

Apreikštoji religija, tiek Senojo, tiek Naujojo Įstatymo 
griežtai sako, kad nusidėjėliai, 

mirę turėdmi mirštamąją nuodėmę, 
yra pragaru baudžiami. Daug kartų šią tiesą yra nurodęs V. 
Jėzus. „Geriau yra įeiti į gyvenimą luošam, kaip turinčiam abi 
ranki eiti į pragarą ir neužgesinamą ugnį“ (Mork. 9, 42). 

Daug kartų apie pragarą yra kalbėję ir visuotiniai susi- 
rinkimai. Pav., IV Laterano susirinkimas sako, kad mirę be 
pašvenčiamosios malonės nusidėjėliai „drauge su velniu kenčia 
amžinas bausmes“ (D. 835). 


2. Pragare ne visi lygiai kenčia. 


Visi žmonės, kurie turi sunkią nuodėmę ir miršta be 
išpažinties ar bent be tobūlo gailesčio, eina į am- 
žinas kančias, į pragarą. 

Bet ir nusidėjėliai yra ne visi lygiai nedori. Vienas, 
gal būt, miršta turėdamas tik vieną sunkią nuodėmę. Kitas 
gi didesnę gyvenimo dalį buvo paskendęs nedorybių klane. Tei- 
singasis Dievas negali abu juos lygiai bausti. Taip sako ir 
Jėzus Kristus: „lengviau bus teismo dieną Sodomiečių ir Go- 

moriečių šaliai, kaip tam miestui“ (Mat. 10, 15). Panašiai rodo 
ir valdovo bei jo tarnų prilyginimas (Luk. 12,36 ir tt.). 


3. Baisios pragaro bausmės. 


Apie pragaro bausmių e s m ę Šventasis Raštas nedaug ką 
pasako. Bet ir tų nedaugelio žodžių užtenka, kad suprastume, 
kokios baisios pasmerktųjų kančios. 

Pragaro bausmių yra šios trys svarbiausios žymės: 

a. atstūmimas nuo Dievo, 
b. jutimų kančios, 
c. kančių amžinumas. 

a. Povilas apaštalas rašo, kad pasmerktieji „kentės kan- 
čias amžinoje prapultyje atstumti nuo Viešpaties veido ir 
nuo jo galybės garbės“ (2. Tes. 1, 9). Ir pats Išganytojas pas- 
kutiniame teisme kalbės: „Eikite šalyn nuo manęs, pra- 
keiktieji, į amžinąją ugnį, kuri prirengia velniui ir jo angelams“ 
(Mat. 25, 41). 

Jau žinome, kokia šventiesiems laimė, kad gali danguje 
būti drauge su Dievu ir nuolat jį matyti. Pragare pasmerktieji 
taip pat žino, kokia laimė būti pas Dievą. Bet jie tos laimės 
neturi. Jie žino, kad tik dėl savo kaltės nuo tos laimės yra 
atstumti. Tas nuo Dievo atstūmimas ir yra pasmerktie- 
siems pati didžioji, pati baisioji kančia. 

b. V. Jėzus dažnai nurodydavo ir antrą pragaro bausmių 
žymę. Kalbėdamas apie pragarą, jis sakydavo, kad ten yra „ne- 
užgesinama ugnis“ (Mork. 9, 42), „tamsybės, verksmas ir dan- 
tų griežimas“ (Mat. 22, 13). Šie Išganytojo žodžiai rodo, kad 
pasmerktieji pragare kenčia ir dideles jutimų kančias, kurių 
priežastis yra tikroji ugnis. 

'c. Pragaro kančias labai pasunkina žinojimas, kad jos yra 
amžinos. Eis metai po metų, amžiai po amžių, pasmerk- 
tųjų kančios nė kiek nebus sutrumpėjusios. Pragaro „ugnis ne- 
užgesinama“, pasmerktieji „eis į amžinąj ą kančią (Mat. 
25, 46). 

Krikščionių tarpe nebuvo klaidatikių, kurie būtų abejoję, 
ar yra dangus. Apie pragaro gi buvimą abejojančių visada at- 
sirasdavo. Kai kas visai nenori tikėti, kad pragaras yra. Kiti 
bent nemano, kad jo kančios būtų amžinos. Tačiau Katalikų 
Bažnyčia visuose dalykuose griežtai laikosi apreikštojo moks- 

lo. Ji nežiūri, patinka žmonėms kuri apreikštoji tiesa, ar ne- 
patinka. Jeigu tik ji Dievo apreikšta, Bažnyčia reikalauja į ją 
tikėti. 

Kai kas sako, kad gailestingasis Dievas negali nė 
nusidėjėlių bausti am žinomis bausmėmis. Bet mes žinome, 
kad Dievas yra ne tik gailestingas bet ir teisingas. 

Dievas žmogui davė laisvą valią. Jis niekada tos žmogaus 
laisvės nelaužo. „Kuris sukūrė tave be tavęs, neišteisins tave be 
tavęs“, sako šv. Augustinas. Dievas nesigaili didžiausių žygių, 
kad tik žmonės būtų išganyti. Jis net savo Sūnų atsiuntė į pa- 
saulį, kad atpirktų nusidėjusią žmoniją ir jai užtarnautų gausių 
malonių. Išganytojas paliko labai gausių priemonių, kad ir nu- 
sidėję žmonės vėl galėtų susitaikyti su Dievu ir įsigyti antgamti- 
nės gyvybės. Tačiau kas nutraukia su Dievu visus ryšius ir ne- 
nori pasinaudoti nė Išganytojo kraujo bei kančios auka, kas 
miršta ne tik neturėdamas jokio „kontakto“ su Dievu, bet dar jį 
paniekinęs, jo išsižadėjęs, tas negali pas jį nueiti. Tas pats sau 
pasigamina pragarą, nes buvimas be Dievo ir yra sielai pra- 
garas. 


4. Dorovinė pragaro buvimo vertė 


Katalikai į pragaro buvimą žiūri kitaip. Pragaras yra 
baisus, bet reikalingas. Jei nebūtų pragaro, jei gerųjų 
ir piktųjų žmonių po mirties lauktų tas pats likimas, tada ne- 
būtų skirtumo tarp dorybės ir nuodėmės, tarp gero ir 
pikto. Taip negali būti, 

Pragaro buvimas dar ir kitu atžvilgiu yra vertingas. Jei 
yra atlyginnimas už gera, turi būti ir bausmė už pikta. Kitaip 
atlyginimas netektų vertybės, nebūtų toks dieviškai didelis. 

Galima dar sakyti, kad pragaro buvimas yra žmonėms 
labai stiprus išganymo akstinas. Dangus žmogų prie Dievo 
traukia, pragaras gi prie jo stumia. Dangus žmogų 
vilioja, pragaras gi — baido nuo pikto. 

Pragaras yra lyg koks pavojaus signalas, kuris žmo- 
gui nuolat primena, kad nepaklystų gyvenimo šunkeliuose. 
Tai yra paskutinė priemonė žmogui gelbėti nuo amžinosios 
prapulties. Dėl to Dantė sako, kad pirmoji meilė yra su- 
kūrusi pragarą. Dievas yra pati meilė. Meile jis nori ir žmo- 
nes prie savęs patraukti. Tačiau kas į meilę nekreipia dėme- 
sio, tą Dievas nors baime nori atitraukti nuo pražūties. 

$ 24. SKAISTYKLA — SIELŲ NUSIVALYMO VIETA 


1. Apreiškimas rodo, kad yra skaistykla. 


Ne visi žmonės, turintieji pašvenčiamąją malonę, miršta 
jau visiškai atsilyginę Dievo teisingumui ir visiškai nusi- 
valę. Daugelis mirdami turi kasdieninių nuodėmių. Kiti dar 
nėra atlikę visos laikinosios bausmės. Į dangų šie žmonės 
nueiti negali, nes ten „nieko sutepta“ neįeina, Bet neteisinga 
būtų tokių žmonių sielas pragaru bausti, lygiai su užkietėjusiais 
nusidėjėliais. Jos myli Dievą, turi pašvenčiamąją malonę. 

Dėl to žmogaus protas rodo, kad turi būti pomirtinio 

nusivalymo vieta. 
Taip sako ir Apreiškimas. Šv. Raštas nurodo, kad turinčios 
pašvenčiamąją malonę sielos ir kitame gyvenime gali gauti 
lengvųjų nuodėmių atleidimą 
ir gali atlikti žemės gyvenime nepabaigtą 
laikinąją bausmę. 

Tą pomirtinio nusivalymo vietą mes ir vadiname skais- 
tykla. Joje sielos kančiomis galutinai atsilygina Dievo 
teisingumui. „Koks keno darbas, ugnis ištirs... Jei keno 
darbas sudegs, tas turės nuostolio, bet pats bus išganytas. 
Tačiau taip, kaip ugnimi“ (1. Kor. 3,10 ir tt). „Šventa ir iš- 
ganinga melstis už mirusius, kad jie būtų išrišti iš savo 
kalčių“ (2. Mat. 12,46). 


Daug kartų yra kalbėję apie skaistyklą ir visuotiniai susirinkimai. 
Pav. II Lijono susirinkimas moko: „kurie tikrai gailėdamiesi ir my- 
lėdami Dievą mumirs, dar nespėję atgailos darbais atsilyginti ar juos ap- 
leidę, tų sielos po mirties nuvalomos skaistyklos kančiomis; ir šioms kan- 
čioms sumažinti yra naudinga gyvųjų tikinčiųjų. užtarymas, būtent, 
Mišių aukos, maldos, išmaldos ir kiti pamaldumo darbai“ (D. 464). 


2. Skaistyklos kančios, 


Tarp skaistyklos ir pragaro kančių yra nemaža pana- 
šumo. Skaistyklos sielos yra atskirtos nuo Dievo, Tai 
yra joms didžiausia kančia, 

Skaistyklos sielos kenčia ir jutimų kančias. Šios kan- 
čios yra vadinamos nusivalymo kančiomis. Apie jų pri- 
gimtį maža ką žinome. Povilas apaštalas ir čia kalba apie ug- 
nies ištyrimą. 

Pragaro ir skaistyklos kančios dar tuo panašios, kad jos 
ne visiems lygios. Kas žemėje gyvendamas mažiau atliko 
laikinosios bausmės, kas mirė turėdamas daugiau kas- 
dieninių nuodėmių, tam skaistyklos bausmės yra didesnės. 
Kas tų netobūlumų mirdamas nusinešė mažiau, tam skaistyklos 
bausmės yra mažesnės. 

Tačiau skaistyklos bausmės ir daug kuo skiriasi nuo 
pragaro bausmių. Skaistyklos bausmės yra ne: amžinos. 
Joje kenčiančios sielos žino, kad kas akimirksnis jų kančios 
trumpėja, kad ankščiau ar vėliau jos visos nueis pas Dievą ir 
džiaugsis amžinąja laime. Jų vardai įrašyti į „amžinojo gyve- 
nimo knygas“, jos yra „pašauktos ir išrinktos“. Tas žinojimas 
skaistyklos“ sieloms duoda didžiausios vilties, paguodos ir nu- 
siraminimo. Dėl to jos kantriai kenčia savo kančias. Be to, 
gyvųjų žmonių užtarymas joms kančias dar trumpina ir padeda 
greičiau pamatyti Dievą. Kaip jos laukia tų mūs maldų ir gerų 
darbų! 

Protestantai, laikydamiesi Liuterio KES, netiki, 
kad skaistykla yra. Jie sako, kad žmogus išganomas ne dėl savo 
darbų, bet tik dėl Kristaus nuopelnų, Kas Kristumi pasitiki, tas 
numiręs eina į dangų; kas gi nepasitiki, tas amžinai pasmer- 
kiamas. 


Pravoslavai (ortodoksai) griežtos pažiūros apie 
skaistyklą neturi. Tačiau ir jie laiko už mirusius žmones pamal- 
das, Vadinasi, ir jie tiki, kad mirusiųjų žmonių sieloms dar ga- 
lima padėti. 


Spiritistai sako, kad mirusiųjų žmonių sielos gali 
mums pasirodyti, kad tam tikri medi ijai gali jas iššaukti. Ar 
tai galimas daiktas? Žinoma, Dievas galėtų mirusiųjų sieloms 
leisti, kad jos mums šiuo ar kitu būdu apsireikštų. Jeigu tai Die- 
vas leistų, tai, žinoma, tik žmonių išganymui, bet ne smalsumui 
ar tuštybei patenkinti. Tačiau iš Apreiškimo žinome, kad i š- 
ganytos sielos yra danguje ir į mūs tarpą negrįžta. Pasmerk- 
tosios sielos negali apleisti savo bausmės vietos. Skais- 
tyklos sielos irgi neturi jokio reikalo klausyti žmonių įgeidžių 
ir, bet kam pašaukus, rodytis. Ir Kristus, kalbėdamas apie lėbau- 
toją ir Lozorių, pasakė, kad mirusiųjų sielos gyviems nesirodo: 
žmonės turi Mozę ir pranašus, kas jų neklauso, neklausytų nė 
pasirodžiusio numirėlio. 

Apie spiritistų skelbiamus „apsireiškimus“ reikia pasakyti, 
kad daugumas tų apsireiškimų yra ne kas kita, kaip žmonių gud- 
rumo ar gal kokių ypatingų žmogaus jėgų padaras. Tačiau ne- 
turime pagrindo neigti, kad tuose „apreiškimuose“ gali būti ir 
piktosios dvasios darbo. Klaidingas ar net nedoras tų 
„apreiškimų“ turinys ne kartą verčia taip manyti. 

Katalikų mokslą apie amžinojo gyvenimo vietas vaizduoja 
tokia schema: 


( dangaus buvimas 
| A o kas eina 
B laimės esmė 
ne visi lygiai laimingi 
( pragaro buvimas 
S | kas eina 
Amžinasis į Beabiosa 4 kančių esmė 
S ne visi lygiai kenčia 
dorovės vertė 
skaistyklos buvimas 
skaistykla J Kas eina 
kančios 
ne visi lygiai 

$ 25. PASAULIO PABAIGA. 


1. Antrasis Kristaus atėjimas. 


„Pats Viešpats, kuomet bus duotas paliepimas ir atsilieps 
arkangelo balsas ir Dievo trimitas, nužengs iš dangaus“ 
(1. Tes. 416). „Tuomet pasirodys danguje žmogaus Sūnaus 
ženklas, ir tuomet visos žemės giminės raudos ir matys žmo- 
gaus Sūnų ateinantį dangaus debesyse su didžia galybe 
ir didenybe“ (Mat. 24,30). 

Šios ir daugybė kitų Šv. Rašto vietų rodo, kad Išganytojas 
dar kartą ateis į mūs pasaulį. Tik tas antrasis Kristaus 
atėjimas (vad. paruzija) bus visai nepanašus į pirmąjį atė- 
jimą. Pirmąjį kartą Išganytojas buvo atėjęs žmonių atpirk- 
ti, Tada jis buvo nuolankus ir visiems paklusnus. Antrąjį 

kartą jis ateis jau „su didžia galybe ir didenybe“, 
sako Povilas apaštalas. 

Kada antrąjį kartą Išganytojas ateis, mes nežinome. Die- 
vas to mums nėra apreiškęs. To nežino nė angelai, ne tik žmo- 
nės, Tik tiek Kristus yra pasakęs, kad tas antras atėjimas įvyks 
staiga, ateis kaip vagis naktį (Mok. 13,33 ir tt.). 

Antrasis Kristaus atėjimas Šv. Rašte yra vadinamas „p a s- 
kutine diena“ arba „naujausia diena“ (Jon. 6,39; 11,24). 
Iš tų žodžių matome, kad antrasis Krisaus atėjimas bus pasau- 
lio pabaigoje. 

Nors Šv. Rašte nėra pasakyta, kada toji pasaulio pabai- 
ga bus, bet yra nurodyta keletas ženklų, iš kurių bus galima 
numanyti, kad ji jau netoli. Keletą iš tų ženklų paminėsime. 

a. Evangelija bus skelbiama visame pasaulyje (Mta. 
24,14). Bet nežinia, ar visi žmonės bus ją priėmę, ar ne visi. 

b. Bus atsivertę prie Kristaus žydai (Apr. 3,5; Rom. 
11,2 itt.). 

c. Pasirodys Antikristas. Kas toks jis bus, nevišai 
aišku. Povilas apaštalas jį vadina „nuodėmių žmogumi“, „pra- 
pulties sūnumi“; anot Jono apaštalo, Antikristas esanti priežas- 
tis, kuri daugelį atitrauks nuo Kristaus, ar įsikūnijęs velnias, ar 
tiesiog tipinis ateistas. 

č. Žemėje bus didelis prispaudimas. Nepaprasti reiškiniai 
pasirodys dangaus kūnų srityje (Mat. 24,29; Luk. 21,25). 

Kaip matome, tie ženklai yra gana bendri, negriežti, Juos 
pažinti yra nelengva, Tačiau pasaulio pabaiga labai žadina žmo- 
gaus vaizduotę. Dėl to nenuostabu, kad visada buvo ir yra žmo- 
nių, kurie stengėsi ir tebesistengia tuos ženklus pažinti ir nusta- 
tyti pasaulio pabaigos laiką, šimtmetį ar net metus, mėnesį ir die- 
ną. Senovėje tuo buvo užsiėmę Tesalonikų krikščionys. Dabar 
tuo rūpinasi vad. „adventistai“, „rimtieji Šventojo Rašto 
tyrinėtojai“ ir kitos sektos. Tačiau jų apskaičiavimai visada pa- 
sirodydavo klaidingi. 


2. Kūno iš numirusių atsikėlimas. 
„Žinau, kad paskučiausioje dienoje aš atsikelsiu iš 
žemės ir vėl būsiu apvilktas savo oda, ir savo kūne aš matysiu 


sayo Dievą“ (Job. 19,25 ir t.t.), taip jau buvo žmonėms Dievo 
apreikšta Senajame Įstatyme. V. Jėzus šią tiesą dar aiškiau pabrė- 

žė: „Ateina valanda, kurioje visi esantieji kapuose išgirs Dievo 
balsą; kurie gera darė, išeis, kad atsik eltų į gyvenimą, ku- 
rie gi pikta darė, kad keltųsi į teismą“ (Jon. 5,28 itt). 

Šią tiesą kalbame ir savo kasdieninėje maldoje „Tikiu į 
Dievą Tėvą...“ Daug kartų ją yra skelbę ir visuotiniai susirin- 
kimai. Pav., IV Laterano sako: „Visi atsikels su savo 
kūnais, kuriuos dabar turi“ (D. 429), 

Žinoma, iš numirusių prikelti kūnai turės kitokių sa- 
vumų, negu dabartiniai mūsų kūnai. Iš numirusių prikelti kūnai 
būs panašūs: į atsikėlusio iš numirusių Kristaus kūną. Jie 
bus sudvasinti. 

Sudvasintų kūnų savumus aprašo Povilas apaštalas (1 
Kor. 15,41 itt.): „Žvaigždė nuo žvaigždės skiriasi skaistumu. 
Taip ir numirusiųjų prisikėlimas. 

Sėjamas gendąs kūnas, kelsis ne gendąs, 

Sėjamas negarbėje, kelsis garbėje. 

Sėjamas silpnybėje, kelsis galybėje, 

Sėjamas gyvulinis kūnas, kelsis dvasinis kū- 
nas“. š 

Kokiu būdu medžiaginį žmogaus kūną Dievas galės taip 
išaukštinti, mes nežinome. Tik vienas dalykas mums aiš- 
kus, kad visagaliam Dievui nėra sunku tai padaryti. Dievas taip 
yra sutvarkęs medžiaginį pasaulį, kad iš tos pačios žemės pasi- 
daro ir paprastieji akmenys, ir taurieji brangakmeniai, kad iš pa- 
prastos trąšos augalai išaugina puikiausių spalvų ir kvapų žiedus. 
Dėl to jam lengva ir iš numirusių prikeltam kūnui suteikti kitų 
savumų. 

Dar kai kas sako, kad mirusio žmogaus kūnas sunyksta, jo 
dalelės išsisklaido, patenka į kitus organizmus, iš šių vėl į kitus, 
itt. Tai kaip gali būti mirusio žmogaus kūnas prikeltas? Kaip 
jis gali būti tas pats kūnas, kurį žmogus turėjo, kol buvo 
gyvas? Kaip kūnai pasidalins tas medžiagos daleles, kurios pe- 
tėjo per keletą žmonių kūnų? Tai lengva išaiškinti. 

Mes žinome, kad medžiaginės žmogaus kūno dalelės nuo- 
lat pasikeičia naujomis. Per 7 — 10 metų žmogaus kūne nelieka 
nė vienos senosios dalelės. Tačiau mes sakome, kad žmogaus 
kūnas yra vis tas pats. Iš to matome, kad žmogaus kūno 
tapatybė pareina ne „nuo medžiaginių dalelių tapatybės, bet nuo 
sielos, su kuria tas kūnas sujungtas. Dėl to ir iš numirusių pri- 
kelto kūno tapatybei ne būtinai reikia, kad jis būtų sudarytas iš 

tų pačių medžiagos dalelių, kaip ir gyvo žmogaus buvusis kūnas. 
Prikelto kūno tapatybei gana, kad jis būtų sujungtas su ta pačia 
siela. Pagaliau jeigu į prikeltą iš numirusių kūną būtų surinktos 
visos dalelės, kurios perėjo per gyvo žmogaus kūną, tai tas pri- 
keltas kūnas būtų 10 ar net daugiau kartų didesnis už gyvo žmo- 
gaus kūną. Aišku, kad taip negali būti. 

Iš kiek ir kokios medžiagos prikeltas iš numirusių kūnas 
bus sudarytas, mes nežinome. Tik viena aišku, kad visagaliui 
Dievui viskas galima ir nėra sunku padaryti. 


3. Visuotinis teismas. 


Jau Senajame Įstatyme buvo paskelbta tiesa, kad pasaulio 
pabaigoje, kai bus prikelti iš numirusių visų žmonių kūnai ir 
sujungti su sielomis, įvyks paskutinis 

visuotinis teismas. 

Daug kartų apie šią tiesą yra kalbėjęs ir Išganytojas. Jis yra 
nurodęs to teismo eigą ir aplinkybes. „Kuomet gi žmogaus 
Sūnus ateis savo didenybėje ir drauge su juo visi jo angelai, 
tuomet jis atsisės ant savo didenybės sosto. Visos tautos 
bus surinktos ties juo, ir jis atskirs juos vienus nuo kitų, kaip 
piemuo atskiria avis nuo ožių“ (Mat. 25, 31). 

Kaip matome, paskutinio teismo teisėjas bus pats Iš- 


lai (Mat. 19,28). 


Paskutiniame teisme bus atskleisti žmonių žemės gyve- 
nimo darbai. Ypatingai bus atsižvelgiama į Dievo mei- 
lės darbus. Netikinčiųjų, Dievo nemylėjusių žmonių sugėdi- 
nimas įspūdingai aprašytas Išminties knygose (5 skyrius). 
Paskutiniame teisme visi netikėjusieji į Dievą dejuodami kal- 
bės: „Mes klaidingu keliu ėjome“. 

Labai bus atsižvelgta ir į artimo meilės darbus. „Aš 
buvau išalkęs, ir jūs mane pavalgydinote, ištroškęs — ir pa- 
girdėte, svečias — priėmėte, plikas — apdengėte, ligonis — 
aplankėte... Kiek kartų jūs tai padarėte vienam iš mano ma- 
žiausių brolių, man padarėte“ (Mat. 25,34 itt.). Kas šių darbų 
bus nedaręs, tas bus pasmerktas į amžinąjį pragarą. 

Gali kam kilti klausimas, kam tas paskutinis teismas 1 e i- 
kalingas, nes be jo visi žmonės jau žinos savo likimą. Tiesa 
savo likimą jau visi tada žinos. Paskutinis teisma: reikalingas 

tam, kad gerųjų žmonių geri darbai ir piktųjų negeri darbai gau- 
tų tinkamą įvertinimą. Dabar daugelio dorybės, kitų vėl nedory- 
bės lieka nepastebimos. Dorieji ne kartą dabar yra niekinami ir 
persekiojami, piktieji gi aukštinami ir pavyzdžiu dedami. Pas- 
kutiniame teisme bus prieš visą žmoniją parodyti dorųjų nuopel- 
nai ir nusidėjėlių nusikaltimai. Tada paaiškės visų gerųjų darbų 
įtaka ir naudingumas. Tada pasirodys ir piktųjų darbų sukeltas 
piktinimas, kuris ne kartą per ilgus amžius traukia žmones 
į nuodėmes. 

Be to, visuotiniame teisme mums paaiškės visi Dievo Ap- 
vaizdos planai ir keliai. Dabar dažnai žmonės stebisi, 
dėl ko Dievas taip yra sutvarkęs pasaulį, dėl ko leidžia įsigalėti 
piktybei, dėl ko jau šiame gyvenime nebaudžia nusidėjėlių. Visa 
tai mums paaiškės paskutiniame teisme. 


4. Pasaulio atnaujinimas. 


Sulig paskutiniu teismu pasibaigs dabartinio pasaulio 
istorija, visos žmonių kovos ir pastangos. Tačiau Apreiškimas 
rodo, kad pats pasaulis tada nebus sunaikintas. „Viešpaties 
diena ateis; tuomet dangus su dideliu smarkumu praeis, ele- 
mentai nuo karščio sutirps, žemė gi ir ant jos esantieji dalykai 
bus sudeginti... Bet mes laukiame sulig jo pažadėjimo naujo 
dangaus ir 

naujos žemės, 
kuriose gyvens teisybė“ (Petro 3, 10 ir 14). 

Tas naujasis dangus ir naujoji žemė, Šv. Rašto kalba kal- 
bant, rodo ne visą pasaulį, bet tik mūsų žemę ir jos at- 
mosferą. Dėl to galima manyti, kad bus atnaujinta tik mūs žemė. 

Plačiau šį dalyką aprašo Jomas apaštalas: „Tuomet aš mačiau nau- 
ją dangų ir naują žemę: nes pirmasis dangus ir pirmoji žemė nuėjo, ir jūros 
jau nebuvo“, Toliau jis, Jonas, vaizduoja tą naujosios žemės gyvenimą. „Aš, 
Jonas, mačiau šventąjį miestą, naująją Jeruzalę, nužengiančią iš dangaus nuo 
Dievo, prisirengusią kaip sužiedotinė, papuošta savo sužiedotiniam, Aš gir- 
dėjau didelį balsą iš sosto tariantį: Štai Dievo padangtė su žmonėmis, ir jis 
gyvens su jais, jie bus jo tauta, ir pats Dievas bus su jais jų Dievas. Dievas 
nušluostys nuo jų akių kiekvieną ašarą; mirties daugiau nebebus, nei deja- 
vimo, nei šauksmo, nei skausmo nebebus daugiau; nes kas buvo pirma, iš- 
nyko“ (Apr. 21,1 ir t.t). 

Šis didingas būsimojo pasaulio aprašymas rodo, kad dabartinis mūs 
pasaulis yra gal tik trumpas kuriamųjų Dievo darbų epizodas. Gal mes ži- 
nome tik mažytę jo beribių planų dalelę. Ir ši mums atskleista jo darbų da- 

lelė žadina mūs vaizduotę, traukia protą ir valią kuo greičiausiai su juo su- 
sivienyti ir tapti jo galybės ir garbės dalininkais. 


( Šv. Rašto žodžiai 

